އަޚާއެވެ! މިއީ ތޭވީސްވިލޭރެއެވެ! އުންމީދު ތިއަކުރާ ލައިލަތުލްޤަދްރި ވިލޭރޭކަމުގައިވެދާނެއެވެ!\nމިރެއަކީ މިއަހަރުގެ ރަމަޟާން މަހުގެ 23 ވިލޭރެއެވެ. ފަހުދިހައިގެ ދެވަނަ އޮނަހިރިވިލޭރެއެވެ. ޙަދީޘްފުޅުގައި އޮތީ އޮނަހިރިވިލޭރޭތަކުގައި ގަދައަޅައި މަސައްކަތްކުރުމަށެވެ.\nމީސްތަކުންނޭވެ! ލައިލަތުލްޤަދްރިވިލޭރޭގެ ބުރަދަން އެނގޭނެ އެއްވެސް ގޮތެއް ނެތެވެ. އެކަން ދެނެވޮޑިގެންވަނީ ހަމައެކަނި ﷲ ތަޢާލާއެވެ! ﷲ ތައާލާގެ ޙަޟްރަތުގައި އެރޭގެ ބުރަދަނަކީ 1000 މައްސަރުކަމަށް ނުވެ އެއްހާސް މައްސަރުކަމުގައިވެސް ވެދާނެއެވެ.\nThe Messenger of Allah, peace and blessings be upon him, said when the month of Ramadan began,\n“Verily, this month has presented itself to you. There isanight within it that is better thanathousand months. Whoever is deprived of it has been deprived of all good. None is deprived of its good but that he is truly deprived.”\nSource: Sunan Ibn Mājah 1644\nލައިލަތުލްޤަދްރި ވިލޭރޭގެ ބުރަދަނަކީ 1000 މައްސަރުކަމަށް ނިންމައިގެން ނުވާނެ ސަބަބަކީ ޙަދީޘްފުޅުގެ މާނައިގައިވަނީ 1000 މައްސަރަށްވުރެ ބުރަދަންހުރި ކަމަށް އޮތުމުންނެވެ. ޔަޤީންކަން ލިބިގެންދަނީ 1000 މައްސަރަށްވުރެ ފައިދާހުރި ކަމެވެ. އަދަދެއް އިމެއް އެނގެން ނެތީއެވެ. އެކަން ޚާއްޞަވެގެންވަނީ ހަމައެކަނި ﷲ ތަޢާލާއަށެވެ.\nއެހެން ނުވާންވީ ކީއްވެގެން ހެއްޔެވެ؟ އެރެއަކީ އެކަލާނގެ ކަލާމްފުޅު، ކީރިތި ޤުރްއާން ބާވައިލެއްވެވުނުރެއެވެ. އެއަށްވުރެ ވަކިން މުހންވާނީ ކޮންކަމެއް ހެއްޔެވެ؟\nމީސްތަކުންނޭވެ! ޣާފިލުވެގެން ނުތިބޭށެވެ. ހީވާގިވެލާށެވެ! ލައިލަތުލްޤަދްރިވިލޭރެއަކީ 27 ވިލޭރޭ ކަމަށް ނިންމައިގެން ނުވާނެއެވެ. އެހެނީ ޢިލްމުވެރިން ވިދާޅުވަނީ އެރޭ ބަދަލުވެދާނެ ކަމަށެވެ. އެއްމަހު 27 އައިނަމަ އަނެއްމަހު 23 އަދި 25 ނުވަތަ 29 ވެސް ވެދާޏެ ކަަމށެވެ.\nވީމާ ހިތްވަރު އައުކޮށްލާށެވެ! ރޯދަވީއްލުމާއިއެކު ފޯނުން ބޭކާރު އެއްވެސް ކަމެއް ނުކުރާށެވެ! މިރެއަކީވެސް ހަމަ ލައިލަތުލްޤަދްރިވިލޭރޭ ކަމުގައިވެދާނެއެވެ!


Inthihaabu Cover Kuraa Noosverinnah Huras Alhan Elections Commission In Vany Raavaafai - Idhikolhu - Vaguthu\nއިންތިހާބު ކަވަރު ކުރާ ނޫސްވެރިންނަށް ހުރަސް އަޅަން އިލެކްޝަން ކޮމިޝަނުން ވަނީ ރާވާފައި - އިދިކޮަޅު\nއަހުމަދު ސަމީރު - ވަގުތު އިމޭޖެސް: އަޝްހާދު އަބްދުﷲ\nކުރިއަށް އޮތް ރިޔާސީ އިންތިޚާބުގެ ޚަބަރުތައް މިނިވަންކަމާއެކު ހާމަކުރުމަށް ނޫސްވެރިނަަށް ހުރަސް އަޅައި އިންތިހާބުގެ ހަބަރު ގެނެސްދޭ މަގު އިލެކްޝަންސް ކޮމިޝަނުން ބަންދުކުރާނެ ކަމަށް ޖުމްހޫރީ ޕާޓީގެ ސެކެޓްރީ ޖެނެރަލް އަޙްމަދު ސަމީރު ވިދާޅުވެއްޖެއެވެ.\nމިއަދު ހަވީރު އިދިކޮޅު ފަރާތްތަކުން މ. ކުނޫޒުގައި ބޭއްވި ނޫސްވެރިންގެ ބައްދަލުވުމުގައި ސަމީރު ވިދާޅުވީ އިންތިޚާބު ކަވަރުކުރުމުގެ މަސައްކަތް ކުރެވޭނީ މީޑިއާތަކުގައި މަސައްކަތްކުރާ ދާއިމީ ނޫސްވެރިންނަށް ކަމަށް އިލެކްޝަންސް ކޮމިޝަނުގެ ބައްދަލުވުމެއްގައި ބުނެފައިވާ ކަމުގެ މައުލޫމާތު ލިބިވަޑައިގެންފައިވާ ކަމަށެވެ.\nސަމީރު ވިދާޅުވީ މީގެ ކުރިން މީޑިއާތަކުން ކަވަރުކުރަމުން އައިސްފައިވަނީ ކޮންޓްރެކްޓް އުޞޫލުން ނޫސްވެރިން ބައިތިއްބައިގެން ކަމަށެވެ.\nސަމީރު ވިދާޅުވީ ކުއްލިއަކަށް އުޞޫލަށް ބަދަލުގެނެސް ނޫސްވެރިންނަށް ހުރަސް އަޅަން އިލެކްޝަންސް ކޮމިޝަނުން ނިންމުމުން އެއީ ޚަބަރުތައް ހޯދައި ގެނެސްދިނުމަށް ހުރަސްއަޅަން ކުރާ ކަމެއް ކަމަށެވެ.\n"މީހުން ދިރިއުޅޭ އެތަށް ރަށެއް އޮވެފައި ބައެއް ރަށްރަށުގައި އެއް ފޮށްޓަށްވުރެ ގިނަ ވޯޓުފޮށި ބަހައްޓައިގެން ވޯޓުލާއިރު ކޮންމެ ވޯޓު ފޮށްޓެއގައި ކައިރީގައި ހުންނާނެ ދާއިމީ ނޫސްވެރިއަކު ނުލިބޭނެ" ސަމީރު ވިދާޅުވިއެވެ.\nއިލެކްޝަންސް ކޮމިޝަނުގައި މިހާރު ތިބި މެންބަރުން ތިބެގެން ރާއްޖޭގައި މިނިވަން އިންތިޚާބެއް ނުބޭއްވޭނެ ކަމަށް ވިދާޅުވެ ސަމީރު ވަނީ ފުރަތަމަ ކަމަކަށް ކުރަންޖެހޭ ކަމަކީ އިލެކްޝަންސް ކޮމިޝަނަށް މިނިވަން މެންބަރުން އައްޔަނުކޮށް ކޮމިޝަން މިނިވަންކުރުން ކަމަށް ވިދާޅުވެވެފައެވެ.\nމިއަދުގެ ނޫސްވެރިންގެ ބައްދަލުވުމުގައި ސިޔާސީ ޕާޓީތައް ހިންގުމަށް 2018 ވަނަ އަހަރުގެ ދައުލަތުގެ ބަޖެޓުގައި ހިމަނާފައިވާ ފައިސާ ޕާޓީތަކަށް ނުދީ އިލެކްޝަންސް ކޮމިޝަނުން ހިފަހައްޓާފައިވާކަމަށް ބުނެ އެކަމާއި އިދިކޮޅުފަރާތް ތަކުން ވަނީ ކަންބޮޑުވުން ފާޅުކޮށްފައެވެ.\nމަޖިލިސް އިންތިހާބަށް ބަލައިގަތީ 395 ފޯމު - އީސީ\nއޭޕްރީލް 15, 2018 19:55\nސަމީރު މިހިރަ މޮޔަޔާ\nއޭޕްރީލް 15, 2018 19:59\nފިތުނަ ފަސާދަ އުފެއްދުން ނޫން ކަމެއް ނެތް.ގޮތް ހުސްވެގެން އުޅޭ ބައިގަންޑު.\nއޭޕްރީލް 15, 2018 20:07\nދޮގުވާހަކަ ފތުރަންޏާ އެވާހަކަ ދެއްކި ބައެއްގެ މައްޗަށް ކޭސްކުރޭ.\nއޭޕްރީލް 15, 2018 20:09\nމިފަދަ ދޮގުހަދާ ފަރާތްތައް ޝަރީއަތުގެ ކުރިމައްޗަށް ނުގެންދާތީ ފާޅުކަން ބޮޑުގޮތެއްގަ މިތިބަގެން ދޮގުހަދަނީ. މިއީ ފިތުނަ ފަސާދަ އުފެއްދުން\nއޭޕްރީލް 15, 2018 21:14\nދިއްދޫ ސަމީރު ދެން ރާވާފަ އޮތީ ކޮންކަމެއްބާ\nއޭޕްރީލް 15, 2018 21:27\nސަމީރު އަކީ ދުނިޔެ މަތީގަ ގޮތްހުސްވެގެން ތެޅޭ ސުނފާއެއް\nއޭޕްރީލް 15, 2018 21:32\nކަލޭމެން ރޭވި ހުރިހާ ކަމެއް އަތައް ގޮވާފައެއްނު ތިތިބީ...... އެމީހުން ރާވާކަންކަން ކުނޫޒުގަ ތިބޭ ބަޔަކައް ކިހިނެއް އިންގޭނީ.....ގާސިމް ބިރުދައްކާ ތީ މީނާ ކޮންމެދުވަހެއްގެ ހެޑިންނައް މި އަރަނީ...\nއޭޕްރީލް 15, 2018 21:44\nކުރިން ވާންހުންނަ ކަންކަން އެހެން މީހުންދުލަށް ނާންނަނީސް މިކަލޭގެ އަށްއެގެ މިވަރުގެ ފަސާދަ ބޮޑު މީހަކު މަދުވާނެ\nއޭޕްރީލް 16, 2018 08:16\nސަމީރު ކަލޭ ތިހިރީ އުމުރުން 60 އަށްވުރެ މަތީގައި މިހާރު! ކަލޭ ﷲ އަށް ބިރުވެތިވެ، ޙަޤީޤަތް ނޭނގޭ ވާހަކަތައް ދެއްކުން ހުއްޓާލާ، ތައުބާވާން އަވަސްވެގަނޭ!!!\nމާދަމާ ބުރުމާޤާސިމު ކަލޭ ފަހާލިޔަސް ޖެހޭނީ ހޮރުކޮނެ ކައިގެންއުޅެން!\nއޭޕްރީލް 16, 2018 08:42\nސިޔާސީ ޕާޓީތަކަކީ، މިހާރު މިގައުމަށް ޖެހިފައޮތް މުސީބާތެއް. އަނބިމީޙާއާ ފިރިމީހާ ވަރިވާންޖެހޭ ފަދަ ބިރުވެރި ކަމެއް. ގައުމުގެ ރައްޔިތުންގެ އަހްލާގު ނެތި ހިނގައްޖެ. އެކަކު އަނެކަކަށް އިހްތިރާމް ކުރުން ނެތި ހިނގައްޖެ. ދޮގު ހެދުމާ މީހުންގެ އަބުރު ކަތިލުން އިންތިހާއަށް ހިނގައްޖެ. ޑިކޮމްރަސީއަކީ، މުސްލިމުން ބައިބައިކުރުމަށް ހުޅަނގުން ގެނެސްގެން އުޅޭ ޝައިޠާނީ ފިކުރެއް. ހުޅަގުންވެސް ގަބޫލުނުކުރާ ފިކުރެއް. މުސްލުމުންގެ ކަރަށްވައްޓާލާފައިވާ މަޅިއެއް. މީގެ ސަބަބުން ދުނިޔެއާ އާޚިރަތް ގެއްލި ހަލާކުވެގެންދާނީ.\nއޭޕްރީލް 16, 2018 08:52\nއެމީހަކު ކުރިއަމަލަކާ ދެއްކިވާހަކައަކަށް އެމީހަކު ހެކިދައްކަންޖެހޭ ދުވަހަކީ، ގިޔާމަތް ދުވަސް. އެދުވަސް އަންނާނެ. އެކަން ހަނދާން ނެތިފަ ތިބި މީހުން ހަނދާން ކުރޭ. ﷲ އަށް ބިރުވެތިވޭ. ވިއްސާރަ މޫސުމުގައި ގުގުރިޖަހާ ހޮނުއަޅާ އެއީ ދުނިޔެމަތީގައި ﷲ ގެ ކޯފާގެ ގަދަކަން އެނގިގެންދާ ހެތްކެއް. އެއަލިފާނުގެ ކަންޏަކުން ޖެހުނަށް އެތަނެއް ތޮރުފާލާފަ އެތެރެއަށްވަދޭ. ވިސްނާ ފިކުރުކޮށް ތިމާވެސް މަރުވާނެކަން ހަނދާންކުރޭ. ޒަބާނިއްޔަ މަލާއިކަތުން ސުވާލު ކުރައްވާނެކަން ހަނދާންކުރޭ. ތިމާގެ ދުލަކީ ކަށިނެތް އެއްޗަކަށް ވިޔަސް އެދޫ ބޭނުން ކުރަންވާނީ، ހެޔޮ ބަސްތަށް ކިޔުމަށް. ދޮގުހަދާ ރައްޔިތުންގެ މެދުގައި ފަސާދަ އުފެއްދުމަކަށްނޫން.\nއޭޕްރީލް 16, 2018 11:55\nގޮވަނީ ހުސް ގޯސް\nއޭޕްރީލް 16, 2018 13:37\nޤާސިމުގެއަތުން މީނަޔަށް ލިބޭ ބައިވަރު ލިބުންހުއްޓެން ދެންއޮތީ މަދު ދުވަސްކޮޅެއް! ބަލަންތިބޭތި!!\nއޭޕްރީލް 16, 2018 15:28\nސަމީރު ކަލޭތީ ހާދަ މުނާފިގު މީހެކޭ ދޯ ކަޑައެޅިގެން ބޮޑެތި ދޮގުވާހަކަތައް ފަތުރަމުން ތިގެންދަނީ ކަލޭތީ އަޅެފަހެ ދެވަނަ ހާމާނުތަ ޖުމްހޫރީ ޕާޓީގެ ހަލާކު ތީ އަވަސް ގޮތަކައް ތިޕާޓީން ބޭރުކުރޭ


Raees Solih inthikhaabuthakah faritha!\nރިޕޯޓު - ރައީސް ސާލިހު\nރައީސް ސާލިހު އިންތިޚާބުތަކަށް ފަރިތަ!\nމަޖިލީސް އިންތިޚާބުގައި އެމްޑީޕީން 65 ގޮނޑި ހޯދިއިރު މިއީ ރާއްޖޭގެ ރެކޯޑެއް\nކ. މާލެ 11 އޭޕުރިލް 2019 | ބުރާސްފަތި 11:58 8,194\nއެމްޑީޕީން މަޖިލީހުގެ އިންތިޚާބު ފެށުމުގެ ޖަލްސާގައި ރައީސް ސާލިހު ވާހަކަދައްކަވަނީ - ރާއްޖެ އެމްވީ\n"ރައްޔިތުން ތިބީ ރައީސް ޔާމީނަށް ދޫދޭކަށް ނޫން. ވަރަށް ސާފުކޮށް ގޮތް ނިންމައިގެން. އިތުބާރު އޮތީ ރައްޔިތުންނަށް. އިރާދަކުރެއްވިއްޔާ މަންޒަރު ވަރަށް ސާފު. އިންތިޚާބުގައި ހީނުކުރާ ވަރުގެ ބޮޑު ތަފާތެއް ފެންނާނެ،"\nމިއީ 2018ގެ ސެޕްޓެމްބަރު މަހުގެ 23 ވަނަ ދުވަހު ބޭއްވި އިންތިޚާބުގެ އެއް ދުވަސްކުރިން މިހާރު އޮންލައިންގައި ޝާއިއުކޮށްފައިވާ އިންޓަވިއުގައި މިހާރުގެ ރައީސުލް ޖުމްހޫރިއްޔާ އަދި އޭރު ހިންނަވަރު ދާއިރާގެ މެމްބަރު އިބްރާހިމް މުހައްމަދު ސާލިހް ވިދާޅުވެފައިވާ ވާހަކަފުޅެކެވެ.\nއިންތިޚާބުތަކުގައި އެ މަނިކުފާނު އެންމެ އިތުބާރު ކުރައްވަނީ ރައްޔިތުންނަށެވެ. ދައުލަތުގެ މަގާމުތަކުގައި ތިއްބަވާ ބޭފުޅުން ޖައްސަވާފާނެ ދަންތުރަތަކަށް ވިސްނެވުމަށް ވުރެ އެ މަނިކުފާނު ރައްޔިތުންނަށް ކުރައްވާ އިތުބާރު ބޮޑެވެ. ރައީސް މައުމޫނުގެ ގަދަ ތިރީސް އަހަރުގައި އެ ސަރުކާރާއި އިދިކީލި ވިސްނުމުގެ ބޭފުޅެއްގެ ގޮތުގައި އެތައް އަހަރެއް ވަންދެން ފާދިއްޕޮޅު ތަމްސީލް ކުރެއްވުން އެކަމުގެ ހެއްކަކަށް ފުދެއެވެ. ރައީސް މައުމޫނުގެ ވެރިކަމުގެ ތެރޭގައި ދެވަނަ ދައުރަކަށް ފާދިއްޕޮޅަށް އެމަނިކުފާނު ހޮވި ވަޑައިގެންނެވީ އޭރުގެ ސަރުކާރާ ގުޅިފައިވާ ބޭފުޅުންނާ ވެސް ވާދަކުރައްވައިގެންނެވެ.\nއައު ގާނޫނު އަސާސީ އަށް ފަހު މަޖިލީހުގެ ދާއިރާތައް އަލުން ބެހިގެން ދިއުމާ އެކު ރައީސް ސާލިހް ދެން ތަމްސީލް ކުރެއްވީ އެ މަނިކުފާނު އުފަންރަށް ހިމެނޭ ހިންނަވަރު ދާއިރާއެވެ. މޯލްޑިވިއަން ޑެމޮކްރެޓިކް ޕާޓީ އުފެއްދުމަށް ފުރަތަމަ ސޮއި ކުރެއްވި 42 މެމްބަރުންގެ ތެރޭގައި ވެސް ހިމެނިވަޑައިގަންނަވާ ރައީސް ސާލިހަށް އެ ޕާޓީގެ ތެރޭގައި ވެސް އޮތީ ވަރުގަދަ އިތުބާރެކެވެ. ޕްރައިމަރީގައި އެމަނިކުފާނާ އިތުރު ބޭފުޅަކު ވާދައެއް ނުކުރައްވައެވެ.\nއެމްޑީޕީގެ ފުރަތަމަ ވެރިކަމުގެ ދުވަސްވަރު 2009 ގައި ބޭއްވި މަޖިލީހުގެ އިންތިޚާބު ކާމިޔާބުކުރެއްވިއިރު ރައީސް އަބްދުﷲ ޔާމީންގެ ވެރިކަމުގެ ދުވަސްވަރު 2014ގައި ބޭއްވި ރައްޔިތުންގެ މަޖިލީހުގެ އިންތިޚާބު ވެސް ރައީސް ސާލިހު ކާމިޔާބު ކުރެއްވީ އިތުބާރާއެެކުވެ.\nބަރުލަމާނީ ހަޔާތުގެ ކާމިޔާބީތަކާ އެކު ހުންނެވި ރައީސް ސާލިހަށް 2018ގައި ޖެހިވަޑައިގަތީ މުޅިން ތަފާތު މަސައްކަތަކަށް ނުކުންނަވާށެވެ. ރައީސް ޔާމީންގެ ވެރިކަން ހައްދުން ނެއްްޓި ޚުދުމުޚުތާރުކަން އަށަގެންފައިވާލެއް ބޮޑުކަމުން ދިމާވި ހާލަތްތަކާ އެކު އެމްޑީޕީގެ ރިޔާސީ ކެނޑިޑޭޓަކަށް ވެވަޑައިގަންނަަވަން ޖެހިވަޑައިގަތީއެވެ. 2018 ޖޫން 30 ވަނަ ދުވަހު އއ. އުކުޅަހުގައި ބޭއްވި އެމްޑީޕީގެ އާދަޔާ ޚިލާފު ކޮންގްރެސްގައި އެ މަނިކުފާނު ރިޔާސީ ކެންޑިޑޭޓަކަށް ކަނޑައެޅުމަށް 791 ކޮންގްރެސްމަނުން ވޯޓް ދެއްވިއެވެ. ހާލަތު ކޮންމެ ގޮތަކަށް އޮތް ނަމަވެސް އެކަަން ވެސް ބެލެވިގެންދަނީ ރައީސް ސާލިހުގެ އިންތިޚާބީ ކާމިޔާބީގެ ލިސްޓަށް އިތުުރުވެގެންދާ އިންތިޚާބެއްގެ ގޮތުގައެވެ.\nއެމްޑީޕީގެ ރިޔާސީ ޓިކެޓާ އެކު ގުޅިފައިވާ އިއްތިހާދެއްގެ ތެރެއިން ރައީސް ސާލިހު ރިޔާސީ ރޭހަށް ނުކުންނެވީ ސިޔާސީ ވާދަވެރިންގެ ވެސް ތާއީދާއެކުވެ. އެއް ކެންޑިޑޭޓެއް ނެރުމުގެ ބަހުސް ހޫނުވެގެން ދިޔައިރު އެމްޑީޕީ ފިޔަވައި ދެންހުރި ޕާޓީތަކަށް އެއްގަލަކަށް އެރޭ ބޭފުޅަކަށް ވެގެން ދިޔައީ ވެސް ރައީސް ސާލިހެވެ.\nމުޅި ދައުލަތް މުށުތެރޭ ލައްވައިގެން، ހުރި ނަމަ ހުރި ވަސީލަތެއް ބޭނުކުންކުރައްވައިގެން ކެމްޕެއިން ކުރައްވަމުން ގެންދެވި ރައީސް އަބްދުﷲ ޔާމީން އިންތިޚާބުން ބަލި ނުވާނެ ކަމަށާއި އިންތިޚާބު އޮޅުވާލަފާނެ ކަމުގެ ވާހަކަތައް ފެތުރެމުން ދިޔަ ނަމަވެސް ރައީސް ސާލިހުގެ ޖަވާބަކަށް ވަނީ ރައްޔިތުން އެ ފުރުސަތު ނުދޭނެ ކަމަށެވެ. އެމަނިކުފާނުގެ މޮޅު ކަމެއް، އަރިހުގައި ތިއްބެވި ބޭފުޅުންގެ މޮޅު އުކުޅެއް ނުވަތަ ބޭރުގެ ފިއްތުމެއްގެ ތެރެއިން ކާމިޔާބު ހޯއްދެވުމުގެ ވާހަކަ އަށް ވުރެ ބޮޑަށް އެމަނިކުފާނު ވިދާޅުވަމުން ގެންދެވީ ދިވެހިން ދިވެހިންގެ ގޮތް ނިންމައި ރައީސް ޔާމީނު ވެރިކަމުން ދުރުކުރާނެ ކަމަށެވެ. ސިޔާސީ ބޮޑުންނާއި ކަރަތަކަށް ވުރެ ބޮޑަށް އިތުބާރު ކުރެއްވީ ދިވެހި ރައްޔިތުންނަށެވެ.\nއެ ވިސްނުންފުޅާ އެކު ރިޔާސީ އިންތިޚާބު ވެސް ވެގެން ދިޔައީ ރައީސް ސާލިހުގެ އިންތިޚާބީ ކާމިޔާބީގެ ސިލްސިލާ އަށް އިތުރުވި ބޮޅަކަށެވެ. އަދި ސިޔާސީ ހުރިހާ ލީޑަރުން ހައްޔަރު ކުރެވިފައިވަނިކޮށް އެމަނިކުފާނު ލީޑުކުރައްވައި އެމްޑީޕީ އަށް ވެސް ހޯއްދަވައި ދެއްވުނު ކާމިޔާބީއަކަށެވެ.\nރައްޔިތުންގެ މަޖިލިހުގެ އިންތިޚާބަށް އެއް ދުވަހަށް ވީ އިރު، އދ. މަހިބަދޫގައި އުޅުއްވުމަށް ފަހު ހަމަ އެ ދުވަހު، އުފަން ރަށް ޅ. ހިންނަވަރަށް ރައީސް ޞާލިހު ވަޑައިގަތެވެ. އެއަށް ފަހު، އެމަނިކުފާނު ކެމްޕެއިން ނިންމާލެއްވީ ހަވީރު މާލޭގެ ބޮޑެތި މަގުތަކުގައި އެމްޑީޕީން ބޭއްވި ހިނގާލުމުންނެވެ. ރައީސް މުހައްމަދު ނަޝީދާ އެކު އަދި ވަކިން ވެސް އެތައް ރަށަކަށް ވަޑައިގެން އެމަނިކުފާނު ކުރެއްވި ކެމްޕެއިން މި ފަހަރު ވެސް ރީނދޫ ލަޝްކަރަށް ވެފައި ވަނީ ބޮޑު ކާމިޔާބަކަށެވެ. އެމްޑީޕީގެ ހަޔާތުގައި އެ ޕާޓީ ހޯދި އެންމެ ބޮޑު ކާމިޔާބީ ހޯދާފައިއެ ވަނީ އެމަނިކުފާނުގެ އިސް ދައުރަކާއި ބުރަ މަސައްކަތުގެ ތެރެއިންނެވެ. އެމަނިކުފާނު ރައްޔިތުންނަށް ކުރައްވާ އިތުބާރެއްގެ ސަބަބުންނެވެ.


Rhea ge bandhuge muhdhathu ithurukoffi | Mihaaru\nސުޝާންތުގެ މަރު: ރިއާގެ ބަންދުގެ މުއްދަތު އަންނަ މަހުގެ6އާ ހަމައަށް އިތުރުކޮށްފި\n22 ސެޕްޓެމްބަރ 2020 - 18:092comments\nމީޑިއާތަކުން ބުނި ގޮތުގައި މުމްބާއީ ހައި ކޯޓުން 27 އަހަރުގެ ބަތަލާގެ ބަންދު އިތުރުކުރީ ގާނޫނީ ޓީމުން ކަފާލާތުގެ ދަށުން ރިއާ ދޫކޮށްލުމަށް ކޯޓަށް ހުށަހެޅި މައްސަލަ ވެސް ބޭރުކޮށްލުމަށް ފަހު އެވެ. ކޯޓާ ހަވާލާދީ އިންޑިއާގެ މީޑިއާތަކުން ބުނީ ކަފާލާތު ގަބޫލުނުކޮށް، ބަންދުގެ މުއްދަތު އިތުރުކުރީ ރިއާ ދޫކޮށްލައިފި ނަމަ މައްސަލައާ ގުޅުން ހުރި ހެކިތައް ނައްތައިލަން މަސައްކަތްކޮށްފާނެ ކަމަށް ބަލައިފަ އެވެ.\nނަމަވެސް ގާނޫނީ ޓީމުން ރިއާގެ ކަފާލާތުގެ މައްސަލަ އަލުން ކޯޓަށް ހުށަހަޅަން ނިންމާފައިވާ ކަމަށް ބުންޏެވެ.\nމި މަހުގެ 8 ވަނަ ދުވަހު ރިއާ ހައްޔަރުކުރީ ސުޝާންތަށް މަސްތުވާތަކެތި ހޯދައި ދީ، އެ ފަދަ މުއާމަލާތްތައް ކުރާ ބަޔަކާ ގުޅުން އޮތް ކަމުގެ ހެކިތަކެއް ލިބުމާ ގުޅިގެންނެވެ. ނާކޮޓިކްސް ކޮންޓްރޯލް ބިއުރޯ (އެންސީބީ) އަށް ރިއާ ދިން ބަޔާންތަކުގައި ވެސް ސުޝާންތަށް މަސްތުވާތަކެތި ހޯދައިދީ، އަދި އެކްޓަރުގެ މަޖުބޫރުން އަމިއްލަ އަށް ވެސް މަސްތުވާތަކެތި ބޭނުންކުރި ކަމަށް އިއުތިރާފުވެފައިވެ އެވެ. ރިއާ ބުނެފައިވާ ގޮތުގައި ސުޝާންތަކީ މެރުއާނާ އެޑިކްޓްވެފައިވާ މީހެކެވެ. އަދި ސުޝާންތުގެ މަރާއި އޭނާއާ އެއްވެސް ގުޅުމެއް ނެތް ކަމަށާއި ކޮށްދިން ހާ ވެސް ކަމަކީ ލޯބިވެރިޔާގެ ހައިސިއްޔަތުން ސުޝާންތަށް ބޭނުންވާ ގޮތަށް މަސްތުވާތަކެތި ހޯދައި ދިނުން ކަމަށް ބުނެފައިވެ އެވެ.\nSushantge maru: Rhea hayyarukkofi\nސުޝާންތު މަރުވީ ޖޫން މަހުގެ 14 ގަ އެވެ. އޭރު މުމްބާއީގެ ފުލުހުން ޕޯސްޓްމޯޓަމް ރިޕޯޓާ ހަވާލާދީ ބުނީ 34 އަހަރުގެ އެކްޓަރު މަރުވީ ދަންޖެހިގެން ކަމަށެވެ.\nސުޝާންތުގެ މަރުގެ ތަހުގީގުގެ ތެރެއިން މަސްތުވާތަކެތީގެ ތުހުމަތުތަކެއްގައި ރިއާ ހައްޔަރުކުރުމާ އެކު، ބޮލީވުޑްގައި މިހާރު ވަނީ މަސްތުވާތަކެއްޗާ ގުޅުން ހުރި ގިނަ މައްސަލަތަކެއް ފެންމަތިވެފަ އެވެ. ރިއާ އެންސީބީ އަށް ދިން ބަޔާނުގައި ވެސް ވަނީ ބޮލީވުޑްގެ ވަރަށް ގިނަ ބަޔަކު މަސްތުވާތަކެތި ބޭނުންކޮށް، އެ ޓްރެފިކް ކުރާ ކަމަށް ބުނެފަ އެވެ. މިކަމާ ގުޅިގެން އެންސީބީން މިހާރު ވަނީ ރިއާ ދިން ލިސްޓްގައި ހިމެނޭ ފަންނާނުންނާ ސުވާލުކުރަން ނިންމައިފަ އެވެ.\nDrug ge thuhumathuhai baeh tharinnaa suvaalukuranee\nސުޝާންތުގެ މަރުގެ މައްސަލާގައި ހައްޔަރުކޮށްފައިވާ މީހުންގެ އަދަދު މިހާރު 20 އާ ގާތްކުރާ އިރު، އޭގެ ތެރޭގައި ރިއާގެ ކޮއްކޮ ޝޯވިކް ޗަކްރަބަތީ، 24، ވެސް ހިމެނެ އެވެ.\nއިތުރު ލިޔުންތައް ކުށްކުރުން ބޮލީވުޑް އިންޑިއާ މަސްތުވާތަކެތި\nކަފާލާތުގެ ދަށުން ރިއާ ދޫކޮށްލަން ނިންމައިފި


EURO 2020: Mi’ee ladhuvethi natheeja eh, ekamaku Portugal musthagubal ujaalaa: Santos\nޔޫރޯ 2020: މިއީ ލަދުވެތި ނަތީޖާއެއް އެކަމަކު ޕޯޗުގަލް މުސްތަގުބަލު އުޖާލާ: ސަންޓޯސް\nޝާއިޢުކުރީ: ޙަންނާން ޖޫން 20, 2021, 10:42\nޖަރުމަން އަތުން ތަފާތު ބޮޑުކޮށް ބަލިވުމަކީ ލަދުވެތި ނަތީޖާއެއް ކަމަށާއި އެކަމަކު ޕޯޗުގަލް ފުޓްބޯޅައިގެ މުސްތަގުބަލު އުޖާލާ ކަމަށް ރޭގެ މެޗަށް ފަހު ޕޯޗުގަލް ކޯޗު ފެނާންޑޯ ސަންޓޯސް ބުނެފި އެވެ.\n“ގިނަ އަހަރުތަކަކަށް މަޑުކުރަން އަަހަރެން ބޭނުން. އެކަމަކު އެކަން ވާން އޮތީ ރަނގަޅު ނަތީޖާ ނެރެގެން. މިއީ އަހަރެމެންގެ ފެންވަރެއް ނޫން. މިއީ ލަދުވެތި ނަތީޖާއެއް،” 2014 ވަނަ އަހަރު ޕޯޗުގަލް ގައުމީ ޓީމާ ހަވާލުވި ސަންޓޯސް ރޭގެ މެޗަށް ފަހު ބުންޏެވެ.\nސަންޓޯސްގެ އިރުޝާދުގެ ދަށުން ޕޯޗުގަލް ވަނީ 2016 ވަނަ އަހަރުގެ ޔޫރޯގެ ޗެމްޕިއަންކަން ހޯދާފައެވެ. ނަަމަވެސް 2018 ވަނަ އަހަރުގެ ވޯލްޑް ކަޕުން އެ ޓީމު ކެޓީ ދެވަނަ ބުރުންނެވެ. އޭގެ ފަހުން ޔޫއެފާއިން އެންމެ ފުރަތަމަ 2019 ވަނަ އަހަރު ބޭއްވި ނޭޝަންސް ކަޕް ވަނީ ކާމިޔާބު ކޮށްފައެވެ.\nމިފަހަރުގެ ޔޫރޯ ކޮލިފައިންގައި 2016 ވަނަ އަހަރު ޔޫރޯ ކާމިޔާބު ކުރި ގިނަ ކުޅުންތެރިން ހިމެނޭޭ ގޮތަށް ނެގި ސްކޮޑާއި އެކު ސަންޓޯސް ވަނީ ޔޫރޯ ކޮލިފައިންގައި ކުޅުނު 8 މެޗުގެ ތެެރެއިން ފަސް މެޗުން މޮޅުވެފައެވެ. ނަމަވެސް މި މުބާރާތުގައި މިހާތަނަށް އެ ޓީމު ކުޅުނު ދެ މެޗުގެ ތެެރެއިން އެއްމެޗުން ވަނީ ބަލިވެފައެވެ. އެއީ ގްރޫޕް ސްޓޭޖުގައި ރޭ ޖަރުމަންއާއި ދެކޮޅަށް ކުޅުނު މެޗުންނެވެ. ގުރޫޕް ސްޓޭޖުގައި އަދި ބާކީ އެއްމެޗު ޕޯޗުގަލްއަށް އޮތް އިރު، މި މެޗަކީ އެޓީމު މުބާރާތުގެ ދެވަނަ ބުރަށް ދިއުމާއި ނުދިއުން ބިނާވެގެންވާ ހަމަ އެކަނި މެޗެވެ. މި މެޗު އެޓީމުން ކުޅޭނީ ދުނިޔޭގެ ޗެމްޕިއަން ފްރާންސްއާއި ދެކޮޅަށެވެ. ދެވަނަ ބުރަށް ދިއުމަށް މި މެޗުން މޮޅެއް ހޯދުން ޕޯޗުގަލްއަށް މަޖުބޫރެވެ.\nސަންޓޯސް ޕޯޗުގަލްއާއި އެކު ހަދާފައިވާ އެއްބަސްވުމުގެ މުއްދަތަކީ 2024 ވަނަ އަހަރުގެ ނިޔަލަށެވެ. ސަންޓޯސްގެ އެއްބަސްވުން ހަމަވާން އަދި ބާކީ ހަތަރު އަހަރު އެބައޮތެވެ.


Covidaa gulhigen Kooddoogai fiyavalhuthah varugadha koffi | MBS NEWS\nކޫއްޑޫ ބަނދަރުގައި އޮތް ދޯންޏަކުން މަސްކިރުމުގެ މަސައްކަތް ކުރަނީ. ފޮޓޯ: ކޫއްޑޫ\nކޮވިޑާ ގުޅިގެން ކޫއްޑޫގައި ފިޔަވަޅުތައް ވަރުގަދަކޮށްފި\n09 January 2022, 10:31\nކޮވިޑް-19 ހަލުވިކަމާއެކު ރާއްޖޭގައި ފެތުރެމުންދާތީ، މަސް ކިރާ އެންމެ ބޮޑު ކާރުހާނާ ހިންގާ ގއ. ކޫއްޑޫގައި ރައްކާތެރިކަމުގެ ފިޔަވަޅުތައް އިތުރަށް ހަރުކަށިކޮށްފި އެވެ.\nކޫއްޑޫގެ ފިޝަރީޒް ކޮމްޕްލެކްސް އިން މަސްވެރިންނަށް ފޮނުވި މެސެޖެއްގައި ބުނެފައި ވަނީ މިދުވަސްވަރު ކޮވިޑަށް ޕޮޒިޓިވްވާ މީހުންގެ އަދަދު މަތިވެފައިވާތީ، ރައްކާތެރި ފިޔަވަޅުތައް ވަރުގަދަކުރުމަށް އެ ކޮމްޕްލެކްސް އިން ނިންމާފައިވާ ކަމަށެވެ.\nމަސް ކިރުމަށް އެރަށަށް ދާއިރު، އެކަން ކުރުމުގައި ބައެއް ކަންތައްތަކަށް ސަމާލުވުމަށް އެ ކޮމްޕްލެކްސް އިން ވަނީ އެދިފަ އެވެ.\nއެގޮތުން މަސް ކިރަން ބޯޓަށް ނުވަތަ އެރަށަށް އަރާ މަސްވެރިން މާސްކު އަޅައިގެން ތިބުމަށް އެކޮމްޕްލެކްސް އިން ވަނީ ބުނެފަ އެވެ. އަދި މަސް ކިރަން ކޮންމެ ބޯޓަކަށް ވެސް އެރޭނީ ދެ މަސްވެރިންނަށް ކަމަށާއި، ވިޔަފާރިކުރަން ފިހާރަތަކަށް ދެވޭނީ ދޯންޏަކުން އެކަކު ކަމަށާއި، ވޯކްޝޮޕްގެ ހިދުމަތްތައް ވެސް ދެވޭނީ އެކަކަށް ކަމަށް އެ ކޮމްޕްލެކްސްއިން ވަނީ ބުނެފަ އެވެ.\nކޮވިޑު ފެތުރުނަ ނުދީ ހިފެހެއްޓުމަށްޓަކައި މި ފިޔަވަޅުތަކަށް ރައްކާތެރިވުމަށް އެ ކޮމްޕްލެކްސްއިން ވަނީ އާންމުންނާއި، މަސްވެރިންގެ އެއްބާރުލުމަށް އެދިފަ އެވެ. އަދި މިފަދަ ކަންކަމުގައި އާންމުގެ ފަރާތުން ލިބޭ އެއްބާރުލުން ފާހަގަކޮށް އެކޮމްޕްލެކްސް އިން ވަނީ ޝުކުރު އަދާކޮށްފަ އެވެ.\nރާއްޖެ މިއަދު ކޫއްޑޫ ކޮވިޑް-19 ވިޔަފާރި މަސްވެރިން


Dhuvas Kolhakun Phone Beynun Kohgen Aiy Sanitize Kureveyne! - Vaguthu\nދުވަސްކޮޅަކުން ފޯނު ބޭނުން ކޮށްގެން އަތް ސެނިޓައިޒް ކުރެވޭނެ!\nދުނިޔޭގެ އެކި ކަންކޮޅުތަކުގައި ހަލުވިކަމާއި އެކު ކޮވިޑް-19 ވައިރަސް ފެތުރެމުން އަންނަ މި ދަނޑިވަޅުގައި އަތް ސެނިޓައިޒް ކުރުން ވަނީ ވަރަށް ބޭނުންތެރި އަދި ހަމަ އެހައިމެ މުހިއްމު ކަމަކަށްވެސް ވެފައެވެ. މިހާރު އަތް ސެނިޓައިޒް ކުރަން ގިނަ ބަޔަކު ދަނީ ބޮޑު ޙަރަދެއް ހޭންޑް ސެނިޓައިޒާ ފުޅިތައް ގަތުމަށް ޙަރަދު ކުރަމުންނެވެ. ނަމަވެސް، ދުވަސްކޮޅަކުން މިކަމަށް ނިމުމެއް އައިސްދާނެއެވެ.\nސައުތް ކޮރެއާގެ ބަޔޯޓެކް ކުންފުންޏަކުން މިވަނީ މިހާރު މާކެޓުގައި ހުރި ހުރިހާ ސްމާޓް ފޯނަކަށް ބޭނުން ކުރެވޭނެހެން ޑިިޖިޓަލް ހޭންޑް ސެނިޓައިޒަރެއް އުފައްދާފައެވެ. "އުވްލެން" ގެ ނަން ދެވިފައިވާ މި ޑިޖިޓަލް ހޭންޑް ސެނިޓައިޒާ އަކީ ސައިޒުން ވަރަށް ކުޑަ އެއްޗެކެވެ. އުވްލެން ފޯނުގެ ފްލޭޝް ލައިޓު ކައިރީ ހަރުކުރުމަށް ފަހުގައި ސެނިޓައިޒް ކުރުމަށް ޙާއްސަކޮށް އުފައްދާފައިވާ އެޕް ބޭނުން ކުރުމުން އަލްޓްރާ ވައިލެޓް ލައިޓުތައް ބޭނުން ކޮށްގެން 99% ޖަރާސީމު ނައްތާލެވޭނެއެވެ.\nއެންމެ 10 ސިކުންތު ތެރޭ އަތް ސެނިޓައިޒް ކޮށްލެވޭ މި އެޕުން ބޭނުން ކުރަނީ އަލްޓްރާ ވައިލެޓްގެ ދޯދިތަކެވެ. އެ ކުންފުނިން މި ޑިޖިޓަލް ހޭންޑް ސެނިޓައިޒަރާއި އެކު އުފައްދާފައިވާ އެޕުން އެންމެ ހެޔޮވަރު ވަރަށް މި ދޯދިތައް ކޮންޓްރޯލް ކޮށްދެއެވެ. އަތުގެ އިތުރުން ލެޕްޓޮޕް ކީބޯޑާއި، ގެންގުޅޭ ކުދި އެއްޗެހީގެ އިތުރުން، ބުޅަލާއި ކުއްތާ ފަދަ ޖަނަވާރުތައްވެސް މީގެން ސެނިޓައިޒް ކުރެވޭނެއެވެ.\nމި މަހުގެ 25 ވަނަ ދުވަހު މި ޕްރޮޑަކްޓު ބާޒާރަށް ނެރުމަށް ހަމަޖެހިފައި ވާއިރު، މީގެ އަގު އުޅޭނީ 25 ޑޮލަރަށް ނުވަތަ 385 ރުފިޔާ އަށެވެ. މި ޕްރޮޑަކްޓާއި އެކު ބޭނުން ކުރަން އިންނަ އެޕް ހިލޭ ޑައުންލޯޑް ކުރެވޭނެއެވެ. މި ޕްރޮޑަކްޓަކީ މިހާރު ޓެސްޓުވެސް ކުރެވި، އިދާރާތަކުން ބެލުމަށް ފަހުގައި ވިއްކުމުގެ ލައިސަންސްވެސް ދީފައިވާ ޕްރޮޑަކްޓެއްކަން ފާހަގަކޮށްލެވެއެވެ.\nޖޫން 19, 2020 19:32\nމިރާއްޖެއަންނައިރު އަގު ހުންނާނީ އަތްނުފޯރާފަށުގައި.\nޖޫން 19, 2020 19:53\nDhn baakee in 1 percent o?\n100 percent bacteria nathaarlevey varuge ehcheh bunebala!!\nއަލްޓްރާ ވަޔޮލެޓަކީ ހަންގަނޑަށް ވަރަށް ގެއްލުން ހުރި އެއްޗެއްކަމަށް ބުނެއުޅޭ އަޑު އަހަން


ޤައުމީ ދުވަހުގެ މުނާސަބަތުގައި އެމްއެންޑީއެފުން އުތުރުގެ 11 ރަށެއްގައި ބޭއްވި ސައިލެންޓް ޑްރިލްގެ ހަރަކާތްތައް ނިންމާލައިފި\n27 ނޮވެމްބަރ 2017 09:06\nދިވެހިރާއްޖޭގެ ޤައުމީ ދުވަހުގެ މުނާސަބަތުގައި އެމްއެންޑީއެފުން އުތުރުގެ 11 ރަށެއްގައި ބޭއްވި ސައިލެންޓް ޑްރިލްގެ ހަރަކާތްތައް މިއަދު ނިންމާލައިފި އެވެ.\nއާންމު ރައްޔިތުންގެ ވަރަށް ބޮޑު ތަރުޙީބެއް ލިބިިގެންދިޔަ މި ސައިލެންޓް ޑްރިލް ހަރަކާތްތައް ބާއްވާފައި ވަނީ ނޮވެންބަރު މަހުގެ 19 ވަނަ ދުވަހުން ފެށިގެން ނޮވެންބަރު މަހުގެ 27 ވަނަ ދުވަހުގެ ނިޔަލަށެވެ. މިގޮތުން އެންއެންޑީއެފްގެ ސައިލެންޓް ޑްރިލް ޓީމު ސައިލެންޓް ޑްރިލް ހަރަކާތްތައް ބާއްވާފައި ވަނީ ހއ.އުތީމު، ހއ.ދިއްދޫ، ހއ. ބާރަށް، ހއ. އިހަވަންދޫ، ހދ. ކުޅުދުއްފުށި، ހދ. ހަނިމާދޫ، ހއ. ހޯރަފުށީގެ އިތުރުން ހއ. ކެލާ، ހދ. މަކުނުދޫ އަދި ށ. ކޮމަންޑޫ، އާއި ށ.މިލަންދޫގަ އެވެ.\nޤައުމީ ދުވަހުގެ މުނާސަބަތުގައި ސައިލެންޓް ޑްރިލްގެ ހަރަކާތްތައް ދައްކާލުމަށްޓަކައި ސައިލެންޓް ޑްރިލް ޓީމް އުތުރުގެ ބައެއް ރަށްރަށަށް ކުރި މި ޒިޔާރަތުގައި އެ ރަށްރަށުގެ ރައްޔިތުންގެ ފަރާތުން އެ ޓީމަށް ވަނީ ހޫނު މަރުޙަބާއެއް ކިޔާފައެވެ. ޚާއްޞަ ގޮތެއްގައި ރަށްރަށުގެ ކައުންސިލް ތަކުން ވަނީ އެމްއެންޑީއެފްގެ ސައިލެންޓް ޑްރިލް ޓީމަށް ވަަރަށް ބޮޑު އެއްބާރުލުމެއް ދީފައެވެ.\nއެމްއެންޑީއެފް ސައިލެންޓް ޑްރިލް ޓީމު އެމްއެންޑީއެފް ނޮދަން އޭރިއާގެ ބައެއް ރަށްރަށަށް ކުރެއްވި ޒިޔާރަތުގައި އެޓީމުގެ މެމްބަރުން ވަނީ ބައެއް ރަށްރަށުގެ ޚާއްޞަ އެހީއަށް ބޭނުންވާ ކުދިން ތިބި ގޭގެއަށް ޒިޔާރަތްކޮށް އެކުދިންނާ ބައްދަލުކޮޮށް ފޮޓޯ ނެގުމުގެ ފުރުޞަތު ދީފައެވެ. މިގޮތުން ހއ. ދިއްދޫ އަދި ހއ. އިހަވަންދޫއަށް ކުރި ޒިޔާރަތުގައި އެރަށްރަށުގެ ޚާއްޞަ އެހީއަށް ބޭނުންވާ ކުދިން ތިބި ގޭގެއަށް ސައިލެންޓް ޑްރިލް ޓީމު ޒިޔާރަތްކޮށްފައި ވެއެވެ.\nޤައުމީ ދުވަހާ ގުޅިގެން އެމްއެންޑީއެފް ޑްރިލް ޓީމު އުތުރުގެ ބައެއް ރަށްރަށަށް ކުރި ދަތުރުގައި ޤައުމީ ލަވަ ހިމެނޭ ޕެންޑްރައިވްތަކެއް ބައެއް ރަށްރަށުގެ މުއައްސަސާތަކަށް ހަދިޔާކުރިއެވެ.\nސައިލެންޓް ޑްރިލްގެ ހަރަކާތްތަކަކީ އަސްކަރީ ސިފަވަންތަކަމާއި، ސަފުތަކުގެ ބަދަހިކަމާއި އެކުގައި މަސައްކަތްކުރުމުގެ ރޫހު ދައްކުވައިދޭ ހެވިކަމެކެވެ. މި ހެވިކަމުގައި ކޮމާންޑު ދިނުން ނުހިމެނޭ އިރު، ގެމައިގެ ހުރިހާ ހަރަކާތްތައް ކުރަމުން ދާނީ ވަކި ސީކުއެންސަކަށެވެ.


BML in hihsaa akah 22 rf bahan faas kohfi\nބީއެމްއެލްގެ ހިއްސާއަކަށް 22ރ. ރުފިޔާ ބަހަން ފާސްކޮށްފި\n14 މޭ 2018\nގައުމީ ބޭންކުން މިރޭއޭޖީއެމްގައި ސީއީއޯ އެންޑްރޫ ހީލީ–\nބޭންކް އޮފް މޯލްޑިވްސް (ބީއެމްއެލް) އަށް މިދިޔަ އަހަރު ލިބުނު ފައިދާއިން ހިއްސާއަކަށް 22 ރުފިޔާ ބަހަން ފާސްކޮށްފި އެވެ.\n“ހޮޓެލް ޖެން” ގައި ރޭ ބޭއްވި އެ ކުންފުނީގެ 35 ވަނަ އަހަރީ އާއްމު ޖަލްސާއަށް ހާޒިރުވި 41 ހިއްސާދާރުންގެ ނިންމާފައިވަނީ މިދިޔަ އަހަރު އެ ކުންފުންޏަށް ލިބުނު ފައިދާގެ ތެރެއިން 118 މިލިއަން ރުފިޔާ ބަހާށެވެ.\nރާއްޖޭގެ ގައުމީ ބޭންކުގެ މާލީ ހިސާބުތައް ދައްކާ ގޮތުން މިދިޔަ އަހަރު އާމްދަނީގެ ގޮތުގައި އެ ކުންފުންޏަށް ވަނީ 2.3 ބިލިއަން ރުފިޔާ ލިބިފަ އެވެ. މިއީ އޭގެ ކުރީ އަހަރަށް ވުރެ 8 ޕަސެންޓް އިތުރު އަދަދެކެވެ.\nހިއްސާދާރުންނާ މުހާތަބު ކުރައްވައި ބޭންކްގެ ސީއީއޯ އެންޑްރޫ ހިލީ މިރޭ ވިދާޅުވީ، ބީއެމްއެލް އަށް މިހާ ބޮޑު ފައިދާއެއް ހޯދުނީ، ހަރުދަނާ ވިޔަފާރީގެ ސިޔާސަތަކާ އެކު އުފެއްދުންތެރި ނޫން ލޯނުގެ ނިސްބަތް 20.3 ޕަސެންޓުން 4.1 ޕަސެންޓަށް ދަށްކުރެވުމުގެ ސަބަބުން ކަމަށެވެ. އަދި ޓެކްސް އާއި ހިއްސާގެ ފައިދާގެ ގޮތުގައި 1.3 ބިލިއަން ރުފިޔާ ބީއެމްއެލް އިން ދައުލަތަށް ދެއްކި ކަމަށް ވެސް އެންޑްރޫ މިރޭ ހާމަކުރެއްވި އެވެ.\n“މިދިޔަ ހަތަރު އަހަރުގެ ތެރޭގައި ބޭންކަށް ލިބުނު ފައިދާ ދެގުނަ އިތުރުވެފައިވާ. ނަތީޖާއެއްގެ ގޮތުބް ބޭންކް އޮފް މޯލްޑިވްސްގެ ހިއްސާ ގެ އަގަށް އައި 240 ޕަސެންޓްގެ ކުރިއެރުމާއެކު ހިއްސާދާރުންނަށް ވަނީ އެކަމުގެ ފައިދާ ލިބިފައި،” އެންޑްރޫ ވިދާޅުވި އެވެ.\nބީއެމްއެލްއިން ރޭ ބޭއްވި އަހަރީ އާއްމު ޖަލްސާގައި އަންނަ އަހަރަށް ކުންފުނި އޮޑިޓް ކުރުމަށް ނަގާފައިވަނީ 82،680 ޑޮލަރަށް ޕްރައިސްވޯޓާ ހައުސް ކޫޕާސް (ޕީޑަބްލިއުސީ) އެވެ. އަދި އާއްމު ހިއްސާދާރުންގެ ފަރާތުން ހޮވާ ތިން ޑިރެކްޓަރުން އިންތިހާބު ކުރުން ވެސް އޮތެވެ.


Ginain foi kiyaa meehunge umuru dhigu\nގިނައިން ފޮތް ކިޔާ މީހުންގެ އުމުރު ދިގު\nޔޭލް ޔުނިވާސިޓީއިން ހެދި ދިރާސާ އަކުން އެނގޭ ގޮތުގައި ފޮތް ކިޔާ މީހުންގެ އުމުރުގެ 20 ޕަސެންޓް ފޮތް ކިޔުން މަދު މީހުންނަށް ވުރެ އިތުރެވެ. މިއީ 12 އަހަރު ވަންދެން ކުރި ދިރާސާ އެކެވެ.\nމި އީ 3635 މީހުން ނަގާގެން ހެދި ދިރާސާއެކެވެ. މި މީހުންވަނީ ތިން ގުރޫޕަކަށް ބަހާލާފައެވެ. މީގެ ތެރޭގައި ހިމެނެނީ ހުސް 50 އަހަރުން މަތީގެ މީހުންނެވެ. ބަހާލާފައިވާ ތިން ގުރޫޕަކީ ހަފްތާ އަކު 3.5 ގަޑި އިރު ފޮތް ކިޔާ މީހުންނާއި މިއަށް ވުރެން ގިނައިން ފޮތް ކިޔާ މީހުންނާއި އަދި އެއްގޮތަކަށްވެސް ފޮތް ނުކިޔާ މީހުންނެވެ.\nމި ދިރާސާއިން އެނގުނު ގޮތުގައި ފޮތް ނުކިޔާ މީހުންނަށް ވުރެން ފޮތް ކިޔާ މީހުންގެ އުމުރު2އަހަރަށް ދިގެވެ.\nތައުލީމީ ފެންވަރާއި އާމަދަނީ އަދި ސިއްހަތަށް ބަލާއިރު ހަފްތާއަކު 3.5 ގަޑި އިރަށް ވުރެން ގިނައިންް ފޮތް ކިޔާ މިީހުން ކުރި ދިރާސާގެ 12 އަހަރު ތެރޭ މަރުވުމަށް އޮތް ފުރުސަތު ފޮތް ނުކިޔާ މީހުންނަށް ވުރެން 23 ޕަސެންޓް ދަށެވެ. ކޮންމެ ދުވަހަކު ބައި ގަޑި އިރު ފޮތް ކިޔާ މީހުން ނުވަތަ ހަފްތާ އަކު 3.5 ގަޑި އިރު ފޮތް ކިޔާ މީހުން އުޅެނީ 17 ޕަސެންޓުގައެވެ.\nފަހަކަށް އައިސް ފޮތް ގަންނަ މީހުން އަންނަނީ ގިނަވަމުންނެވެ. 2015 ވަނަ އަހަރު މަދުވެގެން 652 މިލިއަން ޕްރިންޓް އަދި އީ ބުކްސް ވަނީ އެމެރިކާ ގައި ވިކިފައެވެ. އެހެން ސާވޭ އަކުން ދައްކާ ގޮތުގައި އެމެރިކާގައި 80 ޕަސެންޓްގެ ޒުވާނުން މިދިއަ އަހަރު ވަނީ ފޮތެއް ކިޔާފައެވެ.\nނަމަވެސް ނޫސް ކިޔުމަކުން އުމުރު ދިގު ނުވާކަމަށް ޔޭލް ގެ ރިސާޗަރުން ބުނެއެވެ.


Hithaanu Nukuraa Meehunah Vure Hithaanu Kuraa Meehunah 100 Guna Faidhaa Bodu - Dhiraasaa\nޖުލައި 27, 2018 145 0\nޚިތާނު ނުކުރާ މީހުންނަށް ވުރެ ކުރާ މީހުންނަށް 100 ގުނަ ފައިދާ ބޮޑު – ދިރާސާ\nފިރިހެނުން ޚިތާނު ކުރުމުން ލިބޭ ގެއްލުމަކަށް ވުރެ 100 ގުނަ އިތުރުވަނީ ފައިދާ ކަމަށް އެމެރިކާގެ ޢިލްމުވެރިއަކު ބުނެފި އެވެ.\nޕްރޮފެސަރ ބްރަޔަން މޮރިސް ނަމަކަށް ކިޔާ މި ޢިލްމުވެރިޔާ ބުނެފައި ވަނީ، ހަޔާތުގެ ތެރޭގައި ވެސް ޚިތާނު ނުކޮށް ތިބޭ ފިރިހެނުންނަށް އެމީހުން ޚިތާނު ނުކުރުމުގެ ސަބަބުން ޖިންސީ ގުނަވަނަށް ބައްޔެއް ޖެހުން އެކަށީގެންވާ ކަމަށެވެ.\nއެމެރިކާއާއި އޮސްޓްރޭލިޔާގެ ރީސާޗަރުން އެކުވެގެން ހެދި މި ދިރާސާ ދައްކާ ގޮތުން، 1960 ގެ އަހަރުތަކުގައި އެމެރިކާގައި ކުޑަކުދިން ޚިތާނު ކުރާ ނިސްބަތް 83% ގައި ހުރި ނަމަވެސް، މިއަދު އެ ނިސްބަތް ހުރީ 77% ގަ އެވެ.\nޕްރޮފެސަރ ބްރަޔަން މޮރިސް ބުނާ ގޮތުގައި، މި ނިސްބަތް ދަށް ވާން މެދުވެރިވާ2ސަބަބެއް އުޅެ އެވެ.\n“އެއް ސަބަބަކީ ޑިމޮކްރަފީއަށް ބަދަލު އައުން. އެމެރިކާގެ އާބާދީގެ ބޮޑުބައެއް ހިއްސާ ކުރޭ ސްޕެއިން ފަދަ ލެޓިން މީހުން. އެމީހުންގެ ސަގާފަތުގަ އޮންނަ ކަމެއް ނޫން ފިރިހެން ކުދިން ޚިތާނު ކުރުމަކީ.” ޕްރޮފެސަރ މޮރިސް ބުންޏެވެ.\n“ދެވަނައަށް އޮތް ސަބަބަކީ، ފައިސާ ނުލިބޭ ފަޤީރުންނަށް ސިއްހީ ފަރުވާއަށް ސަރުކާރުގެ ފަރާތުން އެހީތެރިކަން ނުލިބޭ އެމެރިކާގެ 18 ސްޓޭޓެއް ހުރުން. އެމީހުންގެ ސްޓޭޓްތަކުގައި ޚިތާނު ކުރުން އޮތީ 24% ދަށުގައި.” ޕްރޮފެސަރ މޮރިސް ބުންޏެވެ.\nޕްރޮފެސަރ މޮރިސް ބުނީ، މި ދިރާސާގެ އަލީގައި ހާމަވަނީ، ތުއްތު ކުދިންނަށް ވެކްސިން ދޭ ފަދައިން ކުދިން ޚިތާނު ވެސް ކުރެވެން ޖެހޭނެ ކަމަށެވެ.\n“މި ކަން ލަސްކުރުމުގެ މާނަ އަކީ، މި ކަމެއް ދުވަހަކު ވެސް ނުވާނެއޭ. ދެން މީގެ ސަބަބުން ސިއްހީ ބޮޑެތި ގެއްލުންތަކާ ކުރިމަތި ވާނެ.” ޑޜ މޮރިސް ބުންޏެވެ.


Muzaaharaa huttuvumuge gothun sarukaaruge nimmun an'buraa gengosfi - vNews.mv\nމުޒާހަރާ ހުއްޓުވުމުގެ ގޮތުން ސަރުކާރުގެ ނިންމުން އަނބުރާ ގެންގޮސްފި\nސައިފް އަޒްހަރު 04 December 2018, 17:54\nއާންމުން ރައްޔިތުން ކުރަމުންދާ ވަރުގަދަ މުޒާހަރާތައް ހުއްޓުމަކަށް ގެނައުމަށް އަޅާ ފިޔަވަޅެއްގެގޮތުން، ތެލާއި، ކަރަންޓުގެ އަގު ބޮޑުކުރުމުގެ މަސައްކަތް ފަރަންސޭސި ސަރުކާރުން ވަގުތީގޮތުން މަޑު ޖައްސާލައިފިއެވެ.\nތެލާއި ކަރަންޓްގެ އަގު ބޮޑުކުރުމުގެ މަސައްކަތް ވަގުތީގޮތުން މަޑުޖައްސާލަން ނިންމެވިކަން އިޢްލާން ކުރެއްވީ ފަރަންސޭސި ބޮޑުވަޒީރު އެޑުއާޑް ފިލިޕޭއެވެ.\nފަރަންސޭސި އާންމުން ވެރިރަށް ޕެރިހާއި، އެނޫންވެސް ރަށްތަކުގެ މަގުތަކަށް ނުކުމެ ވަރުގަދަ މުޒާހަރާތަކެއް ކުރަން ފަށާފައިވަނީ، ތެލުގެ އަގު ބޮޑުކުރުމަށް ނިންމުމާއި އަދި ދިރިއުޅުމުގެ އަގުތައް ބޮޑުވުމާ ދެކޮޅުހެދުމުގެ ގޮތުންނެވެ. މުޒާހަރާތައް ފެށިފައިވަނީ މިދިޔަ ނޮވެމްބަރުމަހުގެ 17 ވަނަ ދުވަހުއެވެ.\nމިމުޒާހަރާތަކުގައި މިހާތަނަށް ހަތަރުމީހުން މަރުވެފައިވާއިރު، ފުލުހުން އެއްލި ކަރުނަގޭސް ކެނިސްޓަރަކުން ޖެހި، ފަރަންސޭސި ރަށެއް ކަމަށްވާ މާސޭގައި އުމުރުން 80 އަހަރުގެ އަންހެނަކުވެސް މަރުވެފައި ވެއެވެ.\nމުޒާހަރާ އެންމެ ހޫނުވީ މިދިޔަ ހޮނިހިރު ދުވަހުއެވެ. އެދުވަހުގެ މުޒާހަރާގައި އާންމުންނާއި ސަލާމަތީ ބާރުތަކާ ދެމެދު ވަރަށް ވަރުގަދަ ކުރިމަތިލުންތަކެއް ހިނގައި އެތައް ބަޔަކަށް ބޮޑެތި އަނިޔާތައްވެސް ވެފައި ވެއެވެ. އަދި ވެހިކަލްތަކުގައި ހުޅުޖެހުމާއި ފިހާރަތައް ލޫޓުވުމުގެ ހާދިސާތައްވެސް ހިނގާފައި ވެއެވެ.\nމުޒާހަރާގެ ތެރޭގައި ފަރަންސޭސި ފުލުހުން މިހާތަނަށް 412 މީހުން ހައްޔަރު ކޮށްފައިވާއިރު، އޭގެތެރެއިން 363 މީހުން އަދިވެސް ތިބީ ޖަލުގައި ބަންދުކޮށްފައެވެ.\nމުޒާހަރާގެ ތެރޭގައި ސަލާމަތީ ބާރުތަކާ ކުރިމަތިލުމާއި، މުދަލާއި ތަންތަނަށް ގެއްލުން ދިނުމުގައި އިސްކޮށް އުޅެނީ "ޔެލޯ ވެސްޓް" ގެ ނަމުން މުޚާތަބު ކުރެވޭ ގްރޫޕްގެ މީހުންނެވެ. އެމީހުންނަށް "ޔެލޯ ވެސްޓް" އޭ ކިޔަނީ ފްލޮރިސެންޓް ޖެކެޓްތަކެއް ލައިގެން މުޒާހަރާގައި ހަރަކާތްތެރިވާތީއެވެ.


Handhah 4G Khidhumaiy Dhinumuge Masahkaiy Fashaifi - Vaguthu\nހަނދަށް 4ޖީ ނެޓްވޯކް ދިނުމުގެ މަސައްކަތް ފަށައިފި\nހަނދުގައި 4ޖީ މޯބައިލް ނެޓްވޯކްއެއް ގާއިމުކުރުމަށް ރާވަމުންދާކަމަށް ނޮކިއާ އަދި ވޮޑަފޯންއިން އިއުލާންކޮށްފިއެވެ. 2019 ވަނަ އަހަރު ހަނދުގައި މި ނެޓްވޯކް ގާއިމުކުރެވިގެންދާނޭކަމަށް މި ކުންފުނިތަކުން ހާމަކޮށްފައިވާއިރު މި ނެޓްވޯކް ބޭނުންކުރާނީ ހަނދުގައި ބޭނުންކުރެވޭ ލޫނާރ ރޯވާރސްތަކުންކަމަށް ވަނީ މައުލޫމާތު ލިބިފައެވެ.\nމި ނެޓްވޯކްގެ ސަބަބުން ހަނދުން ހައި ޑެފިނިޝަން ވިޑިއޯ ދުނިޔެއަށް ފޮނުވުމުގެ ގާބިލުކަން ލިބިގެންދާނޭއިރު މި މަސައްކަތުގައި ބޭނުންކުރެވޭ ރޯވާރސްތައް ހަނދަށް ފޮނުވުމުގެ މަސައްކަތްވެސް މިހާރު ކުރިއަށްދާކަމަށް މި މަޝްރޫއުގައި ހަރަކާތްތެރިވާ އިސް ސައިންސްވެރިން ވަނީ ހާމަކޮށްފައެވެ.\nމިފަދަ ނެޓްވޯކްއެއް ހަނދުގައި ގާއިމުކުރުމުގެ ބޭނުމަކީ ހަނދުން ސައިންޓިފިކް މައުލޫމާތު، ހައި ޑެފިނިޝަން ވިޑިއޯ އަދި ފޮޓޯ އެއްކުރުންކަމަށް ސައިންސްވެރިން ވަނީ ބުނެފައެވެ. މީގެ ކުރިން ހަނދުން އެއްކުރެވިފައިވާ މިފަދަ މައުލޫމާތު އެ މައުލޫމާތު އެއްކުރާ ރޯވާރއިން ސީދާ ދުނިޔެއަށް ނުފޮނުވޭތީވެ މައްސަލަތަކާއި ކުރިމަތިވީނަމަވެސް މިފަދަ 4ޖީ ނެޓްވޯކްއެއް ގާއިމުކުރުމުން މި މައްސަލަތަކަށް ހައްލެއް ލިބިގެންދާނޭކަމަށް ވަނީ ބެލެވިފައެވެ.\nމިފަދަ 4ޖީ ނެޓްވޯކްއެއް ގާއިމުކުރުމުން ހަނދުން ލިބޭ ވިޑިއޯ ވަގުތުން ލައިވްސްޓްރީމް ވެސް ކުރެވޭނޭކަމަށް މައުލޫމާތު ލިބެއެވެ. މަސައްކަތަށް ފާޑުކިޔާ ފަރާތްތަކުން ވަނީ އިނގިރޭސިވިލާތް ފަދަ ދުނިޔޭގެ ބައެއް ތަރައްގީވެފައިވާ ގައުމުތަކުގެ ބައެއް ސަރަހައްދުތަކަށް 4ޖީ ހިދުމަތް ލިބުމުގެ ކުރިން ހަނދަށް 4ޖީ ހިދުމަތް ދިނުމުގެ މަސައްކަތްކުރެވޭތީވެ އެކަމަށް ފާޑުކިޔައިފައެވެ. އަނެއްބައި ފަރާތްތަކުން ވަނީ ހަނދަށް 4ޖީ ދިނުމަށް ކުރެވޭ މި މަސައްކަތަކީ އިންސާނުންނަށް ލިބިގެންދާ ވަރަށް ބޮޑު ކުރިއެރުމެއްކަމަށާއި އަދި މި މަސައްކަތުން އާ އެތައް ކަމެއް ދަސްވެގެންދާނޭކަމަށް ބުނެ މި ޕްރޮޖެކްޓްއަށް ސަޕޯޓް ދީ ވާހަކަދައްކައިފައެވެ.\nފެބުރުއަރީ 28, 2018 08:25\nހޯ!!ހޯ!ހޯ ހަނދަކަށް ނޭރޭނެ


Male' area ah neighbourhood police thaaraf kohfi\nމާލޭ އޭރިއާއަށް ނެއިބާ ހޫޑް ޕޮލިސް ތައާރަފް ކޮށްފި\nނެއިބާ ހޫޑް ފުލުސް ތައާރަފް ކުރުމުގެ ތެރެއިން: ފޮޓޯ ޕޮލިސް\nމޯލްޑިވްސް ޕޮލިސް ސާވިސްއިން މާލެއަށް ނެއިބާ ހޫޑް ފުލުހުން ތައާރަފް ކޮށްފި އެވެ.\nރައީސް އިބްރާހިމް މުހައްމަދު ސޯލިހުގެ ސަރުކާރުގެ ފުރަތަމަ 100 ދުވުހުގެ ތެރޭގައި ފުރިހަމަ ކުރާ ވައުދުތަކުގެ ތެރެއިން މާލޭ އެރިއާއަށް ނެއިބާހުޑް ސަޕޯޓް ސާވިސް ތައާރަފު ކުރީ މިއަދު އެވެ. އެކަމަށް ބޭއްވި ނޫސްވެރިންގެ ބައްދަލުވެމެއްގައި އެކްޓިން ޕޮލިސް ކޮމިޝަނާ މުހައްމަދު ހަމީދު ވިދާޅުވީ، ޕޮލިސް ނެއިބާ ހުޑްގެ ހިިދުމަތް ފުރަތަމަ ދޭނީ މާލެ އާއި ހުޅުމާލެ އަދި ވިލިމާލެއަށް ކަމަށެވެ. އަދި ވިދާޅުވީ އެ އޭރިއާގައި ސަރަހައްދުތަކުގައި ނެއިބާހުޑް އޮފިސަރެ ގޮތުގައި ކަނޑަ އަޅާނީ، ވަކި ރޭންކަށް ވުރެ ދަށްނުވާ އޮފިސަރެއް ކަމަށެވެ. އެ އޮފިސަރުންގެ ދަށުން މަސައްކަތް ކުރާނީ ސަޕޯޓް ސާވިސްގެ އޮފިސަރުން ކަމަށް ވެސް ވިދާޅުވި އެވެ.\nއާ ހިދުމަތް ކުރިއަށްދާނެ ގޮތުގެ މައުލޫމާތު ދެއްވަމުން ހަމީދު ވިދާޅުވީ، މާލޭ، ހުޅުމާލެ އަދި ވިލިމާލޭ ގައި އާ ހިދުމަތް 24 ގަޑިއިރު ދޭނެ ކަމަށާއި، ނަމަވެސް މި ސާވިސް ބޮޑަށް އޮންނާނީ ދުވާލުގެ ވަގުތުތަކުގައި ކަމަށެވެ.\nފުލުހުން ބުނި ގޮތުގައި މި ހިދުމަތް ބޮޑަށް އަމާޒު ކުރާނީ ޓްރެފިކް ބޮޑު އަދި ކުށްކުުރުން ވެސް ގިނަ ކަމަށް ފާހަގަ ކުރެވިފައިވާ ސަރަހައްދުތަށް ޕެޓްރޯލް ކުރުމަށެވެ. އެ ގޮތުން ރައްޔިތުންގެ ކަންބޮޑުވުންތައް ދެނެގަނެ ރައްޔިތުންގެ ހިޔާލުތައް އެ މުއައްސަސާއަށް ލިބޭނެ އެވެ.\n"މި ހިދުމަތާއި އެކު ރައްޔިތުންގެ ކަންބޮޑުވުންތައް ދެނެގަނެ، ރައްޔިތުންނާއި ގާތުން ހިދުމަތް ދެވޭނެ" އެކްޓިން ހަމީދު ވިދާޅުވިއެވެ.\nއެނާ ވިދާޅުވެފައިވަނީ، ނެއިބާހުޑްއަށް ހުށަހެޅުމުން، މައްސަލަތް ވަގުތުން ރިސާޗް ކޮށް ވަގުތުން ހުށަހެޅޭ މައްސަލައަކަށް ފިޔަވަޅު އެޅިގެންދާނެކަމަ ށެވެ. މީގެ އިތުރުން ނެއިބާ ހޫޑް ފުލުހަށް ހުށަހަޅާ މައްސަލައިގައި ފުުލުހުން އަމަލު ކޮށްފައިވާ ގޮތުގެ ފީޑްބެކް ދިނުމުގެ ގޮތުން "އޮންލައިން" ޕްލެޓް ފޯމެއްވެސް ތައާރަފް ކުރެވިގެންދާނެ ކަމަށެވެ. އަދި ނެއިބާ ހޫޑްގެ ސާވިސް ތައާރަފް ކުރިޔަސް މީގެ ކުރިންވެސް މައްސަލަތް ހުށަހެޅުމަށް ހަމަޖެހިފައިވާ ގޮތަށް ހުށަހެޅުމުންވެސް މައްސަލަތް ބެލެވިގެންދާނެ ކަމަށެވެ.\nބައްދަލުވުުމުގައި ވާހަކަ ދައްކަވަމުން، ހަމީދު ވިދާޅުވެފައިވަނީ، ފުލުހުންގެ މުވައސަސާއަށް ސިޔާސީ ނުފޫޒު ވަދެފައިވާކަން ގަބޫޅު ކުރާ ކަމަށާއި، ނަމަވެސް އާސަރުކާރާ ގުޅިގެން ފުލުހުންގެ މުވައްސަސާ ރީފޯމް ކުރެވި، ފުލުހުންގެ އޮޕަރޭޝަންތަކަށް ސިޔާސީ ނުފޫޒު ނަވަދޭނެ ގޮތަކަށް ކަންތަށް ބައްޓަން ކުރެވިގެންދާނެކަމަ ށެވެ.


Ingireysivilaathaa Eku Oiy Ekuverikan Ithurah Badhahi Kuraanan: Raees Solih - Vaguthu\nބައެއް ގައުމުތަކުގެ ހާލަތު އިތުރަށް ގޯސްވެއްޖެ - 21 ގަޑިއިރު ކުރިން\nއިނގިރޭސިވިލާތާ އެކު އޮތް އެކުވެރިކަން އިތުރަށް ބަދަހި ކުރާނަން: ރައީސް ޞާލިހު\n7 މަސް ކުރިން ( ޑިސެމްބަރު 13, 2019 )\nރާއްޖެ އާއި އިނގިރޭސިވިލާތާއި ދެމެދު އޮންނަ އެކުވެރިކަމުގެ ގުޅުން އިތުރަށް ބަދަހިކުރާނެ ކަމަށް ރައީސުލްޖުމްހޫރިއްޔާ، އިބްރާހީމް މުހައްމަދު ޞާލިހު ވިދާޅުވެއްޖެއެވެ.\nރައީސް ޞާލިހު މިގޮތަށް ވިދާޅުވީ އިއްޔެ އިނގިރޭސިވިލާތުގައި ބޭއްވި އެޤައުމުގެ އާއްމު އިންތިޚާބުން ބޮޑުވަޒީރު، ބޮރިސް ޖޯންސަން ހޯއްދެވި ކާމިޔާބަށް އޭނާއަށް މަރުޙަބާ ދެންނެވުމުގެ ގޮތުން ރައީސް މިއަދު ކުރެއްވި ޓްވީޓުގައެވެ.\nއިއްޔެގެ އިނގިރޭސިވިލާތުގެ އާއްމު އިންތިޚާބު، "އެގްޒިޓް ޕޯލް" ގައި މިހާރު އެޤައުމުގެ ބޮޑުވަޒީރު ނިސްބަތްވާ ޕާޓީ، ކޮންޒަވޭޓިވް ޕާޓީ އިން ވަނީ ބޮޑު މެޖޯރިޓީއެއް ހޯދައި، އިންތިޚާބުން ކާމިޔާބު ހޯދާފައެވެ. އިންތިޚާބުން ހޯދި ކާމިޔާބީ އަށް އިނގިރޭސި ބޮޑުވަޒީރު އަށް މަރުޙަބާ ދެންނެވުމަށްފަހު ރައީސް ވަނީ އިނގިރޭސިވިލާތަކީ ރާއްޖެއާއި ދެމެދު އެންމެ ފުރަތަމަ ޑިޕްލޮމެޓިކް ގުޅުން އުފެއްދި ޤައުމު ކަން ފާހަގަކުރައްވައި، އެ ގުޅުމާ ބެހޭގޮތުން ވާހަކަ ދައްކަވާފައެވެ.\nރައީސްގެ ޓްވީޓުގައި ވިދާޅުވީ ޔޫކޭ އަކީ ދިވެހިރާއްޖެއާއި އެއްކޮށް އެންމެ ފުރަތަމަ 1965 ވަނަ އަހަރު ޑިޕްލޮމެޓިކް ގުޅުން އުފެއްދި ޤައުމު ކަމަށާއި، އޭގެ ފަހުން ދެޤައުމުން އަންނަނީ ދެޤައުމު ދޭތެރޭގައި ހުރި އެއްކަހަލަ ކަންތައްތަކާ ބެހޭގޮތުން ގުޅިގެން އެކުގައި މަސައްކަތް ކުރަމުން ކަމަށެވެ.\n"އަޅުގަނޑު މިހުރީ ތައްޔާރަށް ރާއްޖެއާއި ޔޫކޭ އާ ދެމެދު މިހާރުވެސް މިއޮތް އެކުވެރިކަމުގެ ގުޅުން އިތުރަށް ބަދަހިކުރަން." ރައީސް ވިދާޅުވިއެވެ.\nޑިސެމްބަރު 13, 2019 14:03\nރައީސް ސާލިހު އަކީ ލާދީނީ ފިކުރުގެ މީހެއް، ފަރަންޖީންގެ ޖީބުތަކުގެދަށުގައި ސަލާންޖަހާ ދެބޯގެރިއެއް.\nޑިސެމްބަރު 13, 2019 16:56\nއިބޫ ސާލިހު!! ދަންނަވަންތޯ މިހާރު ބާޒާރުގައި ފިޔާ ކިލޯއެއްގެ އަގުހުރީ -/65 އަށް!! މަނިކުފާނު އަޗާ ތަޅަމުން ބަދަލު ދެމުން އަދި ނުވިތާކަށް މަނިކުފާނުގެ ޚާރިޖީ ވަޒީރުވެސް އަބަދު ބޭރަށް ދަތުރުކޮށް ރައްޔިތުންގެ ޓެކްސް ފައިސާކޮޅު ހުސްކުރަނީ! ނުވިތާކަށް އެއްޗެހީގެ އަގު އުފުލި ރައްޔިތުން ހަނާވަނީ! އިތުރު ޓެކްސްތަކުގެ ބިލްތައް ފާސްކޮށް ރައްޔިތުންގެ އަތުން އިތުރު ޓެކްސް ނަގާ ހުރިހާގޮތަކުން ރައްޔިތުން ހަނާކުރަނީ! މަނިކުފާނު ވެރިކަމަށް އައިރު -/9 ގައި ހުރި ފިޔާކިލޯ -/65 ރުފިޔާއަށް މިއަދު ހުރިވާހަކަ މިދައްކަނީ! ކީއްތޯ ތިކުރައްވަނީ! ލޯނު ނުނަގާނަމޭ ބުނެ ވެރިކަމަށް އައިސް ފުރަތަމަވެސް 800 މިލިއަން ޑޮލަރުގެ ލޯނެކޭ ކްރެޑިޓް ފެސިލިޓީއޭ ކިޔާ އަދުން އަޅުވަމުން އިންޑިޔާއިން ތިނެންގެވީ! މުޅި އައްޑޫ ސިޓީ އާ ހުރިހާ ތަންތަނަށް އިންޑިޔާ ސިފައިން އެކި ނަންނަމުގެ އަޅާފަ އެއޮތް ފެންނަނީ! ގަމުގައި ތިބި އިންޑިޔާ ސިފައިން މިހާރު އައްޑޫ ސިޓީގެ ހުރިހާ ރަތްތަކުން ގެތައް ކުއްޔަށް ހިފައިގެން ބެހިގެންފަ އެވަނީ! ވާނުވާ ދޮންކަޅުމިން އެންމެ ނިކަމެތި ރައްޔިތު މީހާއަކަށް ނޭގޭ! ހޭވެރިކަންވެ ލޯ ހުޅުވާލާއިރު ކަމުދާކަށް ނޮއޮންނާނެ އެއްކަމެއްވެސް! މިނިވަންކަމާ އަމިއްލަވަންތަކަން އޮޔާދަނީ އޮޔާދަނީ އޮޔާދަނީ! ސަމާކުވޭ! ސަމާލުވޭ!!\nޑިސެމްބަރު 14, 2019 11:50\nހާދަ ހިނި އާދެޔޭ ޕޕ ކުދިން އުޅޭ ގޮތުން .ކިޔާނެ ނު ކިޔާނެ އެއްޗެއް ނޭގިނގެން\nޑިސެމްބަރު 14, 2019 13:24\nއެއަށްވުރެ މަޖަލޭ ލާދީނީ ކުދިން ކަމެއް ވާ އިރަށް ދެ އިރު ދެދަޅައަށް ކުރީ ސަރުކާރު ކުރީ ސަރުކާރު ގޮވާލަ ގޮވާލަ ތިބޭ ގޮތް\nޑިސެމްބަރު 13, 2019 14:22\nލަދު ހަޔާތުގެ ކަންފުޅެއްވެސް ނެތް އެއްޗެއް މީ\nޑިސެމްބަރު 13, 2019 19:06\nއަނެއްކާވެސް ފިޔާފަހާ ދުވަން ފަށައިފި ލ.ގަމު މީހުން ކިތަންމެވަރަކަށް ދުވިޔަސް ނެތްއެއްޗެ އްލިބޭތަ ސާބަހޭ ލ.ގަމުގައި އުޅޭ ރީދޫ ސޭޓުނަށް ނުކައި ނުބޮއެވެސް ލާދީނީ ސަރުކާރު ދަމަހަށްޓާތި


SunOnline: FEATURE: Maldivian ge flight nujessi dhiya vaguthukolhu passengerehge dhulun!\nނަޖާހު މަސްއޫދު 12 Mar 2019, 23:08\nމޯލްޑިވިއަންގެ Q2118 ފްލައިޓުން ފަސެންޖަރުން ފޭބުމުގެ ތެރެއިން -- ފޮޓޯ: ޒޫމްސް ފޮޓޯގްރަފީ\nލޭންޑިންގް ގިއަރަށް މައްސަލައެއް ދިމާވި މޯލްޑިވިއަންގެ Q2118 ފްލައިޓު ނުޖެއްސިގެން އުޅުނު ކަމުގެ ހަބަރު މިއަދު ދިވެހިން އެހީ ހާސްކަމާއި ކަންބޮޑުވުމާ އެކު އެވެ. ފްލައިޓަށް ދިމާވި މައްސަލައާއެކު ގަން އިންޓަނޭޝަނަލް އެއާޕޯޓު އެލާޓަށް ގެނެސްފައި އޮތް އިރު ފްލައިޓު ޖެއްސުނީ ޕައިލެޓުންގެ އަވަސް ވިސްނުމާއި ހުނަރުގެ ސަބަބުނެވެ. އެތައް ބައެއްގެ ފުރާނަ ސަލާމަތްވީ އެވެ.\nއެ ވަގުތު ފްލައިޓުގައި އިން އައްޑޫ ފޭދޫއަށް ނިސްބަތްވާ އަންހެނަކު ވަނީ އެ ދަނޑިވަޅުގައި ފްލައިޓު ތެރޭގެ މާހައުލު އޮތް ގޮތާއި، އެވަގުތު އޭނާއަށް ކުރެވުނު އިހުސާސްތައް "ސަން"އާ ހިއްސާކޮށްފަ އެވެ.\nނަން ނުޖަހަން ޝަރުތުކޮށް 'ސަން' އާ ވާހަކަދައްކަމުން އޭނާ ބުނީ އެ ފްލައިޓަކީ އެންމެ ފުރަތަމަ ހެނދުނު ހަތެއްޖަހާއިރަށް ޗެކިން އިން ފްލައިޓެއް ކަމަށެވެ. ނަމަވެސް ފުރަން ޝެޑިއުލް ކުރި ދުވަހުގެ އެއްދުވަސް ކުރިން ފްލައިޓު 9:00 އަށް ޑިލޭވި ވާހަކަ މޯލްޑިވިއަންއިން ގުޅާފައި ބުނި ކަމަށް އޭނާ ބުންޏެވެ.\nއެ އަންހެން މީހާއާ އޭނާގެ އާއިލާގެ ހަތް މީހުންގެ އިތުރުން ގިނަ އަދަދެއްގެ ޕަސިންޖަރުންނާއެކު ދަތުރުކުރި އެ ފްލައިޓަށް މައްސަލައެއް ދިމާވެ ރަންވޭގައި ނުޖެއްސިގެން އުޅޭ ކަން ފުރަތަމަ އެނގުނީ މީހަކު ގުޅާފައި ބުނުމުން ކަމަށް އޭނާ ބުންޏެވެ. އެ ފްލައިޓުގައި ބެލެނެވެރިން ނެތި، އެހެން މީހުންނާ ހަވާލުކޮށްފައި ތިބި ކުޑަކުދިންނާއި ގިނަ އަދަދަކަށް ފަތުރުވެރިންވެސް ތިބި ކަމަށް ބުންޏެވެ.\n"އޭރު ފްލައިޓު އޮތީ އައްޑޫ ގަމާ ދިމާލު މަތީގައި. ދެން އޭރު ރޭންޖު ލިބޭނެތާ ފޯނަށް ގަމުގައި ވީމަ. ދެން ފްރެންޑެއް ގުޅާފައި ބުނީ ތީގެ ކުރީ ފުރޮޅު ނުނިކުމެއޭ،" އޭނާ ކިޔައިދިނެވެ.\nއޭރު ދެވަނަ ފަހަރަށް ފްލައިޓު ޖައްސަން ގޮސް ނުޖެއްސިގެން މައްޗަށް އެރި ކަމަށް އޭނާ ބުންޏެވެ. އަދި ތިން ވަނަ ފަހަރަށް ޖައްސަން އުޅެ ނުޖެއްސުމުން ފްލައިޓުގެ ކްރޫއިންވެސް މައްސަލައެއް ދިމާވެގެން އުޅޭކަން ހާމަ ކުރިކަން އޭނާ ފާހަގަ ކުރި އެވެ. ފްލައިޓް ޖެއްސީ ފަސްވަނަ ފަހަރަށް ތިރިކުރުމަށް ފަހު އެވެ.\n"ތިންވަނަ ފަހަރު ނުޖެއްސުނީމަ ޕައިލެޓު ނުކުމެގެން އައިސް އަޅުގަނޑުމެން ގާތުގައި އެ ވާހަކަ ދެއްކީ،"\nއެ ހަބަރު ލިބުމުން ފަސެންޖަރުން ހާސްވެފައި ތިބި ނަމަވެސް، އަޑުލައި ނުރޯ ކަމަށް އޭނާ ބުންޏެވެ. ލޭންޑު ކުރަންދެން މީހުން ތިބީ ނުރޮއި ކަމަށް އޭނާ ބުންޏެވެ. އެހެން އެކަން ކުރީ ފްލައިޓުގައި ކުޑަކުދިން ތިބުމާއެކު އެކުދިންނަށް ހާސްކަން ނުދެއްކުމަށް ކަމަށް ބުންޏެވެ.\n"އަޅުގަނޑުމެންނަށް އެނގޭ މިހެން މިހެން ވެގެންކަން. އެކަމަކު ކުޑަކުދިން ތިބީމަ އަޅުގަނޑުމެން ބޭނުމެއް ނުވީ އެހެން ހަދާކަށް [ރޮއި ހަދާކަށް]. އެ ކުދިން ބިރުގަންނާނެދެއްތޯ އަޅުގަނޑުމެންނަށް ވުރެ ބޮޑަށް. އަޅުގަނޑުމެން ބީޓު ވެގެން ނުވާނެ ދޯ އެކަހަލަ ގަޑިއެއްގައި. އަޅުގަނޑުމެން ވަރަށް ހިތްވަރުގަދަކޮށްގެން ތިބީ. ފުންމަން ވެއްޖެއްޔާ ފުންމަން ވެސް ރެޑީގައި ތިބީ،"\nކެބިން ކުރޫ ހަސްނާ މުހައްމަދަށް ތައުރީފު\nމިއަދު މާލެއިން ގަމަށް ދަތުރުކުރި އެ ފްލައިޓްގައި އެޓެންޑެއްގެ ގޮތުން ހަރަކާތްތެރިވި ކެބިން ކުރޫއަކީ ހަސްނާ މުހައްމަދު އެވެ. ހަމަ ޔަގީނުންވެސް ފްލައިޓް ނުޖެއްސި ދިޔަ އެ ދަނޑިވަޅުގައި އޭނާ ހާސްވާނެ އެވެ. އެވަގުތު ފްލައިޓުގެ ހާލަތު ކިޔައިދެމުން އަންހެން މީހާ ބުނީ އޭނާގެ މޫނު މަތިން އެއްވެސް ހާސްކަމެއް ނުދައްކާ އެންމެންނަށް އެހީތެރިކަން ފޯރުކޮށްދިން ކަމަށެވެ.\nމޯލްޑިވިއަންގެ Q2118 ފްލައިޓުގައި ހުރި ކެބިން ކުރޫ --- ޒޫމްސް ފޮޓޯ ގްރަފީ\n"ކެބިން ކްރޫއަށް އިނީ އެންމެ އަންހެން ކުއްޖެއް. އޭނަ ހަމަ ވަރަށް ހެލްޕްފުލް އަޅުގަނޑުމެންނަށް. ހުރިހާ ކަމެއްކޮށްދިން އަޅުގަނޑުމެންނަށް. ކުރަންވާ ކަންތައްތައްވެސް ރަނގަޅަށް ކިޔައިދިން. ކުދިންނަށް ހަދަންވާނެ ގޮތާއި ބޮޑެތި މީހުން ހަދަންވީ ގޮތް ކިޔައިދިން. ދަބަސްތައް މައްޗަށް ލާށޭ، ފައި ލަންބާފައި ބަހައްޓާށޭ، ތިމަންނަ އެމަޖެންސީ ދޮރު ހުޅުވީމަ ފުންމަން ރެޑީ ވާށޭ،"\nއޭނާ ބުނީ ފްލައިޓުން ފޭބި ވަގުތު ހަސްނާގެ މޫނުމަތިން ދެރަވެފައިވާ ކަމުގެ އިހުސާސްތަކެއް ފެނުނު ކަމަށެވެ. ނަމަވެސް ފްލައިޓްތެރޭގައި އެ ދަނޑިވަޅުގައި ހާސްކަމުގެ ތެރޭގައި ވީ އެހީތެރި ކަމަށް އެ އަންހެން މީހާ ވަނީ ހަސްނާއަށް ތައުރީފުކޮށްފަ އެވެ.\nފްލައިޓުގައި ހޭދަކުރި ބިރުވެރި އެއްގަޑިއިރަށްވުރެ ގިނަ އިރު ވަގުތުކޮޅަށްފަހު، ރައްކާތެރިކަމާއެކު ފްލައިޓުން ފޭބި ވަގުތަކީ އެންމެންނަށްވެސް ތަފާތު އިހުސާސްތަކެއް ކުރެވުނު ވަގުތެއް ކަމަށް އެ އަންހެން މީހާ ބުންޏެވެ. "ގިނަ މީހުންނަށް ތިބީ ރޮވިފައި" ކަމަށް އޭނާ ބުންޏެވެ.\n"ގިނަ މީހުން ތިބީ ރޮވިފައި. އެއްވެސް ބަޔަކު އަޅުގަނޑުމެން ގާތަކަށް ނާދޭ. ފައިބައިގެން ދިޔައީ ލަގޭޖް ނަގަން. އަނެއްކާ ފޭބި އިރު އެތާ ކުރިމަތީގައި ތިބޭ އެތައް ބަޔަކު ނުކުންނަ ތަނުގައި،"\nފްލައިޓުގައި ތިބި ފަސިންޖަރުން ބޯޓުން ފައިބައިގެން އައިވަގުތު އެ ތާރީހީ މަންޒަރުތައް ފޮޓޯ ނެގި މަހުޒޫމު (ޒޫމްސް ފޮޓޯގްރަފީ) 'ސަން' އަށް ބުނީ ގިނަ މީހުން ތިބީ ވަރަށް ބޮޑަށް ރޮވިފައި ކަމަށެވެ. އަދި އެމީޙުންގެ އާއިލާއާއި ރައްޓެހިންނާ ބައްދަލުވި ވަގުތަކީ ޖަޒުބާތުން ފުރިގެންވާ ވަގުތެއް ކަމަށް މަހުޒޫމު ބުންޏެވެ. މަހުޒޫމަކީ އައްޑޫ ފްލައިންގް ސުކޫލުގައި ޕައިލެޓްކަން ކިޔަވަމުންދާ ކުއްޖެކެވެ.\n"އެވަގުތަކީ ވަރަށް ހާޓް ޓަޗިންގް މުމެންޓެއް. ވަރަށް ގިނަ މީހުން ޓާމިނަލް ތެރޭގައި ވަރަށް ގަދަޔަށް ރުއި ކަމަށް ވަނީ. އެތަނުގައި ތިބި މީހުންވެސް ބުނި. ދެން ނުކުތް އިރު އެއީ އާއިލާ މީހުންނާ ދިމާވާ ގަޑި. އެއީ ވަރަށް އަސަރު ގަދަ ވަގުތުކޮޅެއް." މަހުޒޫމު ބުންޏެވެ.\nQ2118 ފްލައިޓުގެ ޕައިލެޓަކަށް ހުރީ މޯލްޑިވިއަންގެ ކެޕްޓަން އަބްދުލްބާސިތު އިބްރާހީމެވެ. ކޯ ޕައިލެޓަކަށް ފަސްޓް އޮފިސަރ ރިމާހު ރުޝްދީ ހުރި އިރު، ފްލައިޓުގެ އިންފްލައިޓް ސުޕަވައިޒަރަށް ހުރީ ހަސްނާ މުހައްމަދެވެ. އެ ޓީމު ކާމިޔާބު ކަމާ އެކު ފްލައިޓު ލޭންޑު ކުރުމުން ގިނަ ބަޔަކު ދަނީ ތަރުހީބު ދެމުންނެވެ.


Kiwi In Libey Faidhaa Thah\nކިވީ އިން ލިބޭ ފައިދާތައް\n1 އަހަރު, 1 މަސް,2ހަފްތާ,5ދުވަސް, 22 ގަޑި, 15 މިނެޓް, 10 ސިކުންތު ކުރިން 5210ފަތޯނާ ފާއިޒް\nމޭވާތަކުގެ ތެރެއިން ކިވީ ފްރުޓް ދިވެހިންގެ ތެރެއަށް ތައާރަފްވެ، ދިވެހިން އާންމުކޮށް ކައި އުޅޭ އެއްޗެކަށް އެމޭވާ ވެގެން ދިޔައީ ވަރަށް ފަހުންނޭ ބުނުމަކީ ދޮގަކަށް ނުވާނެއެވެ.\nކިވީއަކީ ވަރަށް ގިނަ ފައިދާތަކެއް އޭގައި އެކުލެވިގެންވާ މޭވާއެކެވެ. ގިނަ ބާވަތުގެ ރީތިވާ ސާމާނު އުފެއްދުމުގައިވެސް މިމޭވާ ބޭނުންކޮށްފައިވަނީ، ލިބޭ ފައިދާތައް ގިނަ ކަމުންނެވެ.\nކޮންމެ ދުވަހަކުވެސް ކިވީ ކާންޖެހޭ ސަބަބުތައް:\nކިވީގައި ވިޓަމިން ސީ، ވިޓަމިން ކޭ އަދި ވިޓަމިން އޭ އެކުލެވިގެންވެއެވެ. އެއީ އޮމެގާ3ވެސް ގިނަ އަދަދަކަށް އެކުލެވިގެންވާ މޭވާއެކެވެ. އޮމެގާ3އަކީ ދުޅަހެޔޮ އިސްތަށިގަނޑަކަށް އެންމެ މުހިންމު އެއް ފަރުވާއެވެ.\nނޭވާ ހިއްލުމުން ދުރުކޮށްދިނުން:\nނޭވާ ހިއްލުމަކީ ފުރާނައަށްވެސް ނުރައްކާ ކޮށްފާނެ ފަދަ ބައްޔެކެވެ. ކޮންމެ ދުވަހަކު ކިވީ ކާނަމަ، މިބަލީގެ އަލާމަތްތަކުން އެމީހަކު ދުރުކޮށްދޭނެއެވެ. ކިވީގައި ވިޓަމިން ސީއާއި އެންޓިއޮކްސިޑެންޓްސް ގިނަ އަދަދަކަށް އެކުލެވިގެންވާތީ ފުއްޕާމޭގެ މަސައްކަތަށް އެމާއްދާތަކުގެ ސަބަބުން އެހީތެރިކަން ފޯރުކޮށްދެއެވެ\nހަށިގަނޑުގެ ދިފާއީ ނިޒާމް ވަރުގަދަ ކޮށްދިނުން:\nހަށިގަނޑުގެ ދިފާއީ ނިޒާމް ވަރުގަދަ ކުރަން ބޭނުންވާ ފަރާތްތަކުން ކޮންމެހެންވެސް ކިވީ ކާންޖެހެއެވެ. މިއީ އެކި އިންފެކްޝަންތަކުން އިންސާނާގެ ހަށިގަނޑު ސަލާމަތް ކޮށްދިނުމަށް އެހީތެރިވެދޭ މޭވާއެކެވެ.\nހަކުރު ބަލި ކޮންޓްރޯލް ކުރުން:\nހަކުރު ބައްޔަކީ ދިވެހިންގެ ތެރޭގައިވެސް ވަރަށް އާންމު ބައްޔެކެވެ. ކިވީ ކާނަމަ، މިބަލި ކޮންޓްރޯލް ކުރަން އެހީތެރިވެދެއެވެ\nކެންސަރު ބައްޔާއި ދެކޮޅަށް މަސައްކަތް ކުރުން:\nކެންސަރާއި ދެކޮޅަށް މަސައްކަތް ކުރާ މާއްދާތައް ކިވީގައި އެކުލެވިގެންވެއެވެ. ޗައިނާގައި ވަރަށް އިހު ޒަމާނުއްސުރެ އެކި ބާވަތްތަކުގެ ކެންސަރަށް ފަރުވާ ކުރުމަށް ކިވީ ބޭނުން ކޮށްފައިވެއެވެ.\nލޮލުގެ ފެނުން ރަނގަޅު ކޮށްދިނުން:\nކިވީގައި ފައިޓޯކެމިކަލްސް ލުޓެއިން އަދި ޒިއަންޒަންތިން އެކުލެވިގެންވެއެވެ. މިއީ ލޮލުގެ ފެނުން ރަނގަޅުކޮށްދޭ މާއްދާތަކެވެ.\nކުރިންވެސް ފާހަގަކޮށްލި ފަދައިން، އެކި ބާވަތްތަކުގެ ރީތިވާ ސާމާނު އުފެއްދުމަށް ކިވީ އަކީ ވަރަށް ގިނައިން ބޭނުންކުރާ މޭވާއެކެވެ. ވަކިން ޚާއްސަކޮށް، ގަިއގެ ހަން ރީތި ކުރުމަށް މިމޭވާ އަކީ ވަރަށް ބޮޑަށް އެހީތެރިވެދޭ އެއްޗެކެވެ.\n3 ހަފްތާ ކުރިން 95 1\n3 މަސް ކުރިން 249 0\n4 މަސް ކުރިން 280 0\n4 މަސް ކުރިން 298 0


ސްޕީޗު ތެރަޕީ ދިނުމަށް ދިރާގުން އެހީތެރިވެދީފި\nސްޕީޗު ތެރަޕީ ދިނުމަށް ދިރާގުން އެހީތެރިވެދީފި\n25 މާރޗް 2019\nބިއުޓިފުލް އައިސް ޑައުން ސިންޑްރޯމް އެސޯސިއޭޝަނުން ހދ. އަތޮޅުގައި ސްޕީޗް ތެރަޕީ އެންޑް އެސެސްމެންޓް ޕްރޮގްރާމެއް ހިންގުމަށް ދިރާގުން އެހީދީފި އެވެ.\nދިރާގުން ބިއުޓިފުލް އައިސް އަށް ދިން މި އެހީ އެ ޖަމްއިއްޔާ އާ ހަވާލުކޮށްފައި ވަނީ ޑައުންސިންޑްރޯމު ދުވަސް ފާހަގަ ކުރުމަށް އިއްޔެ ހުޅުމާލޭ ސެންޓްރަލް ޕާކުގައި ބޭއްވި ހާއްސަ ހަރަކާތުގެ ތެރެއިންނެވެ.\nބިއުޓިފުލް އައިސް ޑައުން ސިންޑްރޯމް އެސޯސިއޭޝަން އަކީ ޑައުން ސިންޑްރޯމް ހުންނަ ކުދިންނަށް އެހީތެރިކަން ފޯރުކޮށްދީ، އެކުދިންގެ އާއިލާ އަށް ސަޕޯޑުދީ، ޑައުން ސިންޑްރޯމާ ގުޅޭ ގޮތުން ހޭލުންތެރި ކުރުމަށް މަސައްކަތް ކުރާ ޖަމްއިއްޔާ އެކެވެ.\nމުއާމަލަތް ކުރުމުގެ ހުނަރަކީ ކުއްޖާ ބޮޑުވަމުން އަންނަ އިރު، ކުއްޖާގެ ގައިގައި ހަރުލައްވަން ޖެހޭ ހުނަރަކަށްވާ އިރު، ޑައުންސިންޑްރޯމް ފަދަ ބަލިތަކަކީ ހާއްސަ ތެރަޕީ އެއް ދީގެން ކުދިންނަށް ވާހަކަ ދެއްކުމުގައި ހުންނަ ދަތިކަން ހައްލު ކުރެވޭނެ ބަލިތަކެވެ.\nދިރާގުގެ އެހީއާ އެކު ހދ. އަތޮޅުގައި ކުރިއަށްގެންދާ ޕްރޮޖެކްޓަކީ ބެލެނިވެރިންނާއި ސެން ކްލާސްތަކުގައި ކިޔަވައިދޭ މުދައްރިސުންނަށް ހާއްސަ ތަމްރީނު ދޭނެ ޕްރޮގްރާމެކެވެ. މި ޕްރޮގްރާމުގައި ކިޔަވައިދޭނީ ކަމާބެހޭ ތަޖުރިބާކާރެކެވެ.\nދިރާގުގެ ސީއެސްއާރުގެ ދަށުން ޑައުންސިންޑްރޯމް އެސޯސިއޭޝަން އެހީތެރިކަން ފޯރުކޮށްދީފައިވާ އިރު، ދިރާގަކީ އެކުންފުނީގެ ސީއެސްއާރުގެ ދަށުން ޖަމްއިއްޔާތަކަށް ގިނަ އެހީތަކެއް ދޭ ކުންފުންޏެކެވެ.


ރިސޯޓްތަކުގެ ސްޕާތަކަށް ސަރުކާރުން ހިފި އަމާޒު! | Landhooinfo\nރިސޯޓްތަކުގެ ސްޕާތަކަށް ސަރުކާރުން ހިފި އަމާޒު!\nއަޙްމަދު ދާއޫދު / ލަންދޫ7އަހަރު ކުރިން\t1 ޚިޔާލު\nއިސްލާމް ދީން ހިމާޔަތްކުރުމަށް ގޮވާލައި މިދިޔަ ހަފުތާގައި ބޭއްވި ބޮޑު މުޒާހަރާގައި ސަރުކާރަށް ޕްރެޝަރުކުރި އެއް ކަމަކީ ހަށިވިއްކުމުގެ ވިޔަފާރި ހިންގާ މަސާޖް ޕާލާތަކާއި ސްޕާތައް ބަންދުކުރުމެވެ. މިއީ ސަރުކާރަށް ބަޔަކު އަލަށް ހުށަހެޅި ކަމެއް ނޫނެވެ. މާލެ އާއި ރަށްރަށުގައި ފުޅާ ދާއިރާއެއްގައި ހިންގާ އެ ވިޔަފާރި ހުއްޓުވުމަށް ސިޔާސީ ޕޯޑިއަމްތަކުގައި ތަކުރާރުކޮށް ސަރުކާރަށް ގޮވާލާފައިވާއިރު ނޫސްވެރިން ވެސް އެފަދަ ތަންތަން ފަޅާއަރުވާލާފައި އެބަ ހުއްޓެވެ. އެފަދަ ކަންކަމާ ގުޅިގެން ވަގުތީ ގޮތުން ބަންދު ނަން ބޯޑު އެޅުވި ނަމަވެސް އަނެއްކާ ވެސް ހިދުމަތުގެ ނަން ބަދަލުކޮށްގެން ވިޔަފާރި ފަށަ އެވެ.\nދިވެހި ބޭހާއި އޯލްޓަނޭޓިވް ހިދުމަތުގެ ނަމުގައި ހިންގާ ތަންތަނުގައި ފުޅާ ދާއިރާގައި ހަށިވިއްކުމުގެ ވިޔަފާރި ހިންގާކަން އެނގި ތިބެ ވެސް އެކަން ހުއްޓުވުމަށް ހަރުދަނާ ފިޔަވަޅުތަކެއް ސަރުކާރުން މިހާތަނަށް އަޅާފައެއް ނުވެ އެވެ. އެފަދަ ތަންތަން ހިންގުމަށް ހުއްދަ ދީފައި ނުވާނެ ކަމަށް ބުނެ އަޅާނުލައި ދޫކޮށްލަނީ އެވެ. ނަމަވެސް މުޒާހަރާގައި ހަށިވިއްކުމުގެ ވިޔަފާރި ހުއްޓުވުމަށް ގިނަ އަދަދެއްގެ ރައްޔިތުން އެދިފައިވާތީ އެކަންތައް ހުއްޓުވާނެ ކަމުގެ ޔަގީންކަން ސަރުކާރުން ވަނީ ދީފަ އެވެ.\nއެކަމަކު ސަރުކާރުން އެ މަސައްކަތް ފެށި ގޮތާ މެދު މިހާރު ވަނީ ސުވާލު އުފެދިފަ އެވެ. މީގެ ކުރިން އެއްވެސް ރިސޯޓެއްގައި ހަށިވިއްކުމުގެ ވިޔަފާރިކުރާކަން އެނގިފައެއް ނުވެ އެވެ. އަދި ރިސޯޓްތަކުގައި ސްޕާތައް ހިންގަނީ މާލޭގައި އެތަންތަން ހިންގާ ގޮތަށް ވުރެ ބޮޑަށް، ޓޫރިސްޓުންނަށް ދޭ ޚިދުމަތެއްގެ ގޮތުގަ އެވެ. އެހެންނަމަވެސް މާލެ އާއި ބައެއް ރަށްރަށުގައި އެކި ނަންނަމުގައި ހިންގާ ތަންތަން ބެހެއްޓުމަށް ފަހު ސަރުކާރުގެ ވިސްނުން ހުރީ ފުރަތަމަ ރިސޯޓްތަކުން ފެށުމަށެވެ. ހުރިހާ ރިސޯޓެއްގެ ވެސް ސްޕާތައް ބަންދުކުރާނެ ކަމަށް ސަރުކާރުން ބުނެފައިވާއިރު، އެންމެ ފުރަތަމަ ވެސް ބަންދުކުރީ ބޮޑު މުޒާހަރާގައި ސަރުކާރުގެ ދީނީ ސިޔާސަތުތަކަށް ވަރަށް ބޮޑަށް ފާޑުވިދާޅުވި ގާސިމް އިބްރާހީމްގެ ރިސޯޓްތަކުގެ ސްޕާތަކެވެ.\nބައެއް ފަރާތްތަކުން ދެކޭ ގޮތުގައި މިއީ ސިޔާސީ މަގުސަދުތަކެއް ހާސިލްކުރުމުގެ ފިޔަވަޅެކެވެ.\nޑީއާރްޕީގެ ޑެޕިއުޓީ ލީޑަރު އިބްރާހިމް ޝަރީފް (މަވޯޓާ) ވިދާޅުވީ ރާއްޖޭގައި ހަށިވިއްކާ ގިނަ ތަންތަން ހުރިއިރު، ހަމައެކަނި ގާސިމްގެ ރިސޯޓުގައި ހަށިވިއްކާކަމަށް ތުހުމަތުކުރަން ޖެހޭ ސަބަބެއް ނެތް ކަމަށެވެ. އެހެންކަމުން އެ ތަންތަން ބަންދުކުރީ ސިޔާސީ ބޭނުމެއްގައި ކަމަށް އޭނާ ވިދާޅުވި އެވެ.\n“އެއްގޮތަކަށް ވެސް ނޭނގޭ ރާއްޖޭގައި އެތައް ރިސޯޓެއް ހުރެފައި، އެތަންތަނުގައި ސްޕާތައް ހުންނައިރު ގާސިމް ހިންގަވާ ރިސޯޓުތަކުގައި ހަށިވިއްކާ ކަމަށް ތުހުމަތު ކުރެވެންވީ އެއްވެސް ސަބަބެއް. ތުހުމަތެއްގެ މައްޗަށް ބިނާކޮށް އެއްވެސް ކަހަލަ ތަހުގީގެއް ނުކޮށް ތަނެއް ބަންދުކުރުން އެއީ ގަބޫލުކުރެވޭ ކަމެއް ނޫން،” ޝަރީފް ވިދާޅުވި އެވެ. “އެއީ ސިޔާސީ ބޭނުމެއްގައި ކޮށްފައިވާ ކަމެއް ކަން އަޅުގަނޑުމެން އެންމެންނަށް ވެސް އެނގޭ.”\nއޭނާ ވިދާޅުވީ ގިނަ ރިސޯޓުތަކުގައި ސްޕާތައް ހިންގަނީ ވަރަށް ޕްރޮފެޝަނަލްކޮށް ކަމަށާއި އެކަމަކު އެއްވެސް ތަހުގީގެއް ކުރުމަކާ ނުލައި އެފަދަ ތަންތަން ބަންދުކުރުމުން އޭގެ ގެއްލުން ރާއްޖޭގެ އިގްތިސޯދަށް ކުރާނެ ކަމަށެވެ.\nނަމަވެސް އެކަމާ ގުޅިގެން ރައީސް އޮފީހުން ދީފައި ވަނީ ފިނި ޖަވާބެކެވެ. އެ އޮފީހުން ބުނީ ސްޕާތަކާއި މަސާޖްކުރާ ތަންތަން ބަންދުކުރަނީ ރައްޔިތުންގެ އަޑުއަހައި ރައްޔިތުންގެ ވިންދާ އެއްގޮތަށް އަމަލުކުރުމަށް ކަމަށެވެ. ސްޕާތައް ބަންދުކުރުން މުޒާހަރާގައި ގޮވާލުމަކީ ރިސޯޓްތަކުގެ ސްޕާތައް ވެސް ބަންދުކުރުން ކަމަށް ޕްރެސް ސެކްރެޓަރީ މުހައްމަދު ޒުހެއިރު ވިދާޅުވި އެވެ. އެހެންކަމުން އެއީ ސަރުކާރުގެ ވަކި މަގްސަދެއް އޮވެގެން ކުރާ ކަމެއް ނޫން ކަމަށް އޭނާ ވިދާޅުވި އެވެ.\n“އެތަންތަން ބަންދުކުރުމަށް ފުރަތަމަ ހައިސިއްޔަތަކީ ސަރުކާރެއް ނޫން. އެ ބޭފުޅުން [މުޒާހަރާގެ ބައިވެރިން] ބެލި ގޮތަކަށް ބެލުމަށް ފަހު އެ ބޭފުޅުން އެބަ ވިދާޅުވޭ ތިމަންނާމެންނަށް ވަރަށް ބޮޑަށް ތުހްމަތުކުރެވޭ މިއީ ހަށިވިއްކުމަށް މަގު ފަހިކޮށްދޭ ތަންތަނޭ. އެބޭފުޅުން އެދިވަޑައިގަތް ފުރިހަމަ މާނަ އިން މި ދޭހަވަނީ މަސާޖްކުރާ ތަނެއް ވެއްޖިއްޔާ އެ ތަނަކީ ހަށިވިއްކުމަށް މަގުފަހިކޮށްދޭ ތަންތަނޭ،” ޒުހެއިރު ވިދާޅުވި އެވެ.\nއޭނާ ވިދާޅުވީ ރައްޔިތުންގެ މަޖިލީހުގެ ބައެއް މެމްބަރުން ވެސް މަސާޖްކުރަން ވަޑައިގަންނަވާ ކަމުގެ ތުހްމަތުކުރެވޭ ތަންތަން ބެހެއްޓުމަށް ވުރެ ސަރުކާރުން އިސްކަންދޭނީ އެތަންތަން ބަންދުކުރުމަށް ކަމަށެވެ. އެހެންކަމުން ވަކި ތަރުތީބަކުން ގޮސް ސްޕާތަކާއި މަސާޖްކުރާ ތަންތަން ސަރުކާރުން ބަންދުކުރާނެ ކަމަށް ވެސް ޒުހެއިރު ވިދާޅުވި އެވެ.\nހަށިވިއްކުމުގެ ވިޔަފާރި ހިންގާ ތަންތަން ފުލުހުން މީގެ ކުރިން ވެސް ބަންދުކޮށްފައިވެ އެވެ. އަދި އެތަންތަނުގައި ހަށިވިއްކަމުން ދިޔަ މީހުން ޑީޕޯޓް ވެސް ކޮށްފައިވެ އެވެ. އެކަމަކު ރާއްޖޭގެ ފެންވަރު މަތީ ރިސޯޓްތަކުގައި ހިންގާ ޕްރޮފެޝަނަލް ސްޕާތަކާ ދިމާއަށް ދުވަހަކު ވެސް ފުލުހުން ގޮސްފައެއް ނުވެ އެވެ. މީގެ ކުރިން ވެސް ސްޕާތަކާ ދެކޮޅަށް އެތައް ބަޔަކު އަޑުއުފުލާފައިވާ އިރު ރިސޯޓްތަކުގެ ނަން ވެސް ސަރުކާރުން ގެނެސްފައެއް ނުވެ އެވެ. އެހެންކަމުން މުޒާހަރާގައި މަސާޖުކުރާ ތަންތަނުގައި ހަށިވިއްކުމުގެ ނުބައި ވިޔަފާރި ހިންގާ ކަމަށް ގޮވާލާފައި ވަނީ ބޮޑަށް މާލޭގައި ހިންގާ ތަންތަނަށް އަމާޒުކޮށްފަ އެވެ.\nހެލްތު މިނިސްޓްރީން ބުނީ މަސާޖްކުރުމާއި ސްޕާގެ ނަމުގައި ހުއްދަ ދޫކުރުން 2006 ވަނަ އަހަރުން ފެށިގެން އެ މިނިސްޓްރީން ހުއްޓާލާފައިވާ ކަމަށެވެ. އެހެންކަމުން އެކި ނަންނަމުގައި ހިންގާ އެފަދަ ތަންތަނާ މެދު އެ މިނިސްޓްރީން ޒިންމާވާން ޖެހޭ ކަމަށް ނުދެކޭ ކަމަށް ވެސް ހެލްތުން ބުނެފައިވެ އެވެ.\nމާލޭގެ އިތުރުން އައްޑު އަތޮޅު ގަމުގައި ހިންގާ މަސާޖުކުރާ ތަނަކުން ހަށިވިއްކުމުގެ ވިޔަފާރި ކުރަނިކޮށް ދިވެހި ޒުވާނަކާ އެކު ބޭރު ބަޔަކު ފުލުހުން އަތުލާފައިވެ އެވެ. އެހެންކަމުން މަސާޖުކުރާ ތަންތަން މާލެ އާއި ބައެއް ރަށްރަށުގައި އަމާޒުކޮށްފައި ވަނީ ދިވެހިންނަށްކަން އެނގެ އެވެ.\nހުރިހާ ސްޕާތަކަށް އަމާޒުކޮށްގެން ސަރުކާރުން ތަންތަން ބަންދުކުރަން ފެށި ކަމަށް ބުންޏަސް، އިއްތިފާގަކުން ވިޔަސް ނުވިޔަސް ހަމައެކަނި ގާސިމްގެ ރިސޯޓްތަކަށް ސަރުކާރުން ސިޓީ ފޮނުވުމަކީ ކޮން ކަހަލަ ހެކިތަކެއް ހުރެގެން ކުރި ކަމެއްކަން ބުނެފައެއް ނުވެ އެވެ. އެ ހެކިތައް ހާމަވެ، އެތަންތަނުގައި ހަށިވިއްކުމުގެ ވިޔަފާރި ކުރިކަން ސާބިތުނުކޮށްދެވޭހާ ހިނދަކު ސަރުކާރުގެ އެ ފިޔަވަޅާ މެދު ސުވާލު އުފެއްދޭނެ ޖާގަ އެބަ އޮތެވެ. އަދި އެއީ މުޒާހަރާގައި ކުރި ޑިމާންޑަށް ހެޔޮހިތުން ސަރުކާރުން އިޖާބަ ދިނުންތޯ އުފެދޭ ސުވާލަށް ޖަވާބު ވެސް ބޭނުންވެ އެވެ. އެގޮތުން ރާއްޖޭގެ ގިނަ ރިސޯޓްތަކުގައި ހިންގާ ސްޕާތައް ބަންދުކުރާނެތޯ އާއި އެތަންތަނުގައި ހަށިވިއްކާކަން ސާބިތުކޮށްދެވިދާނެތޯ އެއީ ވެސް ވަރަށް ބޮޑު ސުވާލުތަކެކެވެ.\nސްޕާތަކުގެ މައްސަލަ މިހާރު މި އޮތީ މާލޭގެ ތޮށިން ބޭރުވެ ރާއްޖޭގެ އަގުބޮޑު ޓޫރިޒަމްއާ ގުޅިފަ އެވެ. އެހެންކަމުން މިއީ މުޅި އިންޑަސްޓްރީ އަށް އަސަރު ފޯރާނެ ކަމެކެވެ. އަދި ސަރުކާރުގެ މައްޗަށް މިހާރު ލާޒިމްވެގެން ވަނީ ރިސޯޓްތަކުގެ ސްޕާތަކުގައި ހަށިވިއްކާކަން ސާބިތުކޮށްދިނުމެވެ. އެހެން ނޫނީ ސަރުކާރުގެ ފިޔަވަޅާ މެދު ދެކެވޭނީ، ޑީއާރުޕީގެ ޝަރީފާއި އިދިކޮޅު ސިޔާސީ ފަރާތްތަކުން ބުނާ ގޮތަށް، ހަމައެކަނި ސިޔާސީ އަމަލެއްގެ ގޮތުގަ އެވެ.\nމިހާތަނަށް ރާއްޖެ ދުށް އެންމެ އިޚްލާސްތެރި ނާއިބު ރައީސަށް ވެވަޑައިގަންނަވާނެ ކަމަށް ރައީސް ޢަބްދުﷲ ޔާމީންގެ ރަނިންގ މޭޓަކަށް ހަމަޖައްސާފައިވާ …\nއެމް.ބީ.ބީ.އެސް ފެންވަރަށް ރާއްޖޭގައި ތިބެގެން ޑޮކްޓަރުކަން ކިޔަވަންފަށަނީ\nހުރިހާ ލިޔުންތައް (3169)\nދިރާގު އާ ޕްރީޕެއިޑް – މިހާރު ހިލޭ ސޯޝަލް މީޑިއާ ޑޭޓާއާއި އެކު އިތުރު ފުރިހަމަކަމެއް


މި ކޯޓަށް، ތިރީގައިމިވާ މަޤާމަށް މީހަކު ހޯދަން ބޭނުންވެއްޖެއެވެ.\nމަހަކު -/3000 ރުފިޔާ (ތިންހާސް ރުފިޔާ)\nމަހަކު -/2250 ރުފިޔާ (ދެހާސް ދުއިސައްތަ ފަންސާސް ރުފިޔާ)\n- އިތުރުގަޑީގައި މަސައްކަތް ކޮށްފިނަމަ، ހަމަޖެހިފައިވާ އުޞޫލުން އިތުރުގަޑީގެ ފައިސާ.\n- ކޯޓަށް ހުށަހެޅޭ މައްސަލަތައް އިސްމެޖިސްޓްރޭޓް ނުވަތަ ކޯޓު ހިންގުމާއި ހަވާލުވެހުންނެވި މެޖިސްޓްރޭޓް އަންގަވާ ގޮތެއްގެމަތިން ޤަޟިއްޔާ ހުށަހަޅާ ސެކްޝަންތަކާ މައްސަލަ ހަވާލުކުރުން.\n- އެކިއެކި ކޯޓުތަކުން ބަޔާން ނެގުމަށާއި މީހުން ހާޒިރުކޮށްދެއްވުމަށް އަންނަ މެސެޖުތަކަށް އަޅަންޖެހޭ ފިޔަވަޅުތައް އެޅުމާއި، މެޖިސްޓްރޭޓް އަންގަވާގޮތެއްގެމަތިން ބަޔާންތައް ނެގުން.\n- ނިމޭ މައްސަލަތަކުގެ ފައިލްތަކުގައި މައްސަލައާ ގުޅިގެން ހުންނަންޖެހޭ ހުރިހާ ލިޔުންތަކެއް ހަމައަށް ހުރިތޯ ބެލުމާއި، ރިޕޯޓު ތައްޔާރުކޮށް ފައިލަށް ލެވިފައިވޭތޯ ބެލުން.\n- ޤާނޫނުތަކަށް އަންނަ ބަދަލުތައް ދިރާސާކޮށް، ޝަރީޢަތްކުރުމާ ބެހޭގޮތުން ހެދިފައިވާ ޤަވާޢިދުތަކަށް ގެންނަން ފެންނަ ބަދަލުތައް ދިރާސާކޮށް، ކަމާބެހޭ ފަރާތްތަކަށް ބޭނުންވާ ރިޕޯޓް ތައްޔާރުކުރުމާއި، ޤާނޫނުތަކާއި ޤަވާޢިދުތަކަށް ގެނެވޭ އިޞްލާޙުތައް ފަނޑިޔާރުންނަށް ފޯރުކޮށްދިނުމާބެހޭ މަސައްކަތް، ކޯޓު ހިންގުމާ ޙަވާލުވެ ހުންނެވި މެޖިސްޓްރޭޓުގެ މަޝްވަރާގެމަތިން ކުރުން.\n- ޝަރީޢަތް ނިމުނުގޮތުގެ ރިޕޯޓް ފޮނުވަންޖެހޭ ފަރާތްތަކަށް، ކަނޑައެޅިފައިވާ މުއްދަތުގައި ފޮނުވުމާއި، ރިޕޯޓް ހޯދުމަށް އެދޭ ފަރާތްތަކަށް، ދޫކުރުމަށް ހަމަޖެހިފައިވާ މުއްދަތުގައި ޤަވާޢިދުން ދޫކުރުން.\n- ޤާނޫނުތަކާއި ގަވާޢިދުތައް އެއްކޮށް ހޯދައި، ފަސޭހައިން ފެންނާނޭހެން ބެހެއްޓުން،\n- މިނޫނަސް، ޝަރީޢަތާބެހޭ ސެކްޝަނުގެ މަސައްކަތްތައް، މެޖިސްޓްރޭޓް އަންގަވާގޮތެއްގެމަތިން ކުރުން.\nމި މަޤާމްތަކަށް ކުރިމަތިލާ ފަރާތްތަކުން ހުށަހަޅަންޖެހޭ ލިޔުންތައް\n- ތަޢުލީމީ ސެޓްފިކެޓުގެ ކޮޕީ (އެކްރިޑެޓްކޮށް، އަސްލާ އެއްގޮތްކަމަށް ތައްގަނޑު ޖަހާފައިވާ އަސްލު)\n- ވަޒީފާގެ ދާއިރާގައި ލިބިފައިވާ ތަޖުރިބާގެ ލިޔުންތައް (ވަޒީފާގެ ކްލެސިފިކޭޝަނާއި، މުސާރައާއި، ރޭންކާއި، ވަޒީފާގެ މަސްއޫލިއްޔަތު އެނގޭނެގޮތަށް)\n2015 ޖުލައި 23 ވާ ބުރާސްފަތި ދުވަހުގެ 13:30 ގެ ކުރިން.\n- މޯލްޑިވްސް ކޮލިފިކޭޝަން އޮތޯރިޓީން (އެމް.ކިއު.އޭ. އިން) އެކްރެޑެޓްކޮށްފައިވާ ސެޓުފިކެޓެއް ހުށަހަޅާނަމަ، ސެޓުފިކެޓާއެކު ޓްރާންސްކްރިޕްޓް ހުށަހަޅަންވާނެއެވެ.\n- ވަޒީފާއަށް ކުރިމަތިލާ ފަރާތުން އަދާކުރި ނުވަތަ އަދާކުރަމުންދާ ވަޒީފާގެ ތަޖުރިބާ ދަލީލުކޮށްދޭ ލިޔުން ހުށަހަޅާނަމަ، މަޤާމުގައި ވީ ދުވަހާއި، މަޤާމުގެ ނަމާއި، ރޭންކާއި، އަދާކުރާ މަސްއޫލިއްޔަތު ބަޔާންކޮށްފައި އޮންނަންވާނެއެވެ.\n- މި މަޤާމުތަކަށް އެދި ހުށަހަޅާ ފަރާތަކީ، މަޤާމުގެ ޝަރުޠު ފުރިހަމަވާ މީހަކަށްވުމާއެކު، ޝަރުޢީ ދާއިރާގެ މުވައްޒަފުންގެ ގަވާއިދު 2011 ގެ 70 ވަނަ މާއްދާގައި "ޝަރުޢީ ދާއިރާގެ ވަޒީފާއަށް ޢައްޔަންކުރެވޭ ޝަރުޠުތައް" ހަމަވާ މީހަކަށް ވާންވާނެއެވެ.\n- އިޢުލާނުގައިވާ ސުންގަޑި ހަމަވުމުގެ ކުރިން، ފެކުހުން ނުވަތަ އީމެއިލުން ހުށަހަޅާ ފޯމާއި ލިޔުންތައް ބަލައިގަނެވޭނެއެވެ.\n- ވަޒީފާއަށް އެދޭ ފޯމު، މި ކޯޓުގެ ކައުންޓަރުން ލިބެން ހުންނާނެއެވެ. އަދި ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުގެ ވެބްސައިޓުން (www.judiciary.gov.mv ން) މި ފޯމު ޑައުންލޯޑް ކުރެވެން ވެސް ހުންނާނެއެވެ.\nސުންގަޑި: 23 ޖުލައި 2015 1330


އެންމެން ސިއްސުވާލުމަށްފަހު ފަޔާޒު ޔުނައިޓެޑް ޔޫތަށް — Ihavandhoo.com\nއެންމެން ސިއްސުވާލުމަށްފަހު ފަޔާޒު ޔުނައިޓެޑް ޔޫތަށް\n19 ނޮވެމްބަރު 2019 1 އައިޝަތު އިލްމާ އަދުނާން\n- އައިޝަތު އިލްމާ އަދުނާން -\nކުރިއަށް އޮތް ޑިސެމްބަރ މަހުގެ ހަވަނަ ދުވަހު ފެށުމަށް ހަމަޖެހިފައިވާ މައިކަޕް ފުޓުބޯޅަ މުބާރާތުގައި ޔުނައިޓެޑް ޔޫތު ވަނީ ބައިވެރިވުމަށް ނިންމާފައެވެ. ރޭ، ޔުނައިޓެޑް ޔޫތުގެ މެނޭޖްމެންޓުގައި ހިމެނިވަޑަގަންނަވާ ބޭފުޅުންވަނީ ޔުނައިޓެޑް ޔޫތާ ދެމެދު ވެވުނު އެއްބަސްވުމުގައި ސޮއިކޮށްފައެވެ.\nޔުނައިޓެޑް ޔޫތުގެ ރަސްމީ ފޭސްބުކު ޕޭޖުގައި ޓީމުގެ މެނޭޖްމެންޓުގައި ހިމެނިވަޑައިގަންނަވާ ބޭފުޅުންވަނީ އިއުލާން ކޮށްފައެވެ. އެގޮތުން، މިއަހަރު ޔުނައިޓެޑް ޔޫތުގެ ސްކޮޑް ތައްޔާރީތައް ވަމުންދާނީ ތަޖުރިބާކާރު ކޯޗް ހދ.ހިރިމަރަދޫ، ލިލީމާގެ، ހުސެއިން ފަޔާޒު (ފަޔާޒް)ގެ ބެލުމުގެ ދަށުންނެވެ. 2017 ވަނަ އަހަރު ޖަންގަލް ޓީމަށް ޗެމްޕިއަންކަން ހޯދުމުގައި ފަޔާޒް މުހިއްމު ދަރުރެއް އަދާކޮށްފައި ވެއެވެ. އަދި 2018 ވަނަ އަހަރުގެ ރަނަރރަޕްކަން ޖަންގަލް ޓީމަށް ހޯދައިދީފައިވަނީ ފަޔާޒްގެ ކޯޗްކަމުގެ ދަށުންނެވެ.\nޔުނައިޓެޑް ޔޫތަކީ ތަފާތު ދައްކާނެ ޓީމެއްކަން ވޭތުވެދިޔަ އަހަރުތަކުން ވަނީ ސާބިތުކޮށްދީފައެވެ. 2018 ވަނަ އަހަރު ޓީމުގެ މެނެޖަރަކީ ކަނބަލެކެވެ. މިފަހަރު ޓީމުގެ މޭނެޖަރަކީ، ކުޅިވަރުގެ ދާއިރާއަށް އައު މޫނެއްކަމުގައިވި ނަމަވެސް އިޖުތިމާއީ މައިދާނުގައި ދެކެފަރިތަ މޫނެއް ކަމުގައިވާ ހއ.އިހަވަންދޫ، މޫރިތިގެ، ސައުދުﷲ އަހުމަދު ރަޝީދު (ސައުދު) އެވެ.\nމިފަހަރުގެ މައި ކަޕްގައި ޔުނައިޓެޑް ޔޫތުގެ ސޯޝަލް މީޑިއާ އެޖެންޓެއްގެ ގޮތުގައި ހަމަޖައްސާފައިވަނީ ހއ.އިހަވަންދޫ، ބުލޫހައުސްގެ، މުހައްމަދު އަބަދުލް ލަތީފު (ތޯއްޕެ) އެވެ. ތޯއްޕެ ފާހަގަކޮށްލެވެނީ މީހުންނާ ގުޅޭ ސޯޝަލް މީޑިއާގައި ވަރަށް އެކްޓިވް ފަރާތެއްގެ ގޮތުގައެވެ.\nރޭ ޔޫތުގެ ޓީމުގެ މެނޭޖުމަންޓްގެ ބޭފުޅުން ޓީމާ ގުޅުނުއިރު، ބައެއް ކުޅުންތެރިންވެސް ވަނީ ކޮންޓްރެކްޓް އައުކޮށްފައެވެ. އިހަވަންދޫގައި ފާހަގަކޮށްލެވޭ ބުންވަރު ރަނގަޅު މިޑްފީލްޑަރ، ހއ.އިހަވަންދޫ، އަސްދޫ، ސައުދުﷲ އަބުދުއް ރަޝީދު ވަނީ ކޮންޓްރެކްޓް އައުކޮށްފައެވެ.\nޔުނައިޓެޑް ޔޫތުގެ ފައުންޑަރ ނައުފަލް އިބްރާހީމް ހާމަކުރައްވާ ގޮތުގައި މި ފަހަރުގެ ބަދަލުތަކަކީ ޓީމަށް ތަށި ކަށަވަރު ކުރުމަށް ގެނެސްފައިވާ ބަދަލުތަކެކެވެ. ކޮންމެ މަގާމަކަށްވެސް ނަގައިފައިވަނީ އެމަގާމަށް އެންމެ ގާބިލް ފަރާތްކަމަށެވެ. "ދޭތިން އެކަށްޗަށް" ކުޅެގެން މިފަހަރު ތަށި ނަގާނީ ޔުނައިޓެޑް ޔޫތުން ކަމަށް ނައުފަލް އިބްރާހިމް ވިދާޅުވިއެވެ.\n2015 ވަނަ އަހަރު މައިކަޕްގެ ޗެމްޕިއަން ޓީމަކީ ޔުނައިޓެޑް ޔޫތެވެ.\nމެނޭޖްމެންޓާއި ކޯޗް ކިތަންމެ މޮޅަސް މޮޅު ކުޅުންތެރިން ނެތި ކާމިޔާބެއް ނުވާނެ․\n– 21 ނޮވެމްބަރު 2019 1 0


ތާރީޚުގައި ދެވަނަ ފަހަރަށް އިމްޕީޗްކުރި ރައީސަކަށް ޓްރަމްޕް ތާރީޚުގައި ދެވަނަ ފަހަރަށް އިމްޕީޗްކުރި ރައީސަކަށް ޓްރަމްޕް\nތާރީޚުގައި ދެވަނަ ފަހަރަށް އިމްޕީޗްކުރި ރައީސަކަށް ޓްރަމްޕް\nއެމެރިކާގެ ރައީސް ޑޮނަލްޑް ޓްރަންޕު.- ފޮޓޯ ރޮއިޓަރސް\nއެމެރިކާގެ ރައީސް ޑޮނަލަޑް ޓްރަންޕު އެޤައުމުގެ ރައީސްކަމުން އަޒުލްކުރުމަށް ހައުސް އޮފް ރެޕްރެޒެންޓެޓިވްސް ފާސްކޮށްފިއެވެ. އެމެރިކާގެ ޤާނޫނުހަދާ މަޖިލީހުގެ ތިރިގެއިން، އެ ޤައުމުގެ ރައީސް ޑޮނަލްޑް ޓްރަންޕު މަޤާމުން ދުރުކުރުމަށް ފެންނަކަމަށް ވޯޓު ދީފިއެވެ. މިއީ ރައީސް ޓްރަންޕު މަޤާމުން ދުރުކުރުމަށް ތިރިގެއިން ވޯޓު ދިން ދެވަނަ ފަހަރެވެ. މިއީ އެމެރިކާގެ ތާރީޚުގައިވެސް ރައީސްގެ މަޤާމުގައި ހުންނެވި ބޭފުޅަކު މަޤާމުން ދުރުކުރުމަށް ޤަނޫނު ހަދާ މަޖިލީހުން އެއް ދައުރެއްގައި ދެ ފަހަރަށް ވޯޓުދީފައިވާ ފަހަރެވެ.\nއިދިކޮޅު ޑިމޮކްޜެޓުން އަޣުލަބިއްޔަތު އޮތް ހައުސްއިން ޓްރަންޕު ވެރިކަމުން އަޒުކުރަން ފާސްކުރީ ޓްރަންޕުގެ އަމިއްލަ ޕާޓީގެ 10 މެމްބަރުންގެ ތާއިދާވެސް އެކުއެވެ. މި ނިންމާއި އެއްކޮޅަށް ހައުންއިން 232 މެމްބަރުން ވޯޓް ދިނެވެ. އިދިކޮޅަށް ވޯޓް ދިނީ 197 މެމްބަރުންނެވެ. ވަކިކޮޅަކަށް4 މެމްބަރުން ވޯޓް ނުދެއެވެ.\nޓްރަންޕު ވެރިކަމުން އަޒުލްކުރުމަށް ހައުސްގައި މިފަހަރު ވޯޓް ނަގާފައިމިވަނީ މިމަހުގެ6ވަނަދުވަހު ޓްރަންޕަށް ތާއިދުކުރާ ސަޕޯޓަރުން ކޮންގްރެސް އިމާރާތައް ވެދެ އިނގި ހަމަނުޖެހުންތަކާއި ގުޅިގެންނެވެ. ފުލުހެއް ހިމެނޭ ގޮތަށް ފަސްމީހުން މަރުވެ ކޮންގްރެސްއަށް ބޮޑެތި ގެއްލުންތަކެއް ލިބުނު މި ހަމަނުޖެހުން ހިގުމަށް ހިތްވަރުލިބޭ ގޮތަށް ޓްރަންޕު ވަނީ ވާހަކަފުޅު ދައްކަވާފައެވެ. ޓްރަންޕުގެ ސަޕޯޓަރުން އެގޮތަށް ޢަމަލުކޮށްފައިވަނީ ނޮވެމްބަރު 3ވަނަ ދުވަހު އެމެރިކާގައި ބޭއްވި ރިޔާސީ އިންތިޚާބުގެ ނަތީޖާއާއި މެދު އޮތް ހިތްހަމަނުޖެހުން ކެޕިޓޮލް އިމާރާތް ދޮށަށް އެއްވެ ފައުޅުކުރުމަށް ރައީސް ޓްރަންޕު ހިތްވަރުދެއްވުމުންނެވެ.\nހައުސް އޮފް ރެޕްރެޒެންޓެޓިވްސް އިން ޓްރަންޕު މަގާމުން އަޒުލުކުރުމަށް ފާސްކުރި ނަމަވެސް ޓްރަންޕު މަޤާމުން ވަކިކުރެވޭނީ ސެނެޓުގެ ތިން ބައިކުޅަ ދެބައިގެ އަގުލައްބިއްޔަތުން ފާސްކޮށްގެންނެވެ.\nއެމެރިކާގެ ޤާނޫނު ހަދާ މަޖިލީހުގެ މަތިގެ ސެނެޓް މިވަގުތު އޮތީ ޗުއްޓީގައެވެ. ރައީސް ޓްރަންޕުގެ ރިޔާސީ ދައުރު ހަމަވުމަށް އެންމެ ހަ ދުވަހަށް ވެފައިވާއިރު މަޖިލީހުގެ މަތިގެ ޗުއްޓީގައި އޮތުމުން ދައުރު ހަމަވުމުގެ ކުރިން ޓްރަންޕު ރައީސްކަމުން ވަކިވެވަޑާ ގަންނަވާކަށް ނުޖެހޭނެއެވެ. ޤާނޫނުހަދާ މަޖިލީހުގެ މަތިގޭގެ މެޖޯރިޓީ ލީޑަރު، ރިޕަބްލިކަނުންގެ މިޗް މިކްކޮނެލްވަނީ ޓްރަންޕު މަޤާމުން ދުރުކުރުމުގެ ޝަރީޢަތް އަވަސްކުރަން ޑިމޮކްރަޓުން ގޮވާލެއްވުމުން އެކަމަށް ދެކޮޅު ހައްދަވާފައެވެ. އޭނާ ވިދާޅުވީ ޖަނަވަރީ މަހުގެ 20ވަނަ ދުވަހުގައި ޤައުމުގެ ވެރިކަމާއި އިންތިޚާބީ ރައީސް ޖޯ ބައިޑަން ޙާވާލުވެވަޑައިގަތުމުގެ ކުރިން ޝަރީޢަތް ނިންމުމުގެ ފުރުޞަތެއް ނެތްކަމަށެވެ. ޤާނޫނު ހަދާ މަޖިލީހުގެ މަތިގެ އަލުން ފެށުމަށް ހަމަޖެހިފައިވަނީ މިމަހުގެ 19ވަނަ ދުވަހުގައެވެ.\nމީގެ ކުރިން އެމެރިކާގެ އެއްވެސް ރައީސަކު މަޖިލީސް މެދުވެރިކޮށް މަޤާމުން ދުރުކޮށްފައެއް ނުވެއެވެ. ނަމަވެސް ތިން ރައީސަކު މަޤާމުން ދުރުކުރުމަށް ފެންނަކަމަށް ޤަނޫނު ހަދާ މަޖިލީހުގެ ތިރިގެއިން މީގެ ކުރިންވަނީ ނިންމާފައެވެ. އެގޮތުން 2019ވަނަ އަހަރުގައިވެސް ރައީސް ޓްރަންޕު މަޤާމުން ދުރުކުރުމަށް ފެންނަކަމަށް ތިރިގެއިންވަނީ ވޯޓު ދީފައެވެ. އޭގެ އިތުރުން 1998ވަނަ އަހަރުގައި ކުރީގެ ރައީސް ބިލް ކްލިންޓަން އަދި 1868ވަނަ އަހަރުގައި ރައީސް އެންޑްރޫ ޖޯންސަން މަޤާމުން ދުރުކުރުމަށް ފެންނަކަމަށް ތިރިގެއިންވަނީ ވޯޓު ދީފައެވެ. ނަމަވެސް އެ ބޭފުޅުން މަޤާމުން ދުރުކުރަން ނުޖެހޭކަމަށް މަތިގެއިން ނިންމުމުން އެ ބޭފުޅުން ވެރިކަމުގައި ދެމިތިބުމަށް މަގުފަހިވުއެވެ.


Mi Sarukaarakee Inthikhaabah Ekani Folhey Maleh Noon: Azim މިސަރުކާރަކީ އިންތިޚާބަށް އެކަނި ފޮޅޭމަލެއް ނޫން : އާޒިމް – Huvadhoo News Mi Sarukaarakee Inthikhaabah Ekani Folhey Maleh Noon: Azim Huvadhoo News\nމިސަރުކާރަކީ އިންތިޚާބަށް އެކަނި ފޮޅޭމަލެއް ނޫން : އާޒިމް\nއެމްޓީސީސީގެ ސީއީސޯ އާދަމް އާޒިމް\nމިސަރުކާރަކީ އިންތިޚާބުތަކަށް އެކަނި، ފޮޅޭ މަލެއް ނޫންކަމަށާއި، ކޮންމެ ދުވަހަކުވެސް މިސަރުކާރުގެ މާ ފޮޅޭނެ ކަމަށް އެމްޓީސީސީގެ ސީއީސޯ އާދަމް އާޒިމް ވިދާޅުވެއްޖެއެވެ.\nއާޒިމް މިހެން ވިދާޅުވެފައިވަނީ ސަރުކާރުން ރާއްޖޭގެ އެކި ކަންކޮޅުތަކުގައި ކުރަމުންދާ ތަރައްޤީގެ މަޝްރޫއުތަކާއި ގުޅޭގޮތުން ޕީއެސްއެމް ނިއުސްގެ ރާއްޖެ މިއަދު ޕްރޮގުރާމުގައި ވާހަކަ ދައްކަވަމުންނެވެ.\nއާޒިމް ވިދާޅުވީ، ރާއްޖޭގެ ތާރީހުގައިވެސް މިހާތަނަށް ނުހިންގޭހާ ގިނަ މަޝްރޫއު މިސަރުކާރުން ހިންގަމުންދާ ކަމަށެވެ. އަދި މިސަރުކާރުން ވެރިކަމާއި ހަވާލުވިއިރު، އަސާސީ ހައްގުތަކުން ދިވެހި ރައްޔިތުން މަހުރޫމްވެފައިވާއިރު، އެކަން ކަށަވަރު ކޮށްދެއްވުމަށް މިވީ3އަހަރު ކުރެވުނު މަސައްކަތުން އެތައް ރަށެއްގެ ރައްޔިތުންނަށް ހިތްހަމަޖެހުން ގެނުވާފައިވާކަމަށް އާޒިމް ވިދާޅުވިއެވެ.\nއަޅުގަނޑުމެން އެންމެނަށްވެސް އެނގޭ މިސަރުކާރަކީ އިންތިޚާބަށް ފޮޅޭ މަލެއް ނޫންކަން. މިއަދުގެ ސަރުކާރަކީ ކޮންމެ ދުވަހަކުވެސް ރައްޔިތުންނަށް ޕްރޮޖެކްޓްސް ހިންގައިދީ ކޮންމެ ދުވަހަކުވެސް ޕްރޮޖެކްޓް ތަކުގައި ސޮއިކުރެވި، ކޮންމެ ދުވަހަކުވެސް، ޕްރޮޖެކްޓްތައް ނިންމަމުން އަރަމުން ރައްޔިތުންނަށް ހަވާލު ކުރަމުންދާ ސަރުކާރެއް. ކޮންމެ ދުވަހަކުވެސް މިސަރުކާރުގެ މާ ފޮޅޭނެ — އެމްޓީސީސީގެ ސީއީސޯ އާދަމް އާޒިމް\nއެމްޓީސީސީން އެކަނިކުރި މަސައްކަތުން އަތޮޅުތެރޭގެ އެތައް ރަށެއްގައި ރައްޔިތުންނަށް ބޭނުންވާ އެތައް މަސައްކަތެއް ކުރެވިފައިވާކަމަށް އާޒިމް ފާހަގަކުރެއްވިއެވެ. މިހާރުވެސް 35 ބަނދަރެއްގެ މަސައްކަތް ކުރެވޭއިރު، ޕެންޑަމިކްގެ ތެރޭގައި 25 ބަނދަރު ނިންމައި، އެއާޕޯޓެއްގެ މަސައްކަތް ނިންމާފައިވާކަމަށް އޭނާ ވިދާޅުވިއެވެ.\nރާއްޖޭގައި މިއަދު ކުރެވިގެން މިދާ މަސައްކަތްތަކަކީ މީގެ އެތައް އަހަރެއް ވަންދެން ނުކުރެވި، އަޅާނުލައި ހުރި މަސައްކަތްތަކެއްކަމަށް އާޒިމް ވިދާޅުވިއެވެ. އަދި ރައްޔިތުންނަށް ބޭނުންވާ ކަންކަން ފަހި ކުރުމަށް ސަރުކާރުން މިއަދު މަސައްކަތް ކުރަމުންދަނީ އެމަސައްކަތް ހަވާލު ކުރެވޭ ބަޔަކަށް، ފައިސާއާއި، ވަސީލަތް ދިނުމަށްފަހު ކަމަށާއި، މަސައްކަތެއް ކަނޑައެޅިފައިވާ ތާރީހަށް ނުނިމެއްޖެނަމަ އެކަމުގެ ޒިންމާ ނަގަންޖެހޭނީ ރައީސުލްޖުމްހޫރިއްޔާ ނުވަތަ ސަރުކާރުން ނޫންކަމަށްވެސް އާޒިމް ވަނީ ވިދާޅުވެފައެވެ.\nއާދަމް އާޒިމް އެމްޓީސީސީ


Istanbul hamalaa in Hrithik Roshan salaamai vee kiriyaa - vNews.mv\nއިސްތަމްބޫލް ހަމަލާއިން ރިތިކް ރޯޝަން ސަލާމަތްވީ ކިރިޔާ\nސައިފް އަޒްހަރު 29 June 2016, 17:00\nއިސްތަމްބޫލްގެ އަތާތުރްކް އިންޓަރނޭޝަނަލް އެއަރޕޯޓަށް ރޭގައި ދެވުނު ޖާނުންފިދާވުމުގެ ވަރުގަދަ ތިން ހަމަލާއިން، ބޮލީވުޑްގެ މަޝްހޫރު ފިލްމީ ތަރި ރިތިކް ރޯޝަން ސަލާމަތްވީ ހަމަ ކިރިޔާކަމަށް ބުނެފިއެވެ.\nޕްރެސް ޓްރަސްޓް އޮފް އިންޑިއާ (ޕީޓީއައި) އިން ބުނެފައިވަނީ، އެއަރޕޯޓަށް ހަމަލާތައް ދިނުމުގެ މަދު ވަގުތުކޮޅެއް ކުރިން ރިތިކް ރޯޝަން އެއަރޕޯޓްގައި ނުފުރިފައި ހުރި ކަމަށެވެ.\nރިތިކް ރޯޝަންއާއި އޭނާގެ ދެފިރިހެން ދަރިން ކަމުގައިވާ ހަރިހާންއާއި، ހަރިދާން އެފްރިކާގައި ޗުއްޓީ ހޭދަކުރުމަށްފަހު އެނބުރި އިންޑިއާއަށް ދިޔަ މަގުމަތީގައި އަތާތުރްކް އިންޓަރނޭޝަނަލް އެއަރޕޯޓަށް ފޭބީ ކަނެކްޓިން ފްލައިޓް ނެގުމަށެވެ. ނަމަވެސް ރިތިކްއާއި އޭނާގެ ދެކުދިންނަށް ކަނެކްޓިން ފްލައިޓް ލައްވާނުލި ކަމަށް ޕީޓީއައި އިން ބުނެފައި ވެއެވެ.\nރިތިކް ކޮށްފައިވާ ޓްވީޓެއްގައި ބުނެފައިވަނީ، އޭނާއާއި ދެކުދިންނަށް ޖާގަލިބުނީ ޖެހިގެން އައިދުވަހުގެ ފްލައިޓުން ކަމަށާއި، ނަމަވެސް އިކޮނޮމީ ކްލާހުން ޖާގަ ހޯދައިގެން ފުރައިގެން ދިޔައީ ކަމަށެވެ. އެއަރޕޯޓަށް ހަމަލާތައް ދެވުނީ ރިތިކްމެން ފުރައިގެން ދިޔަފަހުންނެވެ.\nރިތިކް ރޯޝަންވަނީ، އޭނާއަށް އެހީތެރިކަން ފޯރުވައި ދިނުމުގައި އަތާތުރްކް އިންޓަރނޭޝަނަލް އެއަރޕޯޓްގެ ސްޓާފުންގެ ފަރާތުން ފެނުނު އޯގާތެރިކަމާއި ހިތްހެޔޮ ކަމަށްޓަކައި ޝުކުރު އަދާކޮށްފައެވެ. އަދި އެއަރޕޯޓަށް ހަމަލާ ދެވުނު ޚަބަރު ލިބުމާއެކު ވަރަށް ބޮޑު ޝޮކެއް ލިބިފައިވާ ކަމަށްވެސް ޓްވީޓްގައި ބުނެފައި ވެއެވެ.\nރިތިކް ރޯޝަންވަނީ، ޓެރަރިޒަމާ ދެކޮޅަށް ކުރާ މަސައްކަތުގައި އެންމެން ގުޅިގެން މަސައްކަތް ކުރުމަށް އޭނާގެ ހުރިހާ ސަޕޯޓަރުންނަށް ގޮވާލާފައެވެ. ދީނުގެ ނަމުގައި މިގޮތަށް ކުށެއްނެތް އާންމުން މަރައިގެން ނުވާނޭ ކަމަށްވެސް ރިތިކް ބުނެފައި ވެއެވެ.


BREAKING | Covid-19: America In 800,000 Meehunnah Bali Jehijje - Vaguthu\nކޮވިޑް-19: އެމެރިކާއިން 8 ލައްކަ މީހުންނަށް ބަލި ޖެހިއްޖެ\nއެމެރިކާގެ އެކި ސަރަޙައްދުތަކުން ކޮވިޑް-19 އަށް ފައްސިވީ މީހުންގެ އަދަދު އަށްލައްކައަށް އަރައިފިއެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، މިހާތަނަށް އެމެރިކާއިން ކޮވިޑް-19 އަށް ފައްސިވީ މީހުންގެ އަދަދު ވަނީ 811478 އަށް އަރާފައެވެ. މީގެ ތެރެއިން އެންމެ ގިނަ ބަޔަކަށް ވައިރަސް ޖެހިފައި ވަނީ އެޤައުމުގެ ނިއުޔޯކުންނެވެ.\nނިއުޔޯކުން އެކަނިވެސް މި ވައިރަސް އަށް 256555 މީހަކު ފައްސިވެފައި ވެއެވެ. އަދި ދެވަނައަށް އެންމެ ގިނަ ބަޔަކު އެމެރިކާއިން ފައްސިވި، ނިއުޖާސީ އިން ވެސް 92387 މީހަކަށް ވަނީ ބަލި ޖެހިފައެވެ.\nމިހާތަނަށް އެމެރިކާއިން ކޮވިޑް-19 އަސް ފައްސިވި މީހުންގެ އަދަދު އަށްލައްކައަށްވުރެ އިތުރު ވެފައި ވާއިރު، އޭގެތެރެއިން 44752 މީހަކު ވަނީ މަރުވެފައެވެ. މި ބަލީގައި އެޤައުމުން އެންމެ ގިނަ ބަޔަކު މަރުވި ސްޓޭޓަކީވެސް ނިއުޔޯކެވެ. ނިއުޔޯކުން ބަލި ޖެހުނު މީހުންގެ ތެރެއިން މިހާތަނަށް 19693 މީހަކު ވަނީ މަރުވެފައެވެ.\nއެމެރިކާއަކީ ދުނިޔެއިން ކޮވިޑް-19 ފެނުނު ޤައުމުތަކުގެ ތެރެއިން މި ވައިރަސްގެ ނުރައްކާ އެންމެ ބޮޑުވެފައިވާ ޤައުމެވެ. މިހާތަނަށް އެންމެ ގިނަ ބަޔަކު ކޮވިޑް-19 އަށް ފައްސިވެ، މި ބަލީގައި މަރުވެފައިވެސް ވަނީ އެމެރިކާއިންނެވެ.\nއެމެރިކާއިން މިހާތަނަށް ބަލި ޖެހުނު މީހުންގެ ތެރެއިން 82620 މީހަކު ވަނީ ރަނގަޅުވެފައެވެ. އަދި 14016 މީހެއްގެ ހާލު ސީރިއަސް އެވެ.\nމިހާތަނަށް އެމެރިކާ ހިމެނޭހެން ދުނިޔޭގެ 210 ޤައުމަކުން ނުވަތަ ސަރަޙައްދަކުން ޖުމްލަ 2545768 މީހަކަށް ކޮވިޑް-19 ޖެހިފައި ވެއެވެ. އޭގެތެރެއިން މިހާތަނަށް 176860 މީހަކު މަރުވެފައި ވާއިރު، ބަލިން ރަނގަޅުވީ 687083 މީހެކެވެ.\nކޮވިޑް-19 އަކީ ފަހުގެ ތާރީޚެއްގައި ވެސް ދުނިޔެއަށް ކުރިމަތިވި މިފަދަ އެންމެ ނުރައްކާތެރި ބަލިމަޑުކަމެވެ. މި ވައިރަސް އާއި ގުޅިގެން ޤައުމުތަކުން ރައްކާތެރިކަމުގެ ގިނަ ފިޔަވަޅުތައް އަޅަމުންދާއިރު ވައިރަސް ފެތުރެމުންދާތީ ދުނިޔޭގެ ސިއްޙަތު ޖަމިއްޔާއިން ވަނީ މީގެ ކުރިން މުޅި ދުނިޔެއަށް ސިއްޙީ ކުއްލި ނުރައްކަލުގެ ހާލަތު އިއުލާނުކޮށްފައެވެ.\nއޭޕްރީލް 22, 2020 09:24\nޓުރަމްޕް އަޑުނާހާތި..އެމެރިކާ ހުރިހާ ރަތްޔިތުން ހަލާކުކޮއް ނެތިކޮއް ފަނާކޮއްފި...ޓުރަމްޕަށް ހެޔޮ ވިސްނުން ލައްވާށި..އާމީން\nއޭޕްރީލް 22, 2020 10:31\nބަލަ ޓްރަމްޕް ބުނެފަވަނީ ، ދެން އަދަދު ދާނީ ދަށަށޭ ! މިވަނީ ކީއްތޯ އޭނަ ގާތު އަހަންވީނު ؟


Afghan gai sifain adhi madukuran feney: Boris\nއަފްޣާންގައި ސިފައިން އަދި މަޑުކުރަން ފެނޭ: ބޮރިސް\nއަފްޣާންގައި ސިފައިން އަދި މަޑުކުރުވަން ފެނިވަޑައިގަންނަވާ ކަމަށް އިނގިރޭސި ބޮޑުވަޒީރު ވިދާޅުވުން\nއަފްޣާންގެ ވެރިރަށް ކާބުލްގައި އެމެރިކާ ސިފައިން އަދި މަޑުކުރަން ފެނިވަޑައިގަންނަވާ ކަމަށް އިނގިރޭސި ބޮޑުވަޒީރު، ބޮރިސް ޖޯންސަން ވިދާޅު ވެއްޖެ އެވެ. ބޮރިސް ވިދާޅުވީ އެމެރިކާގެ ރައިސް، ޖޯ ބައިޑަން އަށް ދަންނަވައިގެން ނަމަވެސް އަފްޣާނުން ސިފައިން ބޭލުން މަޑުޖައްސާލެވޭތޯ ބައްލަވާނެ ކަމަށެވެ.\nއެމެރިކާއިން ކަޑައަޅާފައި އޮތީ މި މަހުގެ ނިޔަލަށް އަފްޣާނުން ސިފައިން ހުސް ކުރާ ގޮތަށެވެ. އެހެން ނަމަވެސް ބޮރިސް ވިދާޅުވީ މަޝްރަހު މިހާރު އޮތީ ކުރިން ހީކުރެވުނު ގޮތަށް ނޫން ކަމަށާއި ސިފައިން މުޅިން ހުސްކޮށްފި ނަމަ ހާލަތު އަދި ވެސް ވާނީ ގޯސް ކަމަށެވެ.\nސްކައި ނިއުސް އިން ބުނާ ގޮތުން ބޮރިސްއާ ބައިޑަން މިކަމާ ގުޅޭ ގޮތުން މިއަދުގެ ވަގުތެއްގައި މަޝްވަރާ ކުރައްވާނެ އެވެ.\nބައިޑަން ކުރިން ވިދާޅުވެފައި އޮތީ އޯގަސްޓް 31 އަށް ފަހު ވެސް އަފްޣާންގައި ސިފައިން ތިބެން ޖެހިދާނެ ކަމަށާއި ދެން ހަދާނެ ގޮތަކާ މެދު މަޝްވަރާ ކުރެވެމުން އަންނަ ކަމަށެވެ. ބައިޑަން މިހެން ވިދާޅުވި ނަމަވެސް މައިގަނޑު ވިސްނުމަކީ ކުރިން ކަނޑައެޅި ތާރީޚަށް ސިފައިން ބޭލުން ކަމަށް ޕެންޓަގަނުން ބުނެ އެވެ.\nއަފްޣާންގެ ހާލަތާ ގުޅިގެން މިއަދު އޮންނަ ޖީ7 ގެ އެމެޖެންސީ ސެޝަންގައި އަފްޣާންއާ މެދު ގޮތެއް ނިންމާނެ އެވެ. އަފްޣާނާ މެދު ބައިނަލްއަގްވާމީ ޖަމާއަތްތަކުން ކަންކުރާނެ ގޮތް ކަނޑައަޅާނެ އެވެ.\nއަފްޣާންގައި ތިބި އެމެރިކާ ސިފައިން އޯގަސްޓް 31 ގެ ކުރިން ބާލަން ނިންމާފައި އޮތް ނަމަވެސް އިނގިރޭސިވިލާތުގެ ސިފައިން މުޅިން ބޭލުމަށް ވަކި ތާރީހެއް ނެތެވެ. އެހެން ނަމަވެސް އެމެރިކާ ސިފައިންނާ ނުލައި ކާބުލްގެެ ރައްކާތެރިކަން ދެމެހެއްޓުމަކީ އިނގިރޭސި ސިފައިންނަށް ކުރެވޭނެ ކަމެއް ނޫނެވެ. އެެހެން ކަމުން އެމެރިކާއިން ވިސްނާފައި އޮތް ގޮތަށް ސިފައިން ބާލާ ނަމަ އިނގިރޭސި ސިފައިން ވެސް ފައިބައިގެން ދާނެ އެވެ.\nއިނގިރޭސިވިލާތުން ބުނީ ކާބުލްގެ އެއާޕޯޓްގައި މިހާރު ވެސް އެގައުމުގެ 1،000 ސިފައިން އެބަތިބި ކަމަށާއި މަސައްކަތްތައް އަވަސް ކުރުމަށް އަވަށްޓެރި ގައުމުތަކާ ވެސް ވާހަކަދައްކާނެ ކަމަށެވެ.\nއެމެރިކާ އިނގިރޭސިވިލާތް އަފްޣާނިސްތާން + ތާލިބާން


Nasheed Ah Thaareeh Olhuneetha? Nuvatha Olhuvaaleetha? - Vaguthu\nރާއްޖޭގެ ހާލަތު ގޯސްވެ، ބިރުވެރިކަން ބޮޑުވެއްޖެ! - 18 މިނެޓް ކުރިން\nނަޝީދަށް ތާރީޚް އޮޅުނީތަ؟ ނުވަތަ އޮޅުވާލީތަ؟\nރައްޔިތުން މަޖިލީހުގެ ރައީސް، ދިވެހިރާއްޖޭގެ ކުރީގެ ރައީސް މުހައްމަދު ނަޝީދަކީ ތާރީޚަށް ވަރަށް ބޮޑަށް ލޯބި ކުރައްވާ ބޭފުޅެކެވެ. ރައްޔިތުން މަޖިލީހުގެ ރިޔާސަތުގައި އިންނަވައިގެން ވެސް ތާރީޚީ ވާހަކަފުޅުތައް ވަރަށް ގިނައިން ދައްކަވައެވެ. މި ނިމުނު ހަފްތާގެ ނޮވެމްބަރ 12 ވަނަ ދުވަހު ވެސް ނަޝީދު ވަނީ ތާރީޚީ މައުލޫމާތުތަކެއް މެންބަރުންނާއި ހިއްސާކުރައްވާފައެވެ. އެއީ ގައުމީ ސަލާމުގެ ރާގާއި ބެހޭ ގޮތުން ހިއްސާކުރެއްވި މައުލޫމާތެކެވެ. ނަމަވެސް އެމަނިކުފާނު ހިއްސާ ކުރެއްވި މައުލޫމާތުތައް ތާރީޚްގައި ލިޔެވިފައި ހުރި މައުލޫމާތުތަކާއި ފުށުއަރައެވެ.\nނަޝީދު ވިދާޅުވީ ދިވެހިރާއްޖޭގެ ގައުމީ ސަލާމްގެ ފަހުގެ ރާގު ހެއްދެވީ ސްރީލަންކާގެ ގައުމީ ސަލާމުގެ ރާގު ވެސް ހެއްދެވި ބޭފުޅާ ކަމަށެވެ. ނަމަވެސް އެއީ ރަނގަޅު ވާހަކަފުޅެއް ނޫނެވެ.\nސްރީލަންކާގެ ގައުމީ ސަލާމްގެ ރާގު ހެއްދެވީ 1940 ވަނަ އަހަރު ރަބިންދްރަނަތުު ތަގޯރް އެވެ. ސްރީލަންކާގެ ގައުމީ ސަލާމުގެ ޅެން ހެއްދެވީ އަނަންދާ ސަމަރަކޫން އެވެ.\nނަމަވެސް ދިވެހިރާއްޖޭގެ ގައުމީ ސަލާމުގެ ރާގު ހެއްދެވީ ޕަންޑިތު އަމަރަދޭވަ އެވެ. ދިވެހި ޤައުމީ ސަލާމުގެ ޅެން ތައްޔާރުކޮށްދެއްވީ އަލްއުސްތާޛް މުހައްމަދު ޖަމީލް ދީދީއެވެ. އެ ޅެން ގައުމީ ސަލާމުގެ ގޮތުގައި ފުރަތަމަ ކިޔަމުން ދިޔައީ، ސްކޮޓްލެންޑްގެ މަޝްހޫރު ލަވަ "އޯލްޑް ލެންގް ސައިން"ގެ ރާގަށެވެ.\nއެހެން ނަމަވެސް އިނގިރޭސި ރާނީ އެލިޒަބަތު ދެވަނަ ރާއްޖެ ވަޑައިގަންނަވާ މުނާސަބާއާ ދިމާކޮށް، ޤައުމީ ސަލާމަށް އާ ރާގެއް ހެއްދެވީ އޭރުގެ ރައީސް އިބްރާހިމް ނާސިރުގެ އެދިވަޑައިގަތުމުގެ މަތިން، ޕަންޑިތު އަމަރަދޭވައެވެ. އަމަރަދޭވަ އަކީ ސުރީލަންކާގައި އުފެދުނު އެންމެ ވަރުގަދަ އެއް މިއުޒީޝަނެއްގެ އިތުރުން މޮޅު ލަވަކިޔުންތެރިއެއްވެސް މެއެވެ. އޭނާ އަވަހާރަވީ 2016 ވަނަ އަހަރު އެވެ.\nގައުމީ ސަލާމުގެ ރާގާއި ބެހޭ ގޮތުން ނަޝީދު ދެއްކެވި ވާހަކަފުޅު ގޯސްކަމަށް ވިދާޅުވެ ވަރަށް ގިނަ ދިވެހިބަހުގެ ފުންނާބުއުސް ބޭފުޅުން ވަނީ މީސް މީޑިއާގައި ހިޔާލުފާޅުކުރައްވާފައެވެ. ނަމަވެސް ނަޝީދު އެމަނިކުފާނު ދެއްކެވި ވާހަކަފުޅު އަދި މިހާތަނަށް ރަނގަޅު ކުރައްވާފައެއް ނުވެއެވެ. އަދި އެމަނިކުފާނު ދެއްވި ތެދު ނޫން މައުލޫމާތާއި ގުޅިގެން މަޢާފަށް ވެސް އެދިވަޑައިގެންފައެއް ނުވެއެވެ.\nނޮވެމްބަރު 15, 2019 10:25\nނަޝީދަކީ މާއެނގޭ މީހެއްކަމަށް ހެދިގެން އުޅޭ މީހެއް. އެއްވެސް ރިފަރެންސެއް ނެތި އޭނާ ދައްކާ މިފަދަ ވާހަކަތައް ގަބޫލުކުރާ ދިވެހިންވެސް އުޅޭ. ނަމަވެސް ދީނީ ޢިލްމުވެރިޔަކު ދަލީލާއެކު ދީނުގެ ކަމެއް ބަޔާން ކޮށްދިނީމަވެސް ގިނަ މީހުން އެބަހެއް ގަބޫލެއް ނުކުރޭ.. ހިތާމަހުރި..\nނޮވެމްބަރު 15, 2019 15:23\nއޮޅުނީކީ ނޫން. އޮޅުވާލީކީވެސް ނޫން. ނޭނގެނީ. އޭނަ ހީކުރަނީ ތިމަންނައަށް ނޭނގޭހެން އެހެން މީހުނަށްވެސް އެއްޗެއް ނޭނގެއޭ. އެހެންވީމަ ކޮންމެފަދަ ވާހަކައެއްވެސް އެނގޭކަމަށް ހެދިގެން ދައްކާލަނިކޮށް ތިމަންނައަށް ހާދަ އެނގެއޭ ހާދަ މޮޅޭ ހިތަށް އަރާނޭ.\nނޮވެމްބަރު 15, 2019 10:26\nއެއީ ރައްޔިތުންނައް އެންމެބޮޑައްކަންކަން އޮޅުވާލާ މަކަރުވެރުހީލަތްތެރި އެއް. . ތެ ދެއްބުނެވެންއޮތަސް ހަ ދާނީ ދޮގެއް. ދައްކާކޮންމެވާހަކައެއް އަސްލަކަށްވާނީ އެއާ ދިމާއ ދިކޮޅު.\nނޮވެމްބަރު 15, 2019 10:42\nއަބަދު ހަމައިގަ ހުންނަ މީހަކަށް ރަގަޅަށް ވާހަކަ ދެއްކޭނީ. ދެން މިކަހަލަ މީހަކު ދައްކާހާ ވާހަކަަޢާށް ދިވެހިން ހެއްލެންޖެހޭ\nނޮވެމްބަރު 15, 2019 10:44\nތާރީހް އޮޅުވާލަން އުޅުއްވާ ބޭފުޅެއް ވެރިކަމުގަ ހުންނެވިއިރު ނޮވެމްބަރ3ހިމަލާތަހުގީގު އޮޅުވާލުމައްޓަކާ ހުރިހާބަޔާންތަކާ ރިޕޯޓްތައް ރައީސްއޮފީހައްގެންގޮސް އެއެއްޗެތިބަދަލުކުރުމުގެ މަސްތްކަތްވަނީ ކޮއްފަ ވެރިކަމުން އިސްތިއުފާ ދިން އިރު ދާރުލްއާސާރުގަ ހުރިއެތައްލިއުމެއް ހުރީ މުލިއާގެތެރެއައްގެނެސް އެއައްބަލުގެނައުމުގެ މަސައްކަތްކޮއްފަ\nނޮވެމްބަރު 15, 2019 10:51\nމީނާގެ ސަޕޯޓަރުން ގަބޫލުކުރާނީ މީނާ ބުނާއެއްޗެއް. ކޮންމެ އެއްޗެއް ވިދާޅުވިއަސް ގަބޫލުކުރާނެ.\nނޮވެމްބަރު 15, 2019 10:52\nޢެއީ ޢާއްމުކަމެއް. ޢެކި ޖަލްސާތަކުގައި ތަފާސް ހިސާބުތަކާއި އެކިއެކި ކަންކަމަށް ޚަރަދުވާނެ ވަރާ ކުރެވުނު ފަރިތަކަމާއެކު މީހުންހައުރާންވާހާ މޮޅަށް ކިޔާލާނެ. ޢެކަމަކު އެއިން ގިނައެއްޗެހި ހުންނަނީ ދިމާނުވެ.\nނޮވެމްބަރު 15, 2019 11:01\nއެއީ ތިމާ ވަރުގެ ކަންކަން އެނގޭ މީހަކު ނެތްކަމަށް ހެދިގެން އުޅޭ ޖާހިލު ބީތާއެއް.\nނޮވެމްބަރު 15, 2019 13:37\nމިކަހަލަ މީހުނަށް މަމެން ކުޑައިރު ކިޔާ އުޅެނީ މުރަނގަ ގަސްދޮށުމާލިމީ ހުރިާ ކަމެއް އެނގޭކަމަށް ހެދިގެން އުޅެނީ ދަންނަ ކަމެއް މަދުވާނެ\nނޮވެމްބަރު 15, 2019 11:10\nނަޝީދަކީ ހުރިހާ ކަމެއް ދަންނަކަމަށް ހެދިގެންއުޅޭ މީހެއް\nނޮވެމްބަރު 15, 2019 11:33\nމިކަލޭގެއަށް އެނގޭނީ ހަމަ އެންމެކަމެއް ގެ ވާހަކަ ދައްކަން އެއީ ދޮގުވާހަކަ ދައްކަން ޝަރުޢީ ނިޒާމުން އިސްލާމްދީން ފޮހެލަން މަސައްކަތް ކުރުން\nނޮވެމްބަރު 15, 2019 13:47\nތީ ހަމަ ފައްކާ ރޯނު އެދުރެއް، މުރަނގަ ގަސްދޮށު މާލިމީ އެެއް\nނޮވެމްބަރު 15, 2019 14:06\nނަޝީދަކީ އޮޅުވާލުމާއި ދޮގުމަޢުލޫމާތު ފަތުރައިގެން އިސްތިހާރުވާން މަސައްކަތްކުރާމީހެއް\nނޮވެމްބަރު 15, 2019 14:27\nނޮވެމްބަރު 15, 2019 14:41\nދެން އެންމެ ރަނގަނގަޅު ގޮތަކަށްވާނީ ތާރީޚު ބަދަލުކޮށް ރނ ވިދާޅުވިގޮތައް ލިޔަން. އޭނާގެ ސިކުޑިން ވިސްނާ ކަނު ބީރުމީހުން އެ ބައުޅޭ.\nނޮވެމްބަރު 15, 2019 14:54\nދޮގުހެދުމަކީ ބޮޑުފާފައެއްކަމަކު ބައެއްމީހުންނަށް ދޮގުހެދުން އެއީ މާ ބޮޑުކަމެއް ނޫން. ދޮގުހެދުމަކީ\nކޮން ބައެއްގެ ސިފައެއްކަން އެންމެނަށްވެސް އެގޭނެ.\nނޮވެމްބަރު 15, 2019 15:00\nދޮގުހެދުމަކީ ބޮޑުފާފައެއްކަމަކު ބައެއްމީހުންނަށް\nއެއީ މާ ބޮޑުކަމެއް ނޫން. އަދިއެއީ ދެވިހިފާކަމެއް.\nދޮގުހެދުމަކީ މުނާފިގުންގެ ކަމެއް. ސަމާލުވޭ.\nނޮވެމްބަރު 15, 2019 15:47\nނަޝީދުއަށް ނޯޅެނީ ކޯޗެއް؟\nނޮވެމްބަރު 15, 2019 16:16\nބުނާގޮތަށް ތާރީޚު ބަދަލުކޮށްލާ. ޢޭނާގެ އަޢުވާނުން ދެކޭނީ ތީ ހަމަ ޙައްޤުތެދު ކަމަށް.\nނޮވެމްބަރު 15, 2019 17:05\nއެންމެން އެކައްޗެއްކިޔަސް އާބިދައްތަގެ މުހައްމަދު ބުނެފިއްޔާ އެވާނީ ތެދަކަށް އެމްޑީޕިއަންސްގެ ލޮޖިކް ހައްހައް\nނޮވެމްބަރު 15, 2019 17:50\nތާރީޚާއި ތަރިކަ ރައްކާތެރިކުރުމާބެހޭ ޤާނޫނެއް ހަދައި މިފަދަ ތާރީޚީ ވާހަކަ އޮޅޭގޮތަށް ދެއްކުމަކީ ކުށެއްކަމަށް ކަނޑައަޅަން ފެނޭ. ގަސްތުގަ އޮޅުވާލުމަށްވެސް މިފަދަ ކަންކަން ކޮށްފާނެ. ރަނގަޅުގޮތް އެނގުނީމަ މާފަށް އެދެންޖެހޭނެ.\nނޮވެމްބަރު 15, 2019 19:23\n8 ގަޑިއިރު ކުރިން ( ނޮވެމްބަރު 15, 2019 )\nމީނާއަކީ މަމޮޅު ހެދިގެން އުޅޭ ރޯނުއެދުރެއް.\nތާކުންތާކުނުު ޖެހޭ ބޮޑު ގަމާނެއް.\nނޮވެމްބަރު 15, 2019 20:10\nކޮންމެ އެއްޗެއް ކިޔަސް ހެޔޮތާ . ދިވެހިން ނަށް މިވަރު މީހެއް ނުފެނުނު . އަޅެފަހެ ލޮލަށް މިރުސްފެން އެޅިފަ ތިބި ބައިގަނޑެއްތަ މީ ؟\nނޮވެމްބަރު 15, 2019 20:20\nބަލަ ނަޝީދުއަކީ ހުރިހާ ދައިރާއަކުންވެސް އެންމެ ފުންނާބު އުސްއެދުރު "ރޯނުއެދުރު" އެމަނިކުފާނު އިރުދައްކާފައި އެއީހަނދޭ ބުންޏަސް ގަބޫލުކުރާބަޔަކު އެބަތިބި މިގަވްމުގައި ވީމާ އެމަނިކުފާނު މާފަށްއެދެންޖެހޭނެތަ؟ !\nނޮވެމްބަރު 15, 2019 22:37\nމި ސޮރު ދަންނަކަމެއް ނުދަންނަ ކަމެއްވެސް ނޯންނާނެ . ނަސީދަކީ ފައްކާ ރޯނު އެދުރެއް. އެގޭ އެއްކަމެއްވެސް ނޯީންނާނެ


Shaafee United Victory ah!\nޝާފީ ޔުނައިޓެޑް ވިކްޓަރީއަށް\nޝާފީ (ކ) އާއި ޔުނައިޓަޑް ވިކްޓަރީގެ ޖެނަރަލް ސެކެޓްރީ އިސްމާއީލް ޝަފީއު ---\nމިދިޔަ ސީޒަންގައި ވިކްޓަރީގެ ކެޕްޓަންކަން ކުރި، ޝާފިއު އަހްމަދު، ޝާފީ ކުރިއަށް އޮތް ސީޒަންގައި ޔުނައިޓަޑް ވިކްޓަރީއަށް ކުޅެން ސޮއި ކޮށްފި އެވެ.\nމިއީ، މި އަހަރު ސީޒަނަށް ތައްޔާރު ވުމުގެ ގޮތުން އެ ޓީމަށް ސޮއި ކުރުވި ފުރަތަމަ ކުޅުންތެރިޔާ އެވެ. އެ ކުލަބުން ބުނީ، އެހެން ބައެއް ކުޅުންތެރިންނާވެސް ވާހަކަ ދައްކަމުން އަންނަ ކަމަށެވެ. އަދި އެކުލަބުން ގެންނާނީ އެ ކުލަބުގެ ޓްރާންފާގެ އަގުތަކަށް ފެތޭ ކުޅުންތެރިން ކަމަށް އެކުލަބުން ބުނެ އެވެ.\nމިދިޔަ ސީޒަންގައި އެ ޓީމަށް ކުޅުނު ގިނަ ކުޅުންތެރިން، އެ ކުލަބުން ވަނީ ޓީމުގައި މަޑު ކުރުވާފަ އެވެ. ރާއްޖޭގެ މިވަގުތު ހުރި ތަޖުރިބާކާރު އެއް ޑިފެންޑަރު ޝާފީ ވަނީ އޭނާގެ ކެރިއަރުގައި، ނިއު ރޭޑިއަންޓާއި ވެލެންސިއާ އަދި ވިކްޓަރީ، ގްރީން ސްޓްރީޓް އަދި މާޒިޔާއަށް ކުޅެފަ އެވެ.\nވެލެންސިއާ އާއި ވިކްޓަރީގެ ކެޕްޓަން ކަމާއި، ނިއު ރޭޑިއަންޓްގެ ވައިސްކެޕްޓަންކަން ކުރި ޝާފީ ވަނީ، ގައުމީ ޓީމުގެ ވައިސް ކެޕްޓަންކަން ވެސް ކޮށްފަ އެވެ. މިދިޔަ ސީޒަންގައި ވިކްޓަރީއަށް ކުރިމަތިވި މާލީ ގޮންޖެހުންތަކާއެކު އެ ކުލަބުގެ އަޑިއަޅާލައި ޕްރެކްޓިސް ހުއްޓާލުމުން، އެ ޓީމުގެ ކުޅުންތެރިންގެ ކުޅުން މާބޮޑަކަށް ފާހަގަ ނުކުރެވުނެވެ.\nކުޅުންތެރިންނަށް މުސާރަ ނުދީ ހަތަރު މަސް ފާއިތުވެ ދިއުމުން، އެ ޓީމުން ކުޅެން ހަމަޖެހިފައިވާ ދެ މެޗަށް ހާޒިރު ނުވެ އެވެ. ފަހަުންވެސް ކުޅުންތެރިންގެ ކަންބޮޑުވުން އިތުރުވެގެން ދިޔަ ނަމަވެސް ކުޅުންތެރިން ދަނޑަށް ހާޒިރު ވުމުގައި ޝާފީގެ ލީޑާޝިޕް މުހިންމު ދައުރެއް އަދާ ކުރި އެވެ.\n"ކުޅުންތެރިން މެޗަށް ދަނީ ކެޕްޓަން [ޝާފީ] ކުޅުންތެރިންގެ ގާތު އެދުނީމަ." އޭރު ވިކްޓަރީއަށް ކުޅުނު ކުޅުންތެރިޔަކު ބުނެފައި ވެއެވެ.\nވެލެންސިއާއިން 2016 ވަނަ އަހަރުގެ އެފްއޭ ކަޕު ކާމިޔާބު ކުރީ އެ ޓީމު އުނދަގޫ ހާލަތެއްގައި ވަނިކޮށެވެ. ކުޅުންތެރިންނަށް މުސާރަ ނުދިނުމުގެ މައްސަލަތައްވެސް އެ ޓީމުގެ ތެރޭގައި ޖެހުނެވެ. އެހެންނަމަވެސް އެ ހާލަތުގެ ތެރެއިން ގޮސް އެފްއޭ ކަޕު ވެލެންސިއާއަށް ހޯދައި ދިނުމުގައި ޝާފީ ވަނީ މުހިންމު ދައުރެއް އަދާކޮށްފަ އެވެ.


ހއ. އިހަވަންދޫ ޕޮލިސް ސްޓޭޝަނުން އެއަތޮޅު މޮޅަދޫ ސްކޫލުގެ ދަރިވަރުންނަށާއި ބެލެނިވެރިންނަށް މައުލޫމާތު ދިނުމުގެ ޕްރޮގްރާމެއް ކުރިއަށް ގެންގޮސްފިއެވެ.\nމި ފެބްރުއަރީ 18 ން 20 އަށް މޮޅަދޫގައި ކުރިއަށް ގެންދިޔަ މި ޕްރޮގްރާމަކީ ހއ. އިހަވަންދޫ ޕޮލިސް ސްޓޭޝަނާއި މޮޅަދޫ ކައުންސިލް އިދާރާއާއި މޮޅަދޫ ސްކޫލު ގުޅިގެން ކުރިއަށް ގެންދިޔަ ޕްރޮގްރާމެކެވެ. މި ޕްރޮގްރާމުގެ ތެރެއިން ސްކޫލު ދަރިވަރުންނަށް ކުރިއަށް ގެންދިޔަ ސެޝަންގައި މޮޅަދޫ ސްކޫލުގެ ގްރޭޑް7އިން މަތީ ގްރޭޑްތަކުގައި ތައުލީމު ހާސިލްކުރާ ދަރިވަރުން ބައިވެރިވެފައިވާއިރު، މި ސެޝަންގައި މައުލޫމާތު ދީފައިވަނީ ލިވިންގ ވެލިއުސްއާ ގުޅޭގޮތުންނެވެ.\nމޮޅަދޫ ސްކޫލުގެ ބެލެނިވެރިންނަށް އަމާޒުކޮށްގެންވަނީ ދަރިން ތަރުބިއްޔަތު ކުރުމުގައި ބެލެނިވެރިން ސަމާލުކަން ދޭންޖެހޭ ކަންކަމާއި ގުޅޭގޮތުން ދެ ސެޝަނެއް ކުރިއަށް ގެންގޮސްފައެވެ. އަދި މި ދެ ސެޝަނުގެ އިތުރުން ބެލެނިވެރިންނަށްވަނީ ޓީމް ބިލްޑިންގ ހަރަކާތެއްވެސް ކުރިއަށް ގެންގޮސްފައެވެ.\nތިން ދުވަހުގެ މުއްދަތަށް މޮޅަދޫގައި ކުރިއަށް ގެންދިޔަ މި ޕްރޮގްރާމް ކުރިއަށް ގެންދިއުމުގައި މޮޅަދޫ ކައުންސިލާއި މޮޅަދޫ ސްކޫލު އަދި ރަށު ރައްޔިތުންގެ ފަރާތުން ފުލުހުންނަށް ބޮޑު އެއްބާރުލުމެއް ލިބިފައިވެއެވެ.\nއަތޮޅުތަކުގައި މަސައްކަތްކުރާ ފުލުހުން ދަނީ ރަށްރަށުގެ ސްކޫލުތަކުގެ ދަރިވަރުންނާއި ބެލެނިވެރިން އަދި އެރަށްރަށުގެ ރައްޔިތުން ހޭލުންތެރިކުރުމުގެ ގޮތުން ސިލްސިލާކޮށް މިފަދަ ޕްރޮގްރާމްތައް ހިންގަމުންނެވެ.


Thin Guraha Ehlainakah Araathy Bodu Binhelumeh Ge Nurahkaa - Vaguthu\nތިން ގުރަހަ އެއްލައިނަކަށް އަރާތީ ބޮޑު ބިންހެލުމެއްގެ ނުރައްކާ\n3 މަސް ކުރިން ( ފެބުރުއަރީ 7, 2019 )\nދުނިޔެ ހިމެނޭ ސުރޫދަ ނިޒާމު (ސޯލާ ސިސްޓަމް) ގެ ތިން ގުރަހައެއް އެއްލައިނަކަށް އަރާތީ މި މަހު މެދުތެރޭ ދުނިޔޭގެ އެކި ހިސާބުތަކަށް ބާރުގަދަ ބިންހެލުންތަކެއް އަތުވެދާނެ ކަމުގެ އިންޒާރު ސައިންސްވެރިން ދީފިއެވެ.\nސުރޫދަ ނިޒާމުގައި ހިމެނޭ މާސް, ޔޫރޭނަސް, ނެޕްޓިއުން އަންނަ ހަފްތާގައި އެއް ލައިނަކަށް ދިމާވެ އޭގެ ސަބަބުން އުފެދޭ ބިމަށް ދަމާ ބާރެއްގެ ސަބަބުން ދުނިޔޭގެ ބިންހެލުން އުފެދޭ ޓެކްޓޯނިކް ޕްލޭޓްތަކަށް އަސަރުކޮށް ދުނިޔޭގެ އެކި ހިސާބުތަކަށް ބާރުގަދަ ބިންހެލުންތަކެއް އަތުވެދާނެ ކަމަށް ސައިންސްވެރިން ބުނެއެވެ.\nސައިންސްވެރިން ބުނާގޮތުގައި މިހާރު އާދަޔާ ހިލާފަށް ދުނިޔޭގެ އެކި ހިސާބުތަކަށް ކުދި ބިންހެލުން އަންނަމުން ދިޔުމަކީ މީގެ އަލާމާތެއް ކަމަށެވެ. ފާއިތުވެދިޔަ ދުވަސްތަކުގެ ރެކޯޑުތަކާއި މިއަހަރުގެ ރެކޯޑުތައް އަޅައިކިޔާލާއިރު އެކަން ސާފުވެގެންދެއެވެ.\nބިންހެލުމަކީ އިންސާނުންނަށް ހުއްޓުވޭނެ ކަމެއް ނޫނެވެ. ގުރުރަތީ މިފަދަ ކާރިސާތަކަކީ އަބަދުވެސް ހިނގަ ހިނގާ ހުންނަ ކަންކަމެވެ. ކޮންމެ ދުވަހަކުވެސް ދުނިޔޭގެ ކޮންމެވެސް ހިސާބަކަށް ބިންހެލުމެއް އަންނަ އިރު މިއިން ކޮންމެ ބިހެލުމަކީ ގެއްލުން ވާ ކަހަލަ ބިންހެލުންތަކެއް ނޫނެވެ.\nދުނިޔެއަށް މިހާތަނަށް އައި އެންމެ ބާރުގަދަ ބިންހެލުން ރެކޯޑް ކުރެވިފައިވަނީ 9.5 ގެ ބާރުމިނުގައި 1960 ވަނަ އަހަރުއެވެ. ޗިލީ އަށް އައި މި ބިންހެލުމަކީ ބިންހެލުންތަށް މޮނިޓަރު ކުރަން ފެށިފަހުން ރެކޯޑް ކުރެވުނު އެންމެ ބާރުމިނެވެ.\n20 ވަނަ ގަރުނުގައި އައި އެންމެ ބާރުގަދަ ބިންހެލުން ގޮތުގައި ސިފަކުރާ މި ބިންހެލުމުގައި2މިލިއަން މީހުންގެ ގެދޮރު ގެއްލުނެވެ. އަދި މި ބިންހުމުގައު އުފެދުނު ބިޔަ ރާޅުތަކުގެ ސަބަބުން 6000 އަށްވުރެން ގިނަ މީހުން މަރުވިއިރު . ސުނާމީގެ ރާަޅުތަށް ފިލިޕީންސާއި ހަމައަށް ފޯރިއެވެ.\nސައިންސްވެރިން މީގެ އެތައް އަހަރުތަކެއް ކުރިން ވަނީ ދިރާސާތަކެއް ކުރިން ވަނީ ބިންހެލުން ދިރާސާ ކުރަން ފަށާފައެވެ. އެދިރާސީ މަސައްކަތްތަކުން ސައިންސްވެރިނަށް ހޯދުނީ ދުނިޔެއަށް ބާރުގަދަ ބޮޑު ބިންހެލުމެއް އައުން އަނެއްކާވެސް ގާތްވެފައިވާކަމެވެ.\nފެބުރުއަރީ 12, 2019 10:34\nއިންޑަނޭޝިއާއަށް 2004 އަށް އައީ 9.6ގެ ބިންހެލުމެއް..\nފެބުރުއަރީ 13, 2019 10:58\nކީވެތޯ ބައެއް ބަސްތަށް ދިވެހި ބަހުން އަދި އަނެއް ބައި ބަސްތަށް އިނގިރޭސިން ؟


މުޙައްމަދު ލަތީފް - ވިކިޕީޑިއާ\n3 ދިވެހި ސަރުކާރުގައި\nޑރ މުޙައްމަދު ލަތީފް އަކީ ތ.އަތޮޅު ކިބިނދޫ އަށް އުފަން ބޭފުޅެކެވެ. ޑރ މުޙައްމަދު ލަތީފް ކައިވެނި ބައްލަވައިގެން އުޅުއްވަނީ ކުރިން ފ.އަތޮޅު އަތޮޅުވެރިކަމުގެ މަގާމްގައި ގިނަ ދުވަސްތަކެއް ވަންދެން ހުންނެވި ޒަކަރިއްޔާ ޙަމީދު ދަރި ކަނބަލުން ޝަކީލާ ޒަކަރިއްޔާ ޙަމީދު އާއެވެ. ޑރ މުޙައްމަދު ލަތީފް އާއި ޝަކީލާއަށް3ކުދިން ލިބިފައި ވެއެވެ.\nޑރ މުޙައްމަދު ލަތީފް ޕީއެޗްޑީ ހައްދަވާފައިވަނީ އެޑިޔުކޭޝަން ޕްލޭނިންގ ގެ ދާއިރާ އިންނެވެ. މާސްޓާރސް ހައްދަވާފައިވަނީ ތައުލީމީ ދާއިރާއިންނެވެ. މާސްޓާރސް އަދި ޕީއެޗްޑީ ޙާޞިލްކުރެއްވީ ޔުނިވަސިޓީ އޮފް ވޭލްސް ގައެވެ. މީގެ އިތުރުން ވޭލްސްގެ ކާރޑިފް ޔުނިވަސިޓީގައި ޕޯސްޓް ގްރެޖުއޭޓް ސްޓަޑީޒް އިން ޑިމޮގްރަފީ ފުރިހަމަ ކުރައްވާފައި ވެއެވެ.\nޑރ މުޙައްމަދު ލަތީފް ވަނީ ދިވެހި ސަރުކާރުގެ ތަފާތު ފެންވަރުގެ ވަޒީފާތަކާއި މަގާމްތައް ފުރުއްވާފައެވެ. މިގޮތުން ދިވެހިރާއްޖޭގެ ތަޢުލީމް ކުރިއަރުވާ މަރުކަޒު، މިނިސްޓްރީ އޮފް އެޑިޔުކޭޝަން، މިނިސްޓްރީ އޮފް ފޮރިން އެފެއާރޒް، އަދި ސްރީލަންކާގައި ހުންނަ ދިވެހިރާއްޖޭގެ އެމްބަސީ ފަދަ ތަންތަނުގެ ވަޒީފާތަކުގައި ޑރ މުޙައްމަދު ލަތީފް އުޅުއްވާފައި ވެއެވެ.\n1979 ވަނަ އަހަރުން ފެށިގެން ރައްޔިތުންގެ ޚާއްޞަ މަޖްލީހުގެ މެންބަރުކަން ކޮށްފައިވެއެވެ. ޑރ މުޙައްމަދު ލަތީފް ވަނީ ޕަބްލިކް އެޑްމިނިސްޓްރޭޝަން ރިފޯމް ޕްރޮޖެކްޓްގެ ނޭޝަނަލް ޑިރެކްޓަރުކަން، އަދި މޯލްޑިވްސް ސެންޓަރ ފޯރ މެނޭޖްމަންޓް އެންޑް އެޑްމިނިސްޓްރޭޝަން(މިހާރުގެ ފެކަލްޓީ އޮފް މެނޭޖްމަންޓް އެންޑް ކޮމްޕިއުޓިންގ) ގެ ޑިރެކްޓަރު ޖެނެރަލްކަން ވެސް ކޮށްފައެވެ. މިބުނި ދެމަގާމްގައި ހުންނެވީ 1992ން 1993 އަށެވެ.\n1993 ވަނަ އަހަރު މިނިސްޓްރީ އޮފް އެޓޯލްސް އެޑްމިނިސްޓްރޭޝަންގެ ނާއިބަކަށް އިސްކުރެވުނެވެ. އަދި 1993ން 2002 އަށް މިނިސްޓްރީ އޮފް އެޑިޔުކޭޝަންގެ މަގާމް ޑރ މުޙައްމަދު ލަތީފް ފުރުއްވާފައި ވެއެވެ. ދިވެހިރާއްޖޭގެ ޕާލަމެންޓްގައި މެންބަރެއްގެ ހައިސިއްޔަތުން ވެސް ޑރ މުޙައްމަދު ލަތީފް ވަނީ މަސައްކަތް ކުރައްވާފައެވެ.


SunOnline: Kashmir ge massalaigai Pakistan in India aa viyafaareege gulhun kan'daalaifi\nކަޝްމީރުގެ މައްސަލާގައި ޕާކިސްތާނުން އިންޑިއާއާ ވިޔަފާރީގެ ގުޅުން ކަނޑާލައިފި\nރުގިއްޔާ މުހައްމަދު މޫސާ 08 Aug 2019, 10:13\nކަޝްމީރުގެ މައްސަލައިގައި ޕާކިސްތާނުން ވަނީ އިންޑިއާއާ ވިޔަފާރީގެ ގުޅުން ކަނޑާލަން ނިންމާފަ -- ފޮޓޯ: އޭއެފްޕީ\nއިސްލާމްއާބާދު (އޮގަސްޓު 8): ކަޝްމީރުގެ މައްސަލާގައި ޕާކިސްތާނުން އިންޑިއާއާ ވިޔަފާރީގެ ގުޅުންތައް ކަނޑާލައި، އެގައުމުގައި ހުންނަވާ އިންޑިއާގެ ސަފީރު އަނބުރާ ފޮނުވާލާނެ ކަމަށް ބުނެފި އެވެ.\nޕާކިސްތާންގެ ބޮޑުވަޒީރު އިމްރާން ޚާން އިސްކޮށް ހުންނެވި ގައުމީ ސަލާމަތާ ބެހޭ މަޖިލީހުގެ ބައްދަލުވުމަކަށް ފަހު އެގައުމުން ނިންމާފައި ވަނީ ދެ ގައުމުގެ ޑިޕްލޮމެޓިކް ގުޅުންތައް ކުޑަކޮށް، ވިޔަފާރީގެ ގުޅުން ކަނޑާލުމަށެވެ. އަދި އެގައުމުގެ ފޮރިން މިނިސްޓަރު ޝާހު މަހުމޫދު ގުރައިޝީ ވަނީ އިންޑިއާގެ ސަފީރު އަޖޭ ބިސާރިއާ އަނބުރާ ފޮނުވާލާނެ ކަމަށް ވިދާޅުވެފަ އެވެ.\nމީގެ އިތުރުން ޕާކިސްތާނުން އިންޑިއާއަށް އަލަށް އައްޔަން ކުރި ސަފީރު މުއީނުލްހައްގު ދިއްލީއަށް ވަޑައިނުގަންނަވާނެ ކަމަށް ގުރައިޝީ ވިދާޅުވި އެވެ.\nމިދިޔަ ހޯމަ ދުވަހު އިންޑިއާ އިން ވަނީ އެގައުމުގެ ގާނޫނު އަސާސީން ކަޝްމީރަށް ހާއްސަ އިމްތިޔާޒުތައް ލިބިދޭ މާއްދާ 370 އުވާލައިފަ އެވެ. އަދި އިއްޔެ އެގައުމުގެ ޕާލިމެންޓުގެ ތިރީގެއިން ވަނީ ކަޝްމީރުގައި އިންޑިއާއިން ވެރިކަން ކުރާ ފަޅި ދެ ޔޫނިއަން ޓެރިޓަރީއަކަށް ބަހާލަން ހުށަހަޅާފައިވާ ގަރާރަކަށް ރުހުން ދީފަ އެވެ. އެއީ ޖައްމޫ އެންޑް ކަޝްމީރު އެއް ޓެރިޓަރީއަށް އަދި ލަޑާކް އެއް ޓެރިޓަރީއަށެވެ.\nއިންޑިއާގެ އެނިންމުމާ އެކު ކަޝްމީރަށް ޑިފެންސް އާއި ދާހިލީ ކަންތައްތަކާއި ކޮމިއުނިކޭޝަންސް ނޫން އެހެން ކަންތައްތަކުގައި އަމިއްލައަށް ގޮތް ނިންމުމަށް ދީފައިވާ ބާރު ގެއްލިގެންދާނެ އެވެ. އަދި އިންޑިއާގެ އެހެން ސްޓޭޓްތަކުގެ ރައްޔިތުންނަށް ކަޝްމީރުން ބިން މިލްކު ކުރެވި، އެސަރަހައްދުގައި ވަޒަންވެރިވެވޭނެ އެވެ.\nމާއްދާ 370 އުވާލުމަކީ އިންޑިއާގެ ވެރިކަން ކުރާ ބީޖޭޕީގެ މެނިފެސްޓޯގައި ހިމަނާފައިވާ ވައުދެކެވެ. އަދި ބައެއް ފަރާތްތަކުން ބުނާ ގޮތުގައި ބީޖޭޕީގެ މަގުސަދަކީ މުސްލިމް މެޖޯރިޓީ އޮންނަ ކަޝްމީރުގައި ހިންދޫންގެ އާބާދީ އިތުރު ކުރުމެވެ.\nއިންޑިއާ އާއި ޕާކިސްތާން 1947ގައި މިނިވަންވި ފަހުން ދެގައުމުން ވަނީ ކަޝްމީރުގެ މައްސަލައިގައި ދެ ފަހަރަކު ހަނގުރާމަކޮށްފަ އެވެ. އަދި ކަޝްމީރުގައި އިންޑިއާއިން ވެރިކަން ކުރާ ފަޅީގެ ގިނަ އަދަދެއްގެ މީހުން ޕާކިސްތާނާ ގުޅެން ބޭނުންވާ އިރު، ކަޝްމީރަކީ މިނިވަން ދައުލަތަކަށް ހެދުމަށް ވެސް ބައެއް މީހުން ބޭނުންވެ އެވެ.


އިންޑިޔާގައި އަންހެނުންނަށް ހާއްސަ ފިޔާތޮށި ޓެކްސީ ތައާރަފް ކޮށްފި\nJanuary 12, 2019 17:17:49\nއިންޑިޔާގެ ބެންގަލޫރުގައި އަންހެނުންނަށް ހާއްސަކޮށްގެން ފިޔާތޮށި ޓެކްސީތަކެއް ތައާރަފް ކޮށްފިއެވެ. މިމަހު ހަތް ވަނަ ދުވަހު ތައާރަފް ކުރި މި ޓެކްސީތަކުގެ ޑްރައިވަރުންނަށްވެސް ތިބެނީ އަންހެންވެރިންނެވެ. އަންހެނުންނަށް ހާއްސަ ކޮށްލައިގެން ޓެކްސީތަކެއް ތައާރަޕް ކުރީ އަންހެނުންނަށް ރައްކާތެރިކަން ފޯރުކޮށްދިނުމަށް ކަމަށް، ބެންގަލޫރު ނިސްބަތްވާ ކަރްނާޓަކާ ސްޓޭޓް އޮފިޝަލުން މައުލޫމާތު ދެއެވެ. މިފަދަ ޓެކްސީތަކުގައި ދަތުރު ކުރެވޭނީވެސް ހަމަ އެކަނި އަންހެނުންނަށް ކަމަށްވެސް އޮފިޝަލުން ވިދާޅުވެއެވެ. އަދި މިހާތަނަށް މި ޓެކްސީތަށް އޮޕަރޭޓް ކުރަން ހަމަޖެހިފައިވަނީ ބެންގަލޫރު އެއާޕޯޓުން ކަމަށްވެސް އޮފިޝަލުންނާއި ހަވާލާދީ "އިންޑިޔާޓައިމްސް" އިން މައުލޫމާތު ދެއެވެ.\nއަންހެނުންނަށް ހާއްސަކޮށްގެން ތައާރަފް ކުރި މި ޓެކްސީތަށް ދުއްވަން ތިބޭ އަންހެން ޑްރައިވަރުންނަކީ، ތަފާތު ބަސްތަކުން ވާހަކަ ދައްކަން އިނގޭ، އަދި މަގުމައްޗަށް ފަރިތަ ބައެކެވެ. އަދި ޓެކްސީގައި ހަރުކުރެވިފައިވާ ޖީޕީއާރްއެސް ފަދަ އިލެކްޓްރޯނިކް ވަސީލަތްތަށް ފުރިހަމައަށް ބޭނުންކުރަން ދަސްކޮށްދެވިފައިވާ ބައެއްކަމަށް ސްޓޭޓް އޮފިޝަލުން މައުލޫމާތު ދެއެވެ.\nމިގޮތަށް ޓެކްސީތަށް ތައާރަފް ކުރުމުން ބެންގަލޫރުގެ ރައްޔިތުންވަނީ މިކަން ވަރަށް ބޮޑަށް ބަލައިގަނެފައެވެ. އަދި އެކަމުގެ ސަބަބުން ޓެކްސީ ޑްރައިވަރުންގެ ގޮތުގަތި ފިރިހެނުން ތިބެ އަންހެނުންނަށް ކުރަމުން އަދި ޖިންސީ ފުރައްސާރައިން އަންހެނުން ސަލާމަތް ވާނެ ކަމަށް އެމީހުން ބުނެއެވެ.


މަރާއި ދިރުމާއި އޭގެ ޙިކުމަތް3– DhiSalafiyyah\nﷲއީ އެއްކައުވަންތަ އިލާހެވެ. އެއިލާހީ މަރުއްވާ އަދި ދިރުއްވާ އިލާހެވެ.\nމަރުގަންނެވުމާއި ދިރުއްވުމަކީ ހަމައެކަނި ﷲތަޢާލާ އަށް ޚާއްޞަވެގެންވާ ދެކަމެވެ. މިދެކަމުގައި އެއިލާހާ އެހެން ފަރާތެއް ބައިވެރި ކުރުމަކީ ޝިރުކެކެވެ. އެއިލާހުގެ ވަޙީ ބަސްފުޅުގައި ވެއެވެ.\n” لَهُ مُلْكُ السَّمَاوَاتِ وَالْأَرْضِ يُحْيِي وَيُمِيتُ وَهُوَ عَلَىٰ كُلِّ شَيْءٍ قَدِيرٌ ﴿الحديد: ٢﴾”\nމާނައީ: ” އުޑުތަކާއި، ބިމުގެ ވެރިކަން މިލްކު ވެގެންވަނީ، އެއިލާހަށެވެެެެެެެެ. ދިރުއްވަނީވެސް، އަދި މަރުގަންނަވަނީވެސް، އެއިލާހެވެ. އަދި އެއިލާހީ ކޮންމެކަމެއްގެ މައްޗަށް ކުޅަދުންވަންތަ އިލާހެވެ.”\nއަދިވެސް ވަޙީކުރައްވާފައި ވެއެވެ.\n” لَا إِلَـٰهَ إِلَّا هُوَ يُحْيِي وَيُمِيتُ رَبُّكُمْ وَرَبُّ آبَائِكُمُ الْأَوَّلِينَ ﴿الدخان: ٨﴾”\nމާނައީ: “އެއިލާހު މެނުވީ އަޅުކަންވެވުން ޙައްޤުވެގެންވާ އެހެން އިލާހަކު ނުވެއެވެ. ދިރުއްވަނީވެސް، އަދި މަރުގަންނަވަނީވެސް، ހަމަ އެއިލާހެވެ. އެއީ ތިޔަބައިމީހުންގެ ވެރި ރައްބެވެ. އަދި ތިޔަބައިމީހުންގެ އިސްވެދިޔަ ކާބަފައިންގެވެސް ވެރި ރައްބެވެ.”\nއަދިވެސް އެއިލާހު ވަޙީކުރައްވަފައި ވެއެވެ.\n” يَا أَيُّهَا الَّذِينَ آمَنُوا لَا تَكُونُوا كَالَّذِينَ كَفَرُوا وَقَالُوا لِإِخْوَانِهِمْ إِذَا ضَرَبُوا فِي الْأَرْضِ أَوْ كَانُوا غُزًّى لَّوْ كَانُوا عِندَنَا مَا مَاتُوا وَمَا قُتِلُوا لِيَجْعَلَ اللَّـهُ ذَٰلِكَ حَسْرَةً فِي قُلُوبِهِمْ وَاللَّـهُ يُحْيِي وَيُمِيتُ وَاللَّـهُ بِمَا تَعْمَلُونَ بَصِيرٌ ﴿آل عمران: ١٥٦﴾”\nމާނައީ: “އޭ އީމާންވެއްޖެ މީސްތަކުންނޭވެ! ކާފިރުވި މީހުން ފަދައިން ތިޔަބައިމީހުން ނުވާށެވެ! (އެއީ) އެއުރެންގެ އަޚުން ދަތުރު ފަތުރުކޮށް އުޅުނުހިނދު ނުވަތަ، ހަނގުރާމަވެރިންކަމުގައި ވީހިނދު، ތިމަންމެންގެ ގާތުގައި އެއުރެން ތިބިނަމަ މަރެއްނުވީހޭ، އަދި ޤަތުލެއްވެސް ނުވީހޭ، އެއުރެންގެ އަޚުންނަށް ބުނި މީހުންނެވެ. (އެއުރެން އެ ބަސްބުނީ) ﷲ، އެ ބަސް އެއުރެންގެ ހިތްތަކުގައި ހިތާމަޔެއް ކަމުގައި ލެއްވުމަށެވެ. ދިރުއްވަނީވެސް، އަދި މަރުގަންނަވަނީވެސް، ﷲ އެވެ. އަދި، ﷲ އީ، ތިޔަބައިމީހުން ކުރާ ކަންތައް މޮޅަށް ބައްލަވާވޮޑިގެންވާ އިލާހެވެ.”\nހުރިހާއެއްޗެއްގެ ދިރުން ލެއްވިފައި ވަނީ ފެނުގައެވެ.\nﷲގެ ވަޙީ ބަސްފުޅުގައިވެއެވެ.\n” أَوَلَمْ يَرَ الَّذِينَ كَفَرُوا أَنَّ السَّمَاوَاتِ وَالْأَرْضَ كَانَتَا رَتْقًا فَفَتَقْنَاهُمَا وَجَعَلْنَا مِنَ الْمَاءِ كُلَّ شَيْءٍ حَيٍّ أَفَلَا يُؤْمِنُونَ ﴿الأنبياء: ٣٠﴾”\nމާނައީ: “ހަމަކަށަވަރުން، އުޑުތަކާއި، ބިން، އެކަތިގަނޑަކަށް ވެފައިވަނިކޮށް، ފަހެ، ތިމަން އިލާހު އެދޭތި ވަކިކޮށްލެއްވިކަން، ކާފިރުވި މީހުން ނުދަންނަނީ ހެއްޔެވެ؟ އަދި ތިމަން އިލާހު ހުރިހާ އެއްޗެއްގެ ދިރުން ފެނުގައި ލެއްވީމެވެ. ފަހެ، އެއުރެން އީމާން ނުވަނީ ހެއްޔެވެ؟ “


Hiyaa Flat Thakuge Kuyyakee 8500 Rufiya Kan iulaan Koffi - Vaguthu\nހިޔާ ފްލެޓްތަކުގެ ކުއްޔަކީ މަހަކު 8500 ރުފިޔާކަން އިއުލާންކޮށްފި\nހިޔާ ފްލެޓްތަކަށް މަހަކު 8500 ރުފިޔާ ދައްކަން ޖެހޭނެކަން ސަރުކާރުން އިއުލާންކޮށްފިއެވެ.\nއެޗްޑީސީ އިން މިރޭ ކުރި އިއުލާނެއްގައި ވިދާޅުވީ ފުލެޓުތަކަށް ފައިސާ ދައްކާ ޚަލާސްކުރުމަށް ހަމަޖެހިފައިވަނީ 25 އަހަރުގެ މުއްދަތަށް ބަހާލައިގެން، އިންސްޓޯލްމަންޓުގެ ގޮތުގައި މަހަކު 7,500ރ ދައްކާގޮތަށް ކަމަށާއި އަދި ފުލެޓުގެ މެނޭޖްމެންޓު ފީގެ ގޮތުގައި ކޮންމެ މަހަކު 1,000ރ. ނަގާގޮތަށްވެސް ވަނީ ހަމަޖެހިފައި ކަމަށެވެ.\nނަމަވެސް، ފުލެޓު އެއްބަސްވުމުގައި ސޮއިކުރާ ތާރީޚުން ފެށިގެން ތިން މަސްދުވަހުގެ މުއްދަތަކީ އެއްވެސް ފައިސާއެއް ދައްކަންނުޖެހޭ މުއްދަތެއްގެ ގޮތުގައި ސަރުކާރުން ވަނީ ކަނޑައަޅާފައި ކަމަށް އެޗްޑީސީ އިން ވިދާޅުވިއެވެ.\nމީގެއިތުރުން، މި ފުލެޓުތަކަށް ޑައުންޕޭމަންޓުގެ ގޮތުގައި އެއްވެސް ފައިސާއެއް ނެގުމަށް ހަމަޖެހިފައެއްނުވާކަމަށް އެޗްޑީސީގެ އިއުލާނުގައި ވިދާޅުވެފައި ވެއެވެ. ނަމަވެސް، އެއްވެސް ފަރާތަކުން ޑައުންޕޭމަންޓުގެ ގޮތުގައި ފައިސާ ދައްކަން ބޭނުންވާނަމަ އެ ފަރާތްތަކަށް އެ އިންތިޒާމު ހަމަޖައްސައިދެވޭނެ ކަމަށާއި އަދި، ފައިސާ ދައްކަން ކަނޑައެޅިފައިވާ މުއްދަތު ކުޑަކުރަން ބޭނުންވާ ފަރާތްތަކަށް އެ ފުރުޞަތުވެސް ދެވޭނެކަމުގައި ވެސް އެޗްޑީސީ އިން ވިދާޅުވިއެވެ.\nކުރީގެ ރައީސް އަބްދުﷲ ޔާމީންގެ ސަރުކާރުން ހުޅުމާލޭގައި އިމާރާތްކުރަން ފެށި ހިޔާ ފްލެޓްތަކުގެ މަހު ކުލީގެ ގޮތުގައި ދައްކަން ޖެހެނީ 5،600 ރުފިޔާ ކަމަށް އޭރު ސަރުކާރުގެ އިސް މަގާމުތައް ފުރުއްވާފައިވާ ބޭފުޅުން ވިދާޅުވެއެވެ. އެކުލި ރައީސް އޮފީހުން ޔާމީންގެ ވެރިކަމުގައި އެޕްރޫވްކޮށް ހައުސިން މިނިސްޓްރީއަށް ފޮނުވި ލިޔުންތައް ވެސް އާއްމުވެފައި ވެއެވެ.\nއޭރުގެ ސްޓޭޓް މިނިސްޓަރު އަދި ޕީޕީއެމްގެ ނައިބު ރައީސް ޣައްސާން މައުމޫން ސޮއިކުރައްވައި އޮކްޓޯބަރު، 17، 2018 ގައި ހައުސިން މިނިސްޓްރީ އަށް ފޮނުއްވި ކަމަށް އާއްމުކޮށްފައިވާ ސިޓީގައި ވިދާޅުވެފައި ވަނީ، ފްލެޓްތަކުގެ އަގު 20 އަހަރަށް ބަހާލައި ޑައުންޕޭމަންޓަކީ 25،000ރ. ކަމަށް ކަނޑައެޅުމަށެވެ. އަދި ކުލީގެ ގޮތުގައި 5،600ރ. ހަމަޖައްސައި މެއިޓެނެންސް ފީގެ ގޮތުގައި 1،000ރ. ކަނޑައެޅުން ރަނގަޅު ކަމަށް ރައީސް ޔާމީން ނިންމަވާފައިވާ ކަމަށް ވެސް އޭގައިވެ އެވެ.\nމީގެ ކުރިން ވެސް ސަރުކާރުން ވަނީ ހިޔާ ފްލެޓްތައް 5600 ރުފިޔާއަށް ކުއްޔަށް ނުދެވޭނެ ކަމަށް ބުނެފައެވެ.\nބޯހިޔާވަހިކަން އަތްފައި ފޯރާ ހިސާބަށް އައިސް ވައުދުތައް ފުއްދި ފުރާ ފުރިހަމަވެ ކޯދުލައި އަރަން ފެށީ.\nމެއި 26, 2021 23:36\nކޮތަރުކޮޢްޓަށް ތިކިޔާއަގު މިކަހަލަ ދުވަސް ވަރެއްގާ ތިޔައީ މީހުން އޮބިއަޅަނީނޫންބާ!އެއްޗެއް ނުކިޔަން ހުއްޓަސް ތިވަރުވީމާ ބުނެވޭނެ!\nމެއި 26, 2021 23:38\nއަނެއްކަންތައް 1000 ރުފިޔާ ނަގަނީ ސިޑިކަހަން ތިޔާތަޖުގެ ލިފްޓްކަހަން ކޮން މަތާމާތެއް މުށިނެއްޓުނަށް މިހާރު އަހަޜުމެން ޖެހެނީ އަމިއްލައަށް ކުރަން ސިޑިގޮޅިވެސް ކުނިނުކަހާ 3މަސް ވެއްޖެ\nމެއި 26, 2021 23:42\n2023 ހަނދާން ނައްތާލަ މިސަރުކާރުން\nމެއި 27, 2021 00:02\nމީ ބޮޑު އަގެއް އަންފިނިޝްޑް ތަނަކަށް ނަގަން. ޤްބޫލެއް ނުކުރެވޭ. އިތުރަށް ވިސްނާލުން މުހިންމު.\nމެއި 27, 2021 00:06\nހިޔަާ ފްލެޓަށްވުރެ ބޮޑު ފިނިޝިންގް ނިންމާފަަ ހުރި ފްލެޓްތައް 6500ރ 7000ރ ހަތަރު ފާރަށް 8500ރ ހެޔޮނުވާނެ. ކަރަންޓް ބިލް ފެންބިލް ލީިމަ 13000ރ. ޏުވަތަ 14000ރ ނެތް ސަލާމަތެއް.\nމެއި 27, 2021 00:16\nއިރާދަ ކުރައްވައިގެން ޔާމީންއަށް ވެރިކަން ލިބިއްޖެޔާމުން މިއަގުތށް ކުޑަކޮއްދޭނެ\nމެއި 27, 2021 00:24\nމެއި 27, 2021 00:25\nމެއި 27, 2021 00:59\nސާބަހޭ ރައްޔިތުންގެ ސަރުކާރަށް ތިފަދަ އޯގާތެރި ވެރިކަމެއް ދުވަހަކުވެސް ދިވެހިންނަށް ނުލިބޭނެ ބާރަށް އަތްޖަހާ 👏👏👏👏\nމެއި 27, 2021 01:37\nތަން ނުނިންމާ ހަވާލިކުރަނީ...ކުރީގެ ތަންތަނެއްވުރެ މާކުޑަ ..ރޫމް މަދު އެކަމު ކުލި މާބޮޑު\n..ކޯއްޗަކަށް މިވީ..ގުއި ސަރުކާރު\nމެއި 27, 2021 01:53\nމުސްސަދިންނަށް މިފުލެޓު ގައުޅެވޭނީ،،،އާދައިގެ ލޭބަރެއްގެ މުސާރަ 5000ރ މަހަ ކު ލިބެނީ،،،،މީހުން ގެ މުސާރަ އަ ކަށް ބަދަލެއް ނާދޭ،\nމެއި 27, 2021 02:13\nކުރިން ފިނިޝްކޮށްފަ ދީފަހުރި3ރޫމު ތަންތަން ދިނީ 7000 އަށް. ފިނިޝްނުކޮށްހުރި 2ކޮޓަރި ތަންތަން މަހަކު 8500އަށް އަގުބޮޑު ކުރުމުން އެގެނީ މި އެމްޑީޕީ ސަރުކާރުގެ ހިޔަޅުކަން. އާދައިގެ ދެރަނިމަެތި ރައްޔިތުމީހާއަށް ނުނިންމާހުރި 2ކޮޓަރީގެ "ކޮތަރު ކޮއްޓެއްގެ" ސެލް އެއް ތިދެނީ 2.5 މިލިއަންއަށް. މިއީ ޕްރައިވެޓް ސެކްޓާ މީހުން ލަގްޝަރީ އެޕާރޓްމެންޓްތައް މިހާރު ވިއްކާ އަގު. މިއަށް ސޯޝަލް ހައުސިންގއޭ ކިޔޭނެތަ؟\nމެއި 27, 2021 04:04\nތިއީ ރައްޔަތުންނައް ހެޔޮއަގުގާ ބޯހިޔާވަހިކަން ހޯދާދެން އާސަރުކާރު ޔާމީނުގެ ސަޜުކާރުގާ ތިންކޮޓްރި ހަހާސްރުފިޔާ ހަތްސަތޭެކް ފަންސާސް އަކަފޫޓް އަން ހާސް ފަސްސަތޭކަރުފިޔާ ފަސްސަތޭކައެންތަންކޮޅުގެ އަގު ނުނިންމާ؟ މިހިރީ ހެޔޮވެރިކަން ފެންނަނީ ރައްޔަތުންފަބާވަނީ ސަރުކާރުގެ ބައެއްވެރިން މުއްސަދިވަނީ؟\nމެއި 27, 2021 04:58\nމިސަރުކާރަކަށްނުވާނެއެވެ. ސަބަބަކީ އެކަން ދިގުދަންމައިގެން ލޯނުގެ އިންޓަރެސްޓް ބޮޑުވުމުން މިހާރު އެކަން ސަރުކާރަށްނުވީއެވެ.\nމެއި 27, 2021 05:55\nމުސްކުޅިންބުނޭމީދަލަކަށްދުވަހެއް އައްޔާ ހިކަންޖަކައްވެސް ދުވަހެއްއަންނާނޭ އަހަރެމެންނައް ލިބޭދުވަސް ﷲ އިރާދަކުރެއްވިއްޔާ މާދުރެއްނޫން. ﷲ އިރާދަކުރެއްވިއްޔާ މި ބަލާއެއްފަދަ ވެރިކަންވެސް މާގިނަދުވަހެއްނުވެނިމިދާނެ. މިހާރުއެކަމުގެ ކޮޅުމަތިއަތްފޯރާހިސާބުން އެބަފެނނޭ.\nމެއި 27, 2021 07:43\nބްރޯ ތީތި ކަޑައޭ. ތިޔަކަށް ނުކިޔާނެ ސޯޝަލް ހައުސިންގ އެކޭ. ތިޔަށް ކިޔާނީ ސޯޝަލް ފެލުމޭ.\nމެއި 27, 2021 07:53\nމީ ކޮންވައްތަރު ހުންނަނީތަ ބޭބޭ؟ ޔާމިނު ސަރުކާރު ބުނަނީ ފުލެޓު ދެނީ 5500. 3000 ބޮޑުކުރަނީ މި ސަރުކާރު. ސަކަރާތް ހުންނަނީ މި ސަރުކާރު. އާރެން ކަނީ ފެންވަރަނީ ކަރަންޓު ބިލް. ޙުންނަނީ. ފެންބިލް ހުންނަނީ ބައިވަރު ލާރި.\nމެއި 27, 2021 07:58\nRees Solihu nuvatha Aslam ah kalhu saithateh ehnmmevaguthaku hippavvan 8500/- dhakkakah ehchakah nuvedhane, ekamu mithanuga dhiriulhenthibi gina rayyithunah mivaru dhekkumaky kuran jehey ehenihen kharadhuthakai eku (karantu bill, fen bill, media net, internet, vemko, keumuge kharadhu adhi transport) kurevidhaane kamehnoon. Heyonuvaane rayyithunnah mifadha nikamethikameh dheykah, Avahah heyo visni agu thirikoh dhevva😭.\nމެއި 27, 2021 08:23\nސޯލިހުބެ އައް ފުލެޓެއް އަޅާ ނުލެވި އެހެން މީހަކު އަޅާފަހުރި ތަނަކައް އަގު ނަގަންތިވަރު ކުޑަ ލަދައްތަ ގަމީހާ ފަޓުލޫނު ލައިގެން ރޮއިރޮއެ ތިއިންނަނީ ނިކަން ރޮއެފަ މިަގުތައް ކުޑަކޮއްބަލަ..\nމެއި 27, 2021 08:27\nތިޔަތަނަކީ، ކޮތަރު ކޮށީގެ ހާލަތުގައި ހުރި ތަނެކޭ ބުނީ، ރައީސް ސޯލިހު! ދެން ތިވަރުގެ ތަނެއް އަދި ދޮރެއް މުއްޓެއް، ފަންކާއެއް ލައިޓެއް ނެތް ތަނަކުން ތިހާ ބޮޑު އަގެއް ނަގަނީ ކީއްވެތަ؟ އާދައިގެ ރައްޔިތުމީހާ އަށް ކިހާބޮޑު ގެއްލުމެއް ތިޔަ ދެނީ..... ތިހެން ނަހައްދަވާ! ރައްޔިތުން އަށް އޯގާވެލައްވާ!\nމެއި 27, 2021 09:12\nކުލި މާބޮޑު ކުޑަކޮށްލަ، އެއްވެސް ބަޔަކުގެ ޖީބަށް ފައިސާ ދާގޮތަށް ބޮޑު ކުލި ނެގިގެން ނުވާނެ !\nމެއި 27, 2021 09:32\n25 އަހަރުގެ ތެރޭގައި ފައިދާޔަށް ބަޔަކު ޖީބަށް ލާން ކަޓުލާފަ މިހުރީ އަގުހަދާފަ، ބޮޑު އަގު !\nނޫނޭނޫނޭ މީދެން ބޮޑުވަރު\nމެއި 27, 2021 09:39\nކޮތަރު ކޮށީ އެޕާރޓްމަންޓްގެ އަގު ނުނިންމާ 2,550,000ރުފިޔާ..ލަގްޒަރީ ތަނަކާ ކޮބާ ތަފާތެއް.\nމެއި 27, 2021 09:52\nމީވާ ރައްޔިތުން ދިޔަފެލާސަރުކާރެއް. މަގުމައްޗަށް ނުކުމެ އެހެންވެރިކަމެއް ގެންނަންވެއްޖެ، އެއްކަމެއްވެސް ކުރާކަށް ނޭނގުނުތާ! ތިބުނާ ކޮތަރުކޮށީގައި އުޅޭނީ ނިކަމެތިން.\nމެއި 27, 2021 10:18\nމި ސަރުކަރު ގެންނަން މަދު ލާރިކޮޅަކަސް ވޯޓް އެޅި މީހުންނަށް ސަލާމް، ތި ފްލެޓް ތަކުގަ ގިނައީވެސް އެކުލައިގެ މީހުން\nމެއި 27, 2021 13:00\nމިހާރު މިވީގޮތުން އަޅުގަނޑަށް ފެނޭ ހިޔާ ފްލެޓް މަޝްރޫޢާ ގުޅޭ ހުރިހާ މަޢުލުމާތެއް ސަރުކަރުން އާންމު ކުރަން، އަދި އެ ނަޢުލޫމަތު ޢާންމު ނުކުރިޔަސް މި އަގަކީ، ސޯޝަލް ހައުސިންގ އަށް އެކަށީގެންނުވާ ބޮޑު އަގެއް. ސަރުކަރު ދެވަނަ ވިސްނުމަކަށް ދާބްޖެހޭ އެބަ\nމެއި 27, 2021 13:37\nހެޔޮނުވާނެ ނިކަމެތި ރައްޔިތުން ތަކަކަށް ތިހެން ހަދަން، ފްލެޓެއް ތިޖެހެނީ 2،250،000 ދެމިލިއަން ދުއިސައްތަ ފަންސާސް ހާހަށް އަދި އެތަނުގައި އުޅޭހާތާދުވަހު މަހަކު 1000 ރުފިޔާ، ތިހެން ނަހަދާ، އޯގާތެރިވޭ، ކުރީ ސަރުކާރުން ނިންމާފައި އޮތްގޮތަށް ހައްދަވައިދެއްވާ. އާދޭސް މިކުރީ،\nމެއި 27, 2021 14:05\nއަސްލުވެސް އެއްޗެއް ނުކިޔަން ހުންނަ މީހަކަސްވެސް ދެން މިހާރު އެއްޗެއް ނުބުނެ ހުރެވޭވަރެއް ނޫން.އާއްމު ނިކަމެތިންގެ ދިރިއުޅުމާވިއްޔާ އެކުޅެވެނީ. ވަކިބަޔަކު ވޯޓުދޭނެކަމަށް އަނެއްބަޔަކަށް ނިކަމެތިހާލު ޖައްްސާ އިހާނެތި ކުރެވިގެނވެސް ނުވާނެ. އޭގެ ނަތީޖާ ފެންނާނެ. މަސައްކަތް ނުނިންމާ ރައްޔިތުމީހާ އަށް ކުއްްޔަށް ދެވިގެން ނުވާނެ.އެއީ ބޮޑުވަރު. 8500 ރުފިޔާ ނުދެއްކޭނެ ނިކަމެތިން ތި ފލެޓްތައް ލިބިފަ ތިބޭނެ.!ކޮންމެ ބަޔަކު ހޮވެނޭ ރައްޔިތުންގެ އަޣ ުލަބިއްޔަތު ވޯޓު ލިބިގެން! ވެރިކަން ލިބުނީމަ5އަހަރު ނިމެންދެންް ތިމާމެން އަރާމުގަ ނާޗަރަންގީ ކުޅެން ތިބެލާފަ މިގޮވަނީ އަނެއް5އަހަރަށް ހޮވާދޭށޭ ރައްޔިތުންގެ ހައްތައް ހިފަހައްޓައިގެން ތިބެފަ.އަޅެ ތަންކޮޅެއްް ބޮޑުވަރެއް ނޫންތަމީ؟ ޙަނދާނވެސް ފިލާގޮއްސަވާކަހަލަ.ބަލަ ހާލުގަ ތެޅޭ ރައްޔިތުންނެއް ހަނދާނެއް ނުނެތެއޭ...\nމެއި 27, 2021 19:34\nތަނަށް ނުވަދެވި ދިގުދެމިގެން ދިޔުމުން ވެސް މި ވަނީ ރައްޔިތުންނަށް ގެއްލުން ކަން ނޭނގެއެވެ. އަދި ވަދެވޭ ދުވަސް ވެސް ނޭނގެއެވެ.. މިފަދަ ދަނޑިވަޅެއް ކުރިމަތި ވެފައިވާ ދުވަސްވަރު... މެއިންޓެނެސް ފީ+ ކަރަންޓް ބިލް، ފެން ބިލް، އިންޓަނެޓު ލީމަ ކޮން ލުޔެއް ރައްޔިތުންނަށް ލިބޭނީ ؟\nރަޔިތުން ފެލާ ސަރުކާރު! މިއީމިހާރު ލަގުޒަރީ ތަނަކަށް ވެއްޖެ ...\nމެއި 28, 2021 11:43\nތިތަނައް ބަޔަކު ނުދާވަރަށް އަގުހަދަނީ.. ކީއްވެ މާލޭ ގެދޮރު ތައް ދޫކޮށްފަ ހިގައި ދާނެތީވެ. މަކަރުކަން ހުރިވަރު... ހިންގަން ނޭއްގޭ ސަރުކާރު... ކުރީސަރުކާރު އަގު ރަގަޅު އެކަމަކު ކޮންމެ މަހަކު ނަގާ 1000ރ މާބޮޑު މުސާރާގެ ޜޭޓް އުޅުނީ 4000- 7000 އެވްރެޖް ޙަދަނީވެސް ރައްޔިތުން ލާރިން ދޭންވަނީ އަގުބޮދުކޮށް. ޅިބޭލާރި ސިޔާސީ މީހުންގެ ބޮޑު މުސާރައަށް.. އެވަރުންވެސް އަތްޖަހަމުން ދުވަނީ ވިސްނާފަ މިކަން ދޫކޮށްލާ ފައިދާބޮޑީ އޭރުން.\nމެއި 31, 2021 09:56\nހިޔާ ފްލެޓްތަކާއި ގުޅޭގޮތުން އަސްލަމްއާއި މިނިސްޓްރީއިްން މިހާތަނަށް ދެކެވިފައިހުރީ ޢާންމުންގެ ގިނަބަޔަކު ހިތްހަމަޖެހޭ ވާހަކަތަކެއްނޫން. މިހެންމިކަން އޮއްވައި މި ދަތި ދުވަސްވަރު ފްލެޓްތަކުގެ އަގަކީ -/8500ރ. ކަމަށް ބުނުމުން ދޭހަވެގެންދަނީ ނާޤާބިލް ސަރުކާރަކުން ރައްޔިތުންނަށް ދުއްތުރާކުރުން ނޫން ކޮންކަމެއްތޯ؟ ރައްޔިތުންގެ އަތްފައި ބަނދެވިފައި ވަނިކޮށް ސަރުކާރުން މިފަދަ އިހާނެތިކަމެއް އެ ރައްޔިތުންނަށް ދިނުމުން ހާމަވެގެންދަނީ އެމް ޑީ ޕީގެ ސަރުކާރަކީ ފެއިލްވެފައިވާ ސަރުކާރެއްކަން.\nހިޔާފްލެޓަށްއެދިފައިވާ ވަރަށް ގިނަ ފަރާތްތަކަކީ ދިރިއުޅުމުގެ ޙާލަތު ހަމަ ޒީރޯ ގައި ތިބި ބައެއް. އެހެންކަމުން އެ ނިކަމެތިން އިތުރަށް ނިކަމެތިކޮށްލުމަކީ ބަލައިގަނެވޭނެކަމެއް ނޫން. އިބްރާހިމް މުޙައްމަދު ޞޯލިޙު މިހާރުން މިހާރަށް އިސްތިއުފާ ދެއްވަން އަޅުގަނޑު ގޮވައިލަން.


Brazil thin kulhuntheriakah China qaumee team ah | Mihaaru\nސުޕަ ލީގުގެ މެޗެއްގެ ތެރެއިން އެލްކެސަން ލަނޑު ޖެހުމަށް ފަހު އުފާފާޅުކުރަނީ.-- ފޮޓޯ: އޭއެފްޕީ\nބްރެޒިލް ތިން ކުޅުންތެރިޔަކު ޗައިނާ ގައުމީ ޓީމަށް\n14 ޖޫން 2019 - 09:206comments\nޝަންހާއީ، ޗައިނާ (ޖޫން 14) - ގަތަރުގައި 2022 ވަނަ އަހަރު އޮންނަ ވޯލްޑް ކަޕަށް ކޮލިފައިވުމަށް ޗައިނާ އިން ކުރާ މަސައްކަތުގެ ތެރެއިން، ޗައިނީސް ސުޕަ ލީގުގައި ކުޅޭ ބްރެޒިލްގެ ތިން ކުޅުންތެރިއަކަށް ޗައިނާގެ ރަށްވެހިކަން ދިނުމަށް ފަހު އެ ކުޅުންތެރިން ގައުމީ ޓީމަށް ކުޅުވަން މަސައްކަތްކުރަމުން އަންނަ ކަމަށް މީޑިއާ ރިޕޯޓްތައް ބުނެފި އެވެ.\nއިންގްލެންޑަށް އުފަން އާސެނަލް ޔޫތު ޓީމުގެ މިޑްފީލްޑަރު ނިކޯ ޔެނަރިސް ވަނީ ޗައިނާގެ ރަށްވެހިކަން ހޯދައި، މި މަހު ހަތް ވަނަ ދުވަހު ފިލިޕީންސާ ދެކޮޅަށް ޗައިނާ ކުޅުނު މެޗުގައި އެ ޓީމަށް ކުޅެފަ އެވެ. އިންގްލެންޑްގެ އުމުރުފުރާ ގައުމީ ޓީމުތަކަށް ކުޅުނު ޔެނަރިސް އަކީ ރަށްވެހިކަން ހޯދައިގެން ޗައިނާ ގައުމީ ޓީމަށް ކުޅުނު ފުރަތަމަ ކުޅުންތެރިޔާ އެވެ. ޗައިނާގެ ބެއިޖިން ގުއޯން އަށް ކުޅެމުން އަންނަ ޔެނަރިސް އަށް ޗައިނާގެ ރަށްވެހިކަން ލިބުން ފަސޭހަވީ އޭނާގެ މަންމަ އަކީ ޗައިނާގެ ރައްޔިތަކަށްވުމުންނެވެ.\nތަޖިކިސްތާނާ ދެކޮޅަށް ކުޅުނު މެޗުގެ ތެރެއިން ޔެނަރިސް ބޯޅަ ހިފައިގެންދަނީ. -- ފޮޓޯ: އޭއެފްޕީ\nޗައިނާގެ އެފްއޭއާ ވާހަކަ ދެއްކުމަށް ފަހު ޗައިނާގެ ކޯޗު އިޓަލީގެ ތަޖުރިބާކާރު ކޯޗު މާސެލޯ ލިއްޕީ މިހާރު ނިންމާފައިވަނީ ބްރެޒިލްގެ ތިން ކުޅުންތެރިއަކަށް ވެސް ޗައިނާ އިން ފުރުސަތު ދޭށެވެ. އެއީ ޗައިނާ ލީގުގައި ކުޅެމުން އަންނަ ބްރެޒިލްގެ އެލްކެސަން، ރިކާޑޯ ގޫލާޓް އަދި ފެނާންޑޯ އެވެ.\nއޭގެތެރެއިން ޝަންހާއީ އެސްއައިޕީޖީ އަށް ކުޅޭ އުމުރުން 29 އަހަރުގެ އެޓޭކިން މިޑްފީލްޑަރު އެލްކެސަން އަށް ޗައިނާގެ ރަށްވެހިކަން ދިނުމުގެ ހުރިހާ ކަމެއް ވަނީ ނިމިފަ އެވެ. އަދި ސެޕްޓެމްބަރު މަހުގެ ވޯލްޑް ކަޕް ކޮލިފައިންގައި އޭނާ އަށް ކުޅެވޭނެ ކަމުގެ ފުރުސަތު ބޮޑެވެ.\nއެހެން ނަމަވެސް ގޫލާޓާއި ފެނާންޑޯ އަށް ރަށްވެހިކަން ލިބުމުގައި ލަސްތަކެއް ވަނީ ކުރިމަތިވެފަ އެވެ. އެހެންވެ އެ ދެ ކުޅުންތެރިންނަށް ކޮލިފައިންގައި ކުޅެވޭނީ ފަހުންނެވެ. އެކަމަކު ޗައިނާ އިން އުއްމީދުކުރަނީ ލަސްވެގެން ކޮލިފައިންގެ ތިން ވަނަ މެޗުން ފެށިގެން ތިން ކުޅުންތެރިން ވެސް ބޭނުންކުރުމަށެވެ.\nއިޓަލީގެ ކޯޗު ލިއްޕީ އަލުން ޗައިނާ ޓީމާ ހަވާލުވީ މިދިޔަ މަހު. -- ފޮޓޯ: އޭއެފްޕީ\nއިޓަލީ އަށް 2006 ވަނަ އަހަރުގެ ވޯލްޑް ކަޕް ކާމިޔާބު ކޮށްދިން ލިއްޕީ ދެ ވަނަ ފަަހަރަށް ޗައިނާގެ ކޯޗުކަމާ ހަވާލުވީ މިދިޔަ މަހު އެވެ. އެއީ މަގާމު ދޫކޮށްލިތާ ހަތަރު މަސް ފަހުންނެވެ. ލިއްޕީ އަށް ފަހު ޗައިނާގެ ކޯޗަކަށް އިޓަލީގެ ޑިފެންޑަރު ފަބިއޯ ކަނަވާރޯ ވެސް މަސައްކަތްކުރި އެވެ. ލިއްޕީ އެނބުރި ޗައިނާ ޓީމަށް އަލުން އައިއިރު ޝަރުތުކުރި އެއް ކަމަކީ އެހެން ގައުމުތަކުގެ ކުޅުންތެރިންނަށް ޗައިނާ އަށް ކުޅުމުގެ ހުއްދަ ދިނުމަށެވެ. އޭނާ ގެނައީ އެކަމަށް އެއްބަސްވެގެންނެވެ. ލިއްޕީ އަލުން ހަވާލުވި ފަހުން ޗައިނާ ކުޅުނު ދެ މެޗުން ވަނީ މޮޅުވެފަ އެވެ.\nޔޫއޭއީގައި އޮތް މި ފަހަރުގެ އޭޝިއަން ކަޕް ކާމިޔާބުކުރި ގަތަރު ޓީމުގައި ވެސް އެފްރިކާ އާއި ދެކުނު އެމެރިކާ އަށް އުފަން ގިނަ ކުޅުންތެރިން ހިމެނެ އެވެ. ރިޕޯޓްތައް ބުނާގޮތުގައި ގަތަރުން 2022 ވަނަ އަހަރު އެ ގައުމުގައި އޮންނަ ވޯލްޑް ކަޕަށް ނުކުންނަ ޓީމުގެ ބޮޑު އިންސައްތަ އެއް ހިއްސާކުރާނީ އެހެން ގައުމުތަކަށް އުފަން ގަތަރަށް ރަށްވެހިކަން ބަދަލުކޮށްފައިވާ ކުޅުންތެރިންނެވެ.